ТАТАРСТАН РЕСПУБЛИКАСЫ МӘГАРИФ ҺӘМ ФӘН МИНИСТРЛЫГЫ

ТУГАН (ТАТАР) ТЕЛДӘН БЕРДӘМ РЕСПУБЛИКА ИМТИХАНЫНА

ӘЗЕРЛӘНҮ ӨЧЕН КУЛЛАНМА

11 СЫЙНЫФ

(81 нче код)

КАЗАН-2024

81 НЧЕ КОД БУЕНЧА БИРЕМНӘР

**1 вариант**

**Эшне башкару өчен күрсәтмә**

Имтихан эшен башкару өчен 210 минут вакыт бирелә. Әлеге вакыт эчендә укучылар 3 өлештән торган эшне башкарып чыгарга тиеш.

Беренче өлеш 30 биремне (1–30) үз эченә ала. Һәр биремгә тәкъдим ителгән 4 вариант җавапның берсен, ягъни дөресен генә сайлап алырга кирәк.

Икенче өлеш 8 биремнән (31–38) гыйбарәт. Бу биремнәргә җавапларны мөстәкыйль рәвештә формалаштырырга кирәк.

Өченче өлештә сезгә бер бирем (39) тәкъдим ителә. Сез бирелгән текст буенча инша язарга тиешсез.

Биремнәрне күрсәтелгән тәртиптә үтәргә киңәш итәбез. Аларны үтәү барышында кыенлык тудырганы килеп чыккан очракта, әлеге биремне калдырып торып, алдагысына күчегез. Вакыт калса, бу биремнәргә кабат әйләнеп кайта аласыз.

Дөрес җавап, катлаулылыгыннан чыгып, бер яки югарырак балл белән бәяләнә. Әлеге балларны бергә кушканнан соң, гомуми балл чыгарыла. Шуңа күрә мөмкин кадәр күбрәк биремнәргә дөрес җавап бирергә һәм күбрәк балл җыярга тырышыгыз.

**Уңышлар телибез!**

**1 нче өлеш**

***1-30 нчы биремнәрнең җавабы сан белән күрсәтелә. Җавапларны 1 нче номерлы җавап бланкына, кирәкле бирем номерыннан уң якка, беренче шакмактан башлап язып куярга кирәк.***

**1** Түбәндәге җөмләдәге *тагу* сүзенең мәгънәсе дөрес күрсәтелгән очракны күрсәтегез.

*Ул минем айгырымның муенына шул кызыл тасма белән кыңгырауны такты.*

1) ияртү, җитәкләү

2) нәрсәнедер көчләп бирү, тапшыру

3) нәрсәнедер бәйләп, беркетеп кую

4) нәрсәнедер чәнчеп, эләктереп кую

**2** Барлыкта, төп юнәлештәге өченче төр хәл фигыль кулланылган җөмләне күрсәтегез.

1) Эштән кайткач, ишегалды яктагы тәрәзәмне киереп ачып, тышны күзәтергә яратам.

2) Тәскирә әби боларны уеннан бер генә тапкыр үткәрмәгән.

3) Без Саматка ияреп, алмагачны карарга киттек.

4) Мин иртә белән бернәрсә уйламыйча, авылга кайтып киттем.

**3** Татар теленең орфоэпик нормасына туры килмәгән сүз кулланылган җөмләне күрсәтегез.

1) Бөркетләребез аваз белән сәламләп күк йөзеннән бер-ике әйләнеп уздылар. 2) Искәндәр сөйләп китә алмады, ул үз сүзенә үзе буылып калды.

3) Гомер буена юлдаш булып барган чын дуслар күп булмай икән шул.

4) Дуслык сынавын алар икәү генә кичә алганнар иде.

**4** Татар теленең орфографик нормаларына туры килмәгән сүз язылган җөмләне күрсәтегез.

1) Тәскирә әбинең хәтерендә хатирәләр яңарды.

2) Кышкы урманның күз явын алырлык үз матурлы­гы бар.

3) Ә тормыш аны күп тапкырлар бөгеп-бөгеп сынады.

4) Ул, сиһерләнеп, түбәндә йөзгән ак томан болытларына карап тора.

**5** Сөйләм сафлыгына зыян китерә торган сүз кулланылган җөмләне күрсәтегез.

1) Чирәмле сукмак буйлап очып кына түбән төштем.

2) Кеше дөньяга җиңел генә очар өчен туа да җир аны үзенә тарта, очарга ирек бирми.

3) Бу көй-җырлар аның күңелендә, йөрәгендә генә яңгырый бугай.

4) Яшьлектә адәм баласы бигрәк самими була инде, сеңел, бигрәк наив!

|  |
| --- |
| ***Текстны укыгыз һәм 6-11 нче биремнәрне үтәгез.*** |

|  |
| --- |
| 1) ... 2) Ике катыргы арасына тыгызлап тутырылган чуар кәгазь. 3) Бары шул ... . 4) Яхшылабрак уйлап карасаң, китап ул <...> адәм балалары уйлап чыгара алган сирәк могҗизаларның могҗизасы.  5) Могҗиза, чөнки Пушкин үлгән, Тукай үлгән, Гоголь, Толстой юк инде, ә без, бүгенге кешеләр, алар белән кара-каршы сөйләшкән кебек сөйләшәбез. 6) Алар нинди уйлар белән яшәгәннәр, нинди хис-тойгылар белән янганнар, язып калдырган китапларының битләрен ачып, без дә шул уйлар, шул хисләр белән янабыз. 7) Юнан, Мисыр, Рим, Һинд язучылары, галимнәре бүген безнең белән янәшә яшиләр, китаплары безнең алдыбызда. 8) Ул моннан әллә ничә мең еллар элек яшәгән, хәзер инде туфраклары гына өелеп калган бөек дәүләтләрне, мәгърур халыкларны безнең күз алдыбызга бөтен законнары, гореф-гадәтләре, җырлары белән җанлы итеп китереп бастыра. (*И. Газидан*) |

**6** Текстның беренче җөмләсе булып килергә тиешле җөмләне күрсәтегез.

1) Китап һәм тарих...

2) Китаплар матур!

3) Мин китап укыйм.

4) Китап...

**7** 3 нче җөмләдәге күп нокталар урынына туры килгән сүзне күрсәтегез.

1) сыман

2) мөгаен

3) гына

4) бәлки

**8** 4 нче җөмләдә <...> тамгасы урынына куелырга тиеш тыныш билгесен күрсәтегез.

1) сызык

2) ике нокта

3) нокталы өтер

4) өтер

**9** Җөмләләрнең оештыручы үзәге дөрес күрсәтелгән очракны күрсәтегез.

1) тыгызлап тутырылган (2 нче җөмлә)

2) алар белән сөйләшәбез (5 нче җөмлә)

3) без янабыз (6 нчы җөмлә)

4) ул яшәгән (8 нче җөмлә)

**10** Текстның 5 нче җөмләсендәге *сөйләшәбез* сүзенең басымы дөрес күрсәтелгән очракны күрсәтегез.

1) сөйләшәбЕз

2) сөйләшӘбез

3) сӨйләшәбез

4) сөйлӘшәбез

**11** 7 нче җөмләнең төрен күрсәтегез.

1) гади, җәенке, тулы, бер составлы хикәя җөмлә

2) гади, җәенке, тулы, ике составлы, хикәя җөмлә

3) гади, җыйнак, тулы, ике составлы, хикәя җөмлә

4) тезмә кушма җөмлә

**12** Түбәндә бирелгән сүзтезмәләр арасыннан фигыль сүзтезмәне күрсәтегез.

1) алтын куллы

2) килгән кеше

3) кабат яңгырап үтте

4) күп нәрсә

**13** Җөмләдә аерып бирелгән җөмлә кисәгенең төрен күрсәтегез.

***Шатлыгыннан*** *аның күзләре ут кебек янды.*

1) аергыч

2) тәмамлык

3) аныклагыч

4) сәбәп хәле

**14** Җөмләнең төрен күрсәтегез.

*Хезмәтнең тире ачы – җимеше татлы. (Мәкаль)*

1)теркәгечсез тезмә кушма җөмлә

2) теркәгечле тезмә кушма җөмлә

3) катнаш кушма җөмлә

4) синтетик иярченле кушма җөмлә

**15** Сөйләм аһәңлеге бозылган җөмләне күрсәтегез.

1) Кояшка караган йортның якты тәрәзәләрен челтәр йөзлекләр каймалаган.

2) Аның хыялында яңа матайда элдерү иде.

3) Урман өстенә зәңгәр чатыр корганнар диярсең.

4) Пыяла ватыгы күзләрне камаштырып ялтырый.

**16** Сүзләр аерым язылырга тиешле очракны күрсәтегез.

1) эш куар, ил басар

2) чыктылы керделе, аллы артлы

3) төн боек, таш күмер

4) риза булу, хөрмәт итү

**17** График принципка буйсынып язылган очракны күрсәтегез.

1) кассета

2) унбер

3) сәламәт

4) түгәрәк

**18** Ике сүздә дә *һ* хәрефе язылырга тиешле очракны күрсәтегез.

1) и...тыяр, ...әрәбә

2) гөна...лы, зи...енле

3) и...тимал, и....лас

4) китап...анә, җә...әт

**19** *әдәбият* сүзенә дөрес кушымча ялганган очракны күрсәтегез.

1) әдәбиятка

2) әдәбиятне

3)әдәбияте

4) әдәбиятләр

**20** Дөрес язылган сүзне күрсәтегез.

1) мәгрифәтчел

2) җәһәнәм

3) нәзари

4) әхләкый

**21** *–ар* кушымчасы ялганырга тиешле очракны күрсәтегез.

1) кал-

2) уз-

3) батыр-

4) тарал-

**22** *ь* хәрефеязылган очракны күрсәтегез.

1) ниг...мәт

2) тәк...дим

3) юн...ле

4) дәг...ва

**23** Җөмләдә сызык куелырга тиешле очракны күрсәтегез (тыныш билгеләре куелмаган).

1) Китап язмышы халык язмышы ул.

2) Бүгенгедәй күз алдымда без бер атка утырып авылыбызга кайтырга чыктык.

3) Яңгыр туктагач без урамга чыктык.

4) Кем алдый шул урлый.

**24** Җөмләдә <...> тамгасы урынына тыныш билгесе дөрес куелган очракны күрсәтегез.

*Миннән сиңа теләк шул ил мактарлык үрнәк бул.* *(К. Нәҗми)*

1) нокталы өтер

2) өтер

3) сызык

4) ике нокта

**25** Аерымланган шарт хәле кулланылган җөмләне күрсәтегез (тыныш билгеләре куелмаган).

1) Күп йөргәнгә аның аяклары сызлый башлаган иде.

2) Апасы елмаеп аның каршына килеп басты.

3) Без бераз ял итеп алгач кабат эшкә тотындык.

4) Әгәр бик теләсәгез иртәгә килә аласыз.

**26** Аналитик иярчен җөмлә белән баш җөмлә арасына ике нокта куелырга тиешле җөмләне күрсәтегез (тыныш билгеләре куелмаган).

1) Бүген үк алып кайтыгыз юкса соңга калабыз.

2) Әйтәсе сүзем шул борыныңны салындырып йөрмә.

3) Һәркемгә мәгълүм ки илне хуҗасызлык тарката.

4) Минем туган ягым матур мин шуңа горурланам.

**27** Җөмләдә куелырга тиешле тыныш билгесен күрсәтегез (тыныш билгеләре куелмаган).

*Кабинетыма кереп чишенергә дә өлгермәдем яңадан ишек шыгырдады.*

1) өтер

2) нокталы өтер

3) сызык

4) ике нокта

|  |
| --- |
| ***Текстны укыгыз һәм 28-30, 31-38, 39 нчы биремнәрне эшләгез.*** |

|  |
| --- |
| 1) Гөл күтә­реп ки­леп чык­кан Җи­һан әби­не мин күтә­рен­ке кү­ңел белән, шат­ла­нып кө­теп ал­дым. 2) Ул да ми­не күр­де, тый­нак кы­на елма­еп, ерак­тан ук ба­шын ка­гып куй­ды. 3) Та­еп егыл­ма­сын дип, аны подъ­езд тө­бенә кадәр ба­рып ал­дым. 4) Гө­ленә үрелгән идем дә, бирмә­де. 5) Ар­тык ялын­ма­дым, үзе белә­дер әле дип, аның бу ки­ре­леген эчемнән генә үткә­реп җибәр­дем.  6) – Менә шу­лай көн са­ен чы­гып йө­ри­без... 7) Мин тор­ган як­ка ко­яш ка­ра­мый бит, көн як­ты­сы төш­ми.  8) Юк, зар­лан­мый иде Җи­һан әби. 9) Го­мумән, зар­ла­на бел­ми, ах­ры, бу кар­чык. 10) Аның һәр сү­зе до­га ке­бек ягым­лы чы­га. 11) Хәт­та за­ры да... 12) Нин­ди­дер чис­та, ягым­лы, иман­лы кар­чык бу. 13) Нигә элгә­рерәк белмә­дем икән мин аны? 14) Бик кы­зык, гаҗ­әеп ма­тур дөнь­я­да яши бугай ул. 15) Нин­ди­дер як­ты, ила­һи бер халәттә...  16) – Сез ми­ңа шу­шы гө­ле­гез ха­кын­да сөйләргә бул­ган иде­гез... 17) Аны те­ре дип тә әйт­те­гез әле...  18) – Ә, әйе шул. 19) Әллә ни зур се­ре юк аның. 20) Ә менә җа­ны ха­кын­да дө­рес әйт­тем. 21) Те­ре гөл бу. 22) Ке­шеләрдә­ге ке­бек, аның да җа­ны бар, күңе­ле бар, кай­гы­сы-за­ры, шат­лы­гы бар...  23) – Ка­ян белә­сез соң аны, Җи­һан әби?  24) – Күзлә­ренә ка­рап...  25) – Ни­чек ин­де? Гөлләр­нең күзлә­ре бу­ла­мы­ни?  26) – Бу­ла шул. 27) Их сез, яшьләр... 28) Якын­на­ры­гыз­ның кү­зенә ту­тырып ка­рар­га да ва­кы­ты­гыз юк бит сез­нең. 29) Ә һәр үлән­нең, һәр үсемлек­нең, гөл­нең, чишмә­нең, ел­га­ның, тау­ның, ко­яш-йол­дыз­лар­ның кү­зенә ка­рар­га бө­тенләй дә ва­кы­ты­гыз кал­мый... 30) Менә ка­ра әле бу чәчәкләргә... 31) Менә таҗ­ла­ры­на, кер­феклә­ренә ка­ра... 32) Ул кер­фекләр ара­сын­нан күз ал­ма­ла­рын эзләп тап... 33) Тап­тың­мы? 34) Шу­шы күзлә­ре белән сөйләшә ул як­ты дөнья белән... 35) Шу­шы күзлә­ре белән сөенә, шат­ла­на, дөнья бәндә­сенә әве­релә. 36) Бу ва­кыт­та ал­тын­су төскә керә ул. 37) Бор­чыл­ган­да да шу­шы күзләр белән кай­гы­ра, бо­е­га, са­гы­на... 38) Бор­чыл­ган ва­кыт­та бу күз ал­ма­ла­рын ка­раң­гы элпә кап­лап китә. 39) Аның өс­тенә мөл­дерәп тор­ган яшь там­чы­сы ку­на. 40) Шул там­чы гөлнең җан ачы­гы­сы бу­ла да ин­де...  41) ... Бу юлы мин аны үзем эзләп тап­тым. 42) Фа­ти­ры­на ук ба­рып кер­дем. 43) Бер­ничә көн кү­рен­ми тор­ды шул ул.  44) Сәер­се­неп кенә ач­ты Җи­һан әби. 45) Та­нып алу­га ук киң итеп ел­ма­еп җибәр­де, үз итеп ар­кам­нан сөй­де, ан­на­ры түргә дәш­те <...> арт­сыз урын­дык­ның чи­тенә генә уты­рып, до­га кыл­ды... 46) Аның мон­дый мөнәсәбә­тен тою кү­ңелгә нин­ди­дер, әлегә та­ныш түгел бер рәхәт­лек бирә иде. 47) Мин үзем­не чын мәгънә­сендә бә­хет­ле кеше итеп той­дым. 48) Ке­шегә күп кирәк­ме­ни?! 49) Ә, юк... 50) Ке­шегә, бә­хет­ле бу­лу өчен, шун­дый күп кирәк! 51) Шу­шы япа-ял­гыз, сәер кар­чык­ның үз ит­үе, хөрмәтләп, яра­тып ка­ра­вы кирәк! ( *Г.Гыйльмановтан*) |

**28** Текстның төп эчтәлеген чагылдырган җөмләне күрсәтегез.

1) Гө­ленә үрелгән идем дә, бирмә­де.

2) Нин­ди­дер чис­та, ягым­лы, иман­лы кар­чык бу.

3) – Сез ми­ңа шу­шы гө­ле­гез ха­кын­да сөйләргә бул­ган иде­гез...

4) ... Бу юлы мин аны үзем эзләп тап­тым.

**29** Фразеологик әйтелмә кулланылган җөмләне күрсәтегез.

1) Ул да мине күрде, тыйнак кына елмаеп, ерактан ук башын кагып куйды.

2) Та­еп егыл­ма­сын дип, аны подъ­езд тө­бенә кадәр ба­рып ал­дым.

3) Юк, зар­лан­мый иде Җи­һан әби.

4) Ә менә җа­ны ха­кын­да дө­рес әйт­тем.

**30** Сөйләм теле лексикасы кулланылган очракны күрсәтегез.

1) гаҗ­әеп ма­тур дөнь­я­да яши (14 нче җөмлә)

2) ал­тын­су төскә керә (36 нчы җөмлә)

3) җан ачы­гы­сы бу­ла да ин­де... (40 нчы җөмлә)

4) сәер кар­чык­ның үз ит­үе (51 нче җөмлә)

**2 нче өлеш**

|  |
| --- |
| ***Әлеге өлештәге биремнәрне үтәгәндә, үз җавапларыгызны 1 нче номерлы җавап бланкында 31-38 нче саннарының уң ягына беренче шакмактан башлап языгыз. Һәр хәреф яки цифр аерым шакмакка язылырга тиеш. Сүзләр яки цифрлар, санап үтелгәндә, аерым шакмакка куелган өтерләр белән аерыла. Җавапларны язганда, буш шакмаклар калдырырга ярамый.*** |

|  |
| --- |
| ***31–33 нче биремнәргә җавапларны сүзләр белән языгыз.*** |

**31** 16-25 нче җөмләләр арасыннан парлы сүзне табып, текстта бирелгән формада күчереп алыгыз.

**32** 26-35 нче җөмләләрдән синонимнарны табып, текстта бирелгән формада күчереп алыгыз.

**33** 45 нче җөмләдә <...> тамгасы урынына куелырга тиешле тыныш билгесен языгыз.

|  |
| --- |
| ***34 - 38 нче биремнәргә җавапларны цифр белән күрсәтегез.*** |

**34** 1-7 нче җөмләләрдән рус теленән кергән алынма сүз кулланылган җөмләнең номерын языгыз.

**35** 8-17 нче җөмләләрдән инфинитив кулланылган җөмләнең номерын языгыз.

**36** 8-25 нче җөмләләрдән эндәш сүз кулланылган җөмләнең номерын языгыз.

**37** 6-16 нчы җөмләләрдән тезмә кушма җөмләнең номерын языгыз.

**38** 26-40 нчы җөмләләрдән кире сүз тәртибе күзәтелгән җөмләләрнең санын арта бару тәртибендә языгыз.

|  |
| --- |
| ***Барлык җавапларыгызны 1 нче номерлы җаваплар бланкына күчереп язарга онытмагыз.*** |

**3 нче өлеш**

|  |
| --- |
| ***Әлеге өлешкә җавапны 2 нче номерлы бланкта эшләгез. Башта биремнең номерын күрсәтегез (39), аннан соң инша языгыз.*** |

**39** Текст нигезендә инша (сочинение) языгыз.

Текст авторы тәкъдим иткән проблемаларның берсен формалаштырыгыз һәм аңлатыгыз (цитаталар китерү белән артык мавыкмагыз).

Автор (хикәяләүче) позициясен формалаштырыгыз. Укылган текст авторының фикерләре белән килешү яки килешмәвегезне языгыз, сәбәбен аңлатыгыз. Үз җавабыгызны, беренче чиратта, укыганнарыгызга, шулай ук белемегезгә һәм тормышта күзәткән күренешләрегезгә нигезләнеп дәлилләгез (беренче ике дәлил игътибарга алыначак).

Иншаның күләме 150 сүздән дә ким булмаска тиеш.

Укылган текстка нигезләнмичә язылган эш бәяләнми. Әгәр инша сөйләп чыгу яки чыганак текстны теге яки бу аңлатуларсыз тулысынча күчереп язу формасында гына булса, мондый эш 0 балл белән бәяләнә.

Иншаны пөхтә, аңлашылырлык итеп языгыз.

**1 вариант җаваплары**

**1 нче өлеш**

1 нче өлешнең һәм биремендәге дөрес җавап 1 балл белән бәяләнә.

Ике һәм күбрәк (шул исәптән дөрес җавап та), хата җавап яки җавап булмаса, 0 балл куела.

|  |  |  |  |
| --- | --- | --- | --- |
| **Бирем номеры** | **Җавап** | **Бирем номеры** | **Җавап** |
| 1 | 3 | 16 | 4 |
| 2 | 1 | 17 | 1 |
| 3 | 3 | 18 | 2 |
| 4 | 4 | 19 | 1 |
| 5 | 4 | 20 | 3 |
| 6 | 4 | 21 | 2 |
| 7 | 3 | 22 | 3 |
| 8 | 1 | 23 | 1 |
| 9 | 3 | 24 | 4 |
| 10 | 2 | 25 | 4 |
| 11 | 4 | 26 | 2 |
| 12 | 3 | 27 | 3 |
| 13 | 4 | 28 | 2 |
| 14 | 1 | 29 | 1 |
| 15 | 2 | 30 | 3 |

**2 нче өлеш**

|  |  |
| --- | --- |
| **Бирем номеры** | **Җавап** |
| 31 | кай­гы­сы-за­ры |
| 32 | сөенә, шатлана |
| 33 | өтер |
| 34 | 3 |
| 35 | 16 |
| 36 | 23 |
| 37 | 7 |
| 38 | 28,30,34,36 |

**3 нче өлеш**

**3 НЧЕ ӨЛЕШНЕҢ СЫЙФАТЛАМАСЫ**

|  |
| --- |
| **Текст турында мәгълүмат** |
| Чыганак: Г.Гыйльманов. Гөлләр дә елый.– https://yalkyn.ru/news/ijat/gollr-d-elyy |

|  |  |
| --- | --- |
| **Төп проблемалар** | **Автор позициясе** |
| Җир йөзендәге тереклек дөньясының кешеләр белән уртаклыгы бар. | Тормыш артыннан куудан туктап, табигатькә күз салу кеше өчен файдалы. |
| Кешегә бәхетле булырга күп кирәкми. | Кешене белми торып, аның турында фикер йөртү дөрес түгел. |

**2 вариант**

**Эшне башкару өчен күрсәтмә**

Имтихан эшен башкару өчен 210 минут вакыт бирелә. Әлеге вакыт эчендә укучылар 3 өлештән торган эшне башкарып чыгарга тиеш.

Беренче өлеш 30 биремне (1–30) үз эченә ала. Һәр биремгә тәкъдим ителгән 4 вариант җавапның берсен, ягъни дөресен генә сайлап алырга кирәк.

Икенче өлеш 8 биремнән (31–38) гыйбарәт. Бу биремнәргә җавапларны мөстәкыйль рәвештә формалаштырырга кирәк.

Өченче өлештә сезгә бер бирем (39) тәкъдим ителә. Сез бирелгән текст буенча инша язарга тиешсез.

Биремнәрне күрсәтелгән тәртиптә үтәргә киңәш итәбез. Аларны үтәү барышында кыенлык тудырганы килеп чыккан очракта, әлеге биремне калдырып торып, алдагысына күчегез. Вакыт калса, бу биремнәргә кабат әйләнеп кайта аласыз.

Дөрес җавап, катлаулылыгыннан чыгып, бер яки югарырак балл белән бәяләнә. Әлеге балларны бергә кушканнан соң, гомуми балл чыгарыла. Шуңа күрә мөмкин кадәр күбрәк биремнәргә дөрес җавап бирергә һәм күбрәк балл җыярга тырышыгыз.

**Уңышлар телибез!**

**1 нче өлеш**

***1-30 нчы биремнәрнең җавабы сан белән күрсәтелә. Җавапларны 1 нче номерлы җавап бланкына, кирәкле бирем номерыннан уң якка, беренче шакмактан башлап язып куярга кирәк.***

**1** Түбәндәге җөмләдәге *пешү* сүзенең мәгънәсе дөрес күрсәтелгән очракны күрсәтегез.

*Әһә, эш пешә болай булгач дип, кулларны угаладым.*

1) пешерелгән хәлгә килү

2) югары температура тәэсирендә тән, тире җәрәхәтләнү

3) җайлану, көйләнү, барып чыгу

4) өлгерү, җитлегү

**2** Барлыкта, төп юнәлештәге өченче төр хәл фигыль кулланылган җөмләне күрсәтегез.

1) Урмандагы агачлар, дәррәү кубып, шаулашырга, ухылдашырга тотындылар.

2) Кунаклар шактый вакыт исләренә килә алмыйча, бер-берсенә карашып утырдылар.

3) Урман ышыгында булгач, мондагы яфракларны җил тузгыта алмый.

4) Өстәлгә якын бармыйча, стенадагы плакатларны карарга керештем.

**3** Татар теленең орфоэпик нормасына туры килмәгән сүз кулланылган җөмләне күрсәтегез.

1) Китап битләре арасында кипкән чәчәктәй сакланган хәтирәләр.

2) Ә төшәсе пассажирлар төшеп беттеләр.

3) Әтәйдән сорап, күрше авылга юл тоттым.

4) Менә беркөнне көз үзе килеп җитте, таңда гына кырау төште.

**4** Татар теленең орфографик нормаларына туры килмәгән сүз язылган җөмләне күрсәтегез.

1) Җырны яратмаган кеше юктыр.

2) Мөгаллим абый иң элек безгә дәрес бирде.

3) Сәвия әнисе яраткан көйне – “Рамай”ны уйный иде.

4) Аны бик яраталар, иһтирам итәләр икән.

**5** Сөйләм сафлыгына зыян китерә торган сүз кулланылган җөмләне күрсәтегез.

1) Абдуллаҗанның моңа артык исе китмәде.

2) Шулай, ничу куркып торырга.

3) Икенче көнне мин тагын аяк өстендә идем инде.

4) Җил көнен-төнен агачның яфракларын коя.

|  |
| --- |
| ***Текстны укыгыз һәм 6-11 нче биремнәрне үтәгез.*** |

|  |
| --- |
| 1) ... 2) Монда иске авыл эзләрен күрсәтеп торган бернәрсә дә юк. 3) Авыл уртасыннан боргаланып-сыргаланып агым су үтә. 4) Шунда шатлана-шатлана бәбкәләре белән казлар, үрдәкләр һәм нәни балалар коена. 5) Су буена алмагачлар, чия һәм шомырт агачлары тезелгән. 6) Яз көннәрендә авыл ак-ак чәчкәләргә күмелә. 7) Авыл өстенә хуш ис <...> аромат җәелә. 8) Күрше таулардан чишмәләр ага. 9) Тау өстендә урман шаулый. 10) Авылдан бер километрда урман эчендә ял йорты урнашкан. 11) Ял йортының якты тәрәзәләре, ..., безне дәшеп тора. 12) Ак тасмадай сузылган таш юлдан йөк һәм җиңел машиналар йөри.  13) Авылның җәйге күренеше әнә шул төстә ... (*Г. Кутуйдан*) |

**6** Текстның беренче җөмләсе булып килергә тиешле җөмләне күрсәтегез.

1) Җәйге авыл хәтирәсе...

2) Бу авыл миңа бик ошады.

3) Авыл иртәсе бу.

4) Ял йортына барам.

**7** 11 нче җөмләдәге күп нокталар урынына туры килгән сүзне күрсәтегез.

1) сыман

2) мөгаен

3) һичшиксез

4) әйтерсең

**8** 7 нче җөмләдә <...> тамгасы урынына куелырга тиеш тыныш билгесен күрсәтегез.

1) сызык

2) ике нокта

3) нокталы өтер

4) өтер

**9** Җөмләләрнең оештыручы үзәге дөрес күрсәтелгән очракны күрсәтегез.

1) авыл эзләрен (2 нче җөмлә)

2) таулардан ага (8 нче җөмлә)

3) урман шаулый (9 нчы җөмлә)

4) урман эчендә урнашкан (10 нчы җөмлә)

**10** Текстның 3 нче җөмләсендәге *уртасыннан* сүзенең басымы дөрес күрсәтелгән очракны күрсәтегез.

1) уртасыннАн

2) уртасЫннан

3) уртАсыннан

4) Уртасыннан

**11** 10 нче җөмләнең төрен күрсәтегез.

1) гади, җәенке, тулы, бер составлы хикәя җөмлә

2) гади, җәенке, тулы, ике составлы, хикәя җөмлә

3) гади, җыйнак, тулы, ике составлы, хикәя җөмлә

4) тезмә кушма җөмлә

**12** Түбәндә бирелгән сүзтезмәләр арасыннан фигыль сүзтезмәне күрсәтегез.

1) безнең авыл

2) укыган китап

3) еш кабатлану

4) офыктагы маяк

**13** Җөмләдә аерып бирелгән җөмлә кисәгенең төрен күрсәтегез.

***Йолдызлы*** *күктә тулган ай нурларын чәчә.*

1) аергыч

2) тәмамлык

3) аныклагыч

4) сәбәп хәле

**14** Җөмләнең төрен күрсәтегез.

*Томан төшә – җимеш пешә. (Мәкаль)*

1)теркәгечсез тезмә кушма җөмлә

2) теркәгечле тезмә кушма җөмлә

3) катнаш кушма җөмлә

4) синтетик иярченле кушма җөмлә

**15** Сөйләм аһәңлеге бозылган җөмләне күрсәтегез.

1) Әсма килеп керде, эштән кайтышы иде.

2) Сүзне алардан башларга кирәк булгандыр миңа.

3) Хәзер үк таймасаң, ияк астыңа берне баш белән бәрәм бит.

4) Аның киемнәре иске, әмма бик пөхтә.

**16** Сүзләр аерым язылырга тиешле очракны күрсәтегез.

1) энә карагы, урман тавыгы

2) юл басар, шәһәр ара

3) кагу сугу, икәүдән икәү

4) баш кала, күке баш

**17** График принципка буйсынып язылган очракны күрсәтегез.

1) матурлык

2) унбиш

3) эксперимент

4) тәрәзә

**18** Ике сүздә дә *һ* хәрефе язылырга тиешле очракны күрсәтегез.

1) җи...ан, ...иммәтле

2) ..әвәс, и..тыяр

3) зин...ар, и..лас

4) ...әвәскәр, ми..нәт

**19** *мәдәният* сүзенә дөрес кушымча ялганган очракны күрсәтегез.

1) мәдәниятка

2) мәдәниятны

3)мәдәнияты

4) мәдәниятләр

**20** Дөрес язылган сүзне күрсәтегез.

1) һөнәрһанә

2) һәлакәт

3) нәзарый

4) гәрьлек

**21** *–ар* кушымчасы ялганырга тиешле очракны күрсәтегез.

1) ал-

2) тар-

3) бар-

4) карал-

**22** *ь* хәрефеязылган очракны күрсәтегез.

1) иг...тибар

2) ниг...мәт

3) пак...лек

4) шиг...рият

**23** Җөмләдә сызык куелырга тиешле очракны күрсәтегез (тыныш билгеләре куелмаган).

1) Алар акыртын гына кары тыгызланган урман юлы буйлап киттеләр.

2) Юк миңа аның җырларын тыңлау гына аз.

3) Була шундый минутлар хәтта дустыма булган зур үпкә дә тиз онытыла.

4) Синең атаң зирәкләрнең зирәге.

**24** Җөмләдә <...> тамгасы урынына тыныш билгесе дөрес куелган очракны күрсәтегез.

*Сабан туен йөгерешчеләр башлап җибәрде* <...> *иң алдан малайлар китте.* *(М. Галәү)*

1) нокталы өтер

2) өтер

3) сызык

4) ике нокта

**25** Аерымланган шарт хәле кулланылган җөмләне күрсәтегез (тыныш билгеләре куелмаган).

1) Без бераз ял итеп алгач кабат эшкә тотындык.

2) Озак тырышканннан соң без ял итеп алрга булдык.

3) Бер көн артка калсаң биш көнгә артта калырсың.

4) Бездән кече булса да Гайния һаман безнең тирәдә чуала иде<...>.

**26** Аналитик иярчен җөмлә белән баш җөмлә арасына ике нокта куелырга тиешле җөмләне күрсәтегез (тыныш билгеләре куелмаган).

1) Син кая барсаң мин шунда.

2) Шунысы бик эчне пошыра яңгырлы көннәр озаккарак китте.

3) Кар бик нык җепшеде чөнки кояш туры карый.

4) Кем тырыша аны һәркем ярата.

**27** Җөмләдә куелырга тиешле тыныш билгесен күрсәтегез (тыныш билгеләре куелмаган).

*Иртән кояш күренә үрмәкүч терелә.*

1) өтер

2) нокталы өтер

3) сызык

4) ике нокта

|  |
| --- |
| ***Текстны укыгыз һәм 28-30, 31-38, 39 нчы биремнәрне эшләгез.*** |

|  |
| --- |
| 1) Ял көне иде. 2) Күрше кызы Гөлнара ипигә чыгып киткән җиреннән кош тоткандай сөенеп кайтып керде. 3) Ишек секунд эчендә диярлек ачылып ябылды.  4) – Әни, – диде ул бүлмә ишеген ачуга, бу сүзнең искиткеч бер куанычын җиткерү теләге белән әйтелгәне сизелеп тора иде: – Мин акча таптым! 5) Менә! 6) Унлык!  7) Дүрткә бөкләнгән кызыл акчаны әнисенә сузды. 8) Рәйсә апа белән Васыйл абый ни әйтергә белми бер мизгелгә аптырап калдылар. 9) Ә Гөлнара бәхет тулы күзләрен бер әнисенә, бер әтисенә төбәп, сөенечен яшермичә, җавап көтә иде. 10) Йөрәк лепелдәп куйды: “Әти-әнисе нәрсә әйтер икән?” 11) Шул мизгелдә күңел балачакка кайтып, үзем белән булган бер вакыйганы күз алдыннан үткәрдем.  12) ... Беренче сыйныфта укый идем. 13) Кар әле эреп бетмәгән. 14) Аяк асты начар булганга, күрәсең, күзне җирдән алмыйча, я карлырак, я кипкәнрәк урыннарга басып, эреле-ваклы адымнар белән мәктәпкә барам. 15) Ярты юлга җиткәндә, күзем кар өстендә яткан акча янчыгына төште. 16) Бәхет кошы тоткандай, аны тиз генә эләктереп алдым. 17) Эчендә 8 сум акча <...> берсе – бишлек, икенчесе өчлек иде. 18) Хәзер көлке инде, ул чакта акча тапканымны сыйныфташларыма әйтмәсәм дә, сумкамны күздән ычкындырмадым.  19) Дәресләр бетүгә, атылып өйгә кайтып кердем. 20) Бәлки әле, мин Гөлнарадан да ныграк шатланганмындыр. 21) Әни генә өйдә иде. 22) “Әни, акча таптым,” – дип, кулымдагы янчыкны аңа суздым. 23) Әни, аны алып, эчендәге акчасын карады. 24) Әнинең “Молодец, кызым!” – дип әйтәчәк сүзләрен түземсезлек белән көткән минутымны онытасым юк. 25) Ләкин... 26) Әйтерсең, мин тоткан бәхет кошы пыяла булган. 27) Ул әни кулыннан ялгыш төшеп китеп чәлпәрәмә килгән. 28) “Кайсы бәхетсезе төшереп калдырды икән? 29) Ярар, сораштырырбыз әле, кызым. 30) Авыл җире бит, бәлки, иясе табылыр,” – диде ул борчулы тавыш белән.  31) Бу сүзләр миңа шулкадәр көчле тәэсир иткән, күрәсең, ул минем бик нык исемдә калган. 32) Үсә төшкәч тә мин бу турыда уйлана идем. 33) Ә бит аңласаң, ул вакытта минем шатлыгымны кайгыга әйләндергән әни минем күңелемә кешелеклелек орлыкларын сеңдергән. 34) “Кеше кайгысы синең шатлыкка әверелмәсен, кызым”, – дигән ул. 35) Акча мине кызыксындырмый да, шатландырмый да иде инде.  36) ...Икенче көнне Гөлнара тапкан унлык кызыл кофтага әйләнде. 37) Ул болай да матур Гөлнарага бик килешә иде. 38) Ләкин бу матурлык миңа, ни өчендер, сабын куыгы сыман, кагылуга сүнеп китәр кебек тоелды. (*З. Хәбибуллинадан*) |

**28** Текстның төп эчтәлеген чагылдырган җөмләне күрсәтегез.

1) Ял көне иде.

2) Рәйсә апа белән Васыйл абый ни әйтергә белми бер мизгелгә аптырап калдылар.

3) Дәресләр бетүгә, атылып өйгә кайтып кердем.

4) Ә бит аңласаң, ул вакытта минем шатлыгымны кайгыга әйләндергән әни минем күңелемә кешелеклелек орлыкларын сеңдергән.

**29** Фразеологик әйтелмә кулланылган җөмләне күрсәтегез.

1) Күрше кызы Гөлнара ипигә чыгып киткән җиреннән кош тоткандай сөенеп кайтып керде.

2) Дүрткә бөкләнгән кызыл акчаны әнисенә сузды.

3) Әни генә өйдә иде.

4) Ул болай да матур Гөлнарага бик килешә иде.

**30** Сөйләм теле лексикасы кулланылган очракны күрсәтегез.

1) кызыл акчаны әнисенә сузды (7 нче җөмлә)

2) эреле-ваклы адымнар белән мәктәпкә барам (14 нче җөмлә)

3) Молодец, кызым! (24 нче җөмлә)

4) кызыл кофтага әйләнде (36 нче җөмлә)

**2 нче өлеш**

|  |
| --- |
| ***Әлеге өлештәге биремнәрне үтәгәндә, үз җавапларыгызны 1 нче номерлы җавап бланкында 31-38 нче саннарының уң ягына беренче шакмактан башлап языгыз. Һәр хәреф яки цифр аерым шакмакка язылырга тиеш. Сүзләр яки цифрлар, санап үтелгәндә, аерым шакмакка куелган өтерләр белән аерыла. Җавапларны язганда, буш шакмаклар калдырырга ярамый.*** |

|  |
| --- |
| ***31–33 нче биремнәргә җавапларны сүзләр белән языгыз.*** |

**31** 1-11 нче җөмләләр арасыннан парлы сүзне табып, текстта бирелгән формада күчереп алыгыз.

**32** 4-11 нче җөмләләрдән синонимнарны табып, текстта бирелгән формада күчереп алыгыз.

**33** 17 нче җөмләдә <...> тамгасы урынына куелырга тиешле тыныш билгесен языгыз.

|  |
| --- |
| ***34 - 38 нче биремнәргә җавапларны цифр белән күрсәтегез.*** |

**34** 31-38 нче җөмләләрдән рус теленән кергән алынма сүз кулланылган җөмләнең номерын языгыз.

**35** 19-30 нчы җөмләләрдән исем фигыль кулланылган җөмләнең номерын языгыз.

**36** 1-11нче җөмләләрдән эндәш сүз кулланылган җөмләнең номерын языгыз.

**37** 19-30 нчы җөмләләрдән тезмә кушма җөмләнең номерын языгыз.

**38** 1-30 нчы җөмләләрдән тойгылы җөмләләрнең санын арта бару тәртибендә языгыз.

|  |
| --- |
| ***Барлык җавапларыгызны 1 нче номерлы җаваплар бланкына күчереп язарга онытмагыз.*** |

**3 нче өлеш**

|  |
| --- |
| ***Әлеге өлешкә җавапны 2 нче номерлы бланкта эшләгез. Башта биремнең номерын күрсәтегез (39), аннан соң инша языгыз.*** |

**39** Текст нигезендә инша (сочинение) языгыз.

Текст авторы тәкъдим иткән проблемаларның берсен формалаштырыгыз һәм аңлатыгыз (цитаталар китерү белән артык мавыкмагыз).

Автор (хикәяләүче) позициясен формалаштырыгыз. Укылган текст авторының фикерләре белән килешү яки килешмәвегезне языгыз, сәбәбен аңлатыгыз. Үз җавабыгызны, беренче чиратта, укыганнарыгызга, шулай ук белемегезгә һәм тормышта күзәткән күренешләрегезгә нигезләнеп дәлилләгез (беренче ике дәлил игътибарга алыначак).

Иншаның күләме 150 сүздән дә ким булмаска тиеш.

Укылган текстка нигезләнмичә язылган эш бәяләнми. Әгәр инша сөйләп чыгу яки чыганак текстны теге яки бу аңлатуларсыз тулысынча күчереп язу формасында гына булса, мондый эш 0 балл белән бәяләнә.

Иншаны пөхтә, аңлашылырлык итеп языгыз.

**2 вариант җаваплары**

**1 нче өлеш**

1 нче өлешнең һәм биремендәге дөрес җавап 1 балл белән бәяләнә.

Ике һәм күбрәк (шул исәптән дөрес җавап та), хата җавап яки җавап булмаса, 0 балл куела.

|  |  |  |  |
| --- | --- | --- | --- |
| **Бирем номеры** | **Җавап** | **Бирем номеры** | **Җавап** |
| 1 | 3 | 16 | 1 |
| 2 | 3 | 17 | 3 |
| 3 | 3 | 18 | 1 |
| 4 | 4 | 19 | 4 |
| 5 | 2 | 20 | 2 |
| 6 | 2 | 21 | 2 |
| 7 | 4 | 22 | 3 |
| 8 | 1 | 23 | 4 |
| 9 | 3 | 24 | 4 |
| 10 | 1 | 25 | 3 |
| 11 | 2 | 26 | 2 |
| 12 | 3 | 27 | 3 |
| 13 | 1 | 28 | 4 |
| 14 | 1 | 29 | 1 |
| 15 | 3 | 30 | 3 |

**2 нче өлеш**

|  |  |
| --- | --- |
| **Бирем номеры** | **Җавап** |
| 31 | әти-әнисе |
| 32 | куанычны, сөенечен |
| 33 | ике нокта |
| 34 | 36 |
| 35 | 19 |
| 36 | 4 |
| 37 | 30 |
| 38 | 4,5,6,24 |

**3 нче өлеш**

**3 НЧЕ ӨЛЕШНЕҢ СЫЙФАТЛАМАСЫ**

|  |
| --- |
| **Текст турында мәгълүмат** |
| Чыганак: З. Н.Хәбибуллина, И.Г. Гыйләҗев. Изложениеләр җыентыгы. Казан, “Мәгариф”, 2003, 58-59 битләр. |

|  |  |
| --- | --- |
| **Төп проблемалар** | **Автор позициясе** |
| Бер кеше кайгысы икенче берәүгә шатлык бирә алмый. | Никадәр теләсәң дә, кеше әйберенә кызыгырга ярамый. |
| Кешелеклелек сыйфатлары кечкенә гамәлләрдә тәрбияләнә. | Начар гамәлдән вакытында саклап кала белергә кирәк. |

**3 вариант**

**1 нче өлеш**

***1-30 нчы биремнәрнең җавабы сан белән күрсәтелә. Җавапларны 1 нче номерлы җавап бланкына, кирәкле бирем номерыннан уң якка, беренче шакмактан башлап язып куярга кирәк.***

**1** Кайсы җөмләдә *тел* сүзе туры мәгънәдә кулланылган?

1) Алар усал телләр күзенә эләккәнче кайтып киттеләр.

2) Малай, үртәгән кыяфәттә телен күрсәтте дә, капкада юк булды.

3) Тел алып кайттык – шәп күркә эләкте, офицер.

4) Туган телдә белем алып кына милли рухны йөрәгең белән тоярсың.

**2** Берлек санда, барлыкта, кайтым юнәлешендә, III зат тартым белән төрләнгән, юнәлеш килешендәге исем фигыль кулланылган җөмләне күрсәтегез.

1) Югалтуның ни икәнен белми, юатуны белми һич йөрәк.

2) Минем бурыч – хәзер шуларны түкми-чәчми укучыларга җиткерү.

3) Син килүнең файдасы шул булды: печән вакытында җыелды.

4) Булат мондый салкын каршы алынуына аптырап, урындыкка утырды.

**3** Татар теленең орфоэпик нормасына туры килмәгән сүз кулланылган җөмләне күрсәтегез.

1) Бүген мартның җегермесе.

2) Беренче булуның үз ләззәте, үз рәхәте бар.

3) Өмәчеләр эштән соң гына туктадылар.

4) Күк йөзе болытланган иде, эссе сүрелеп, җиләсләтеп тә җибәрде.

**4** Сөйләм сафлыгына зыян китерә торган сүз кулланылган җөмләне күрсәтегез.

1) Кызым, безелдәмә әле, тавышың башыма каба.

2) Быел җылылыкны иртәрәк бирергә уйлыйбыз.

3) Мин Казаннан, Татарстанның башкаласыннан килдем.

4) Ул елны көз бик аяз килде.

**5** Әдәби тел нормасына туры килмәгән кушымчалы сүз кулланылган җөмләне күрсәтегез.

1) Эшкә чыгын китәр алдыннан Вахит озак кына көзгегә карап торды.

2) Кояш җир йөзенә көн дә үзенчә чыга.

3) Кәгазьләрне бер сүз әйтмиенчә тапшырырга була икән.

4) Аяктан егарлык көче бармы аның?

|  |
| --- |
| ***Текстны укыгыз һәм 6-11 нче биремнәрне үтәгез.*** |

|  |
| --- |
| 1) ... 2) Хәтта... куркыныч та! 3) Кеше балачагына ике очракта гына кайта: нәрсәдәндер качканда яисә бик бик мөһим бер әйберен эзләгәндә... 4) Сәүбән кистереп кенә әйтә алмый <...> качып кайтамы ул, әллә күңеле теләгәнне эзләп кайтамы? 5) Бу, ... , ул чаклы мөһим дә түгелдер. 6) Иң мөһиме – ул кайта. 7) Кайтмаска ант итеп киткән җиренә кайта. 8) Бәхиллек алмыйча киткән нигезенә кайта... 9) Ни өчен кайтамы? 10) Моның сәбәбе бар. 11) Ул авырды, үлемнең күзенә карады... 12) Шул үлем әҗәле аңа туры карап әйтте: “Кайт бар, авылыңа кайт, гомер, нәсел йолдызыңны рәнҗетергә теләмәсәң, нәселеңне югалтасың килмәсә, кайт, кайт!” – диде. (*Г. Гыйльмановтан*) |

**6** Түбәндәге җөмләләр арасыннан кайсы җөмлә текстның беренче җөмләсе булып урнашырга тиеш?

1) Озын-озак балачак турында минем бу хикәям.

2) Озак еллардан соң балачакка кайтам.

3) Ерак еллар узып, Сәүбән балачакка кайтып килә.

4) Бу юл аны кая алып бара?

**7** 5 нче җөмләдә бирелгән күп нокталар урынына туры килгән сүзне күрсәтегез.

1) чыннан да

2) шулай итеп

3) бәлки

4) чөнки

**8**  4 нче җөмләдә <...> тамгасы урынына кайсы тыныш билгесе куелырга тиеш?

1) сызык

2) ике нокта

3) өтер

4) тыныш билгесе куелмый

**9** Җөмләләрнең оештыручы үзәге дөрес билгеләнгән очракны күрсәтегез.

1) әйберен эзләгәндә (3 нче җөмлә)

2) җиренә кайта (7 нче җөмлә)

3) сәбәбе бар (10 нчы җөмлә)

4) авылыңа кайт (12 нче җөмлә)

**10** Текстның 12 нче җөмләсендәге *теләмәсәң* сүзенең басымы кайсы иҗеккә төшә?

1) беренче иҗеккә

2) икенче иҗеккә

3) өченче иҗеккә

4) дүртенче иҗеккә

**11** 11 нче җөмләнең төрен күрсәтегез.

1) гади, җәенке, тулы, бер составлы хикәя җөмлә

2) гади, җәенке, тулы, ике составлы, хикәя җөмлә

3) гади, җыйнак, тулы, ике составлы, хикәя җөмлә

4) тезмә кушма җөмлә

**12** Түбәндә бирелгән сүзтезмәләр арасыннан янәшә тору юлы белән бәйләнгән сүзтезмәне күрсәтегез.

1) әнинең күлмәге

2) урманга бару

3) түгәрәк күл

4) урамнан керү

**13** Түбәндәге җөмләдә аерымланган хәлнең төрен күрсәтегез.

*Эшләрнең барышы белән танышырга дип, Гөлзифа идарәгә юнәлде.* (*Р. Төхфәтуллин)*

1) вакыт хәле

2) урын хәле

3) сәбәп хәле

4) максат хәле

**14** Санау интонациясе ярдәмендә бәйләнгән тезмә кушма җөмләне күрсәтегез.

1) Бераздан җыр тынды, ә мин һаман тынычлана алмадым

2) Ул кичне утлар озак янды, кемнәрдер төн буе гармун белән йөрделәр.

3) Дәрес бетте, һәм без урамга сибелдек.

4) Шөһрәтнең яңагына Гадиләдән башка да өстәүчеләр булды, ләкин ул инде авыртуны тоярлык хәлдә түгел иде.

**15** Сөйләм төгәллеге бозылган җөмләне күрсәтегез.

1) “Җырлый Илһам Шакиров” исемле фильм-концерт бара.

2) Балага исем кушу – бик җаваплы, зур һәм мөһим вакыйга.

3) Ул әкрен генә атка менеп атланды.

4) Бераз көтик инде, дуслар.

**16** Сүзләрнең дөрес язылышы бирелгән очракны күрсәтегез.

1) колон, әңкәй, мәсьәлә

2) колын, әнкәй, мәсьәлә

3) колон, әнкәй, мәсәлә

4) колын, әңкәй, мәсъәлә

**17** Морфологик принципка буйсынып язылган очракны күрсәтегез.

1) саескан

2) шәхесләребез

3) эзсез

4) реакция

**18** *ь* аеру билгесе вазифасын башкарган очракны күрсәтегез.

1) якорь

2) дикъкать

3) берьюлы

4) табигать

**19** Ялгызлык исеме (исемнәре) дөрес язылган җөмләне күрсәтегез.

1) Минем алмачуарга тиңдәш булырлык бер колын күренми.

2) Г.Тукайның “туган тел” шигыре татарның гимнына әверелде.

3) Һинд кызы дигәнебез үзебезнең наилә икән.

4) Ерактагы Ижаудан өч көнлек ялга кайткан малае печән чапты.

**20** Алынма сүзнең дөрес язылган очрагын күрсәтегез.

1) территорияны

2) территорияне

3)территориены

4) территориене

**21** Сүзләренең дөрес язылышы бирелгән очракны күрсәтегез.

1) киләргә, сагынарга

2) килергә, сагынырга

3) киләргә, сагынырга

4) килергә, сагынарга

**22** Дөрес билгеләмәне күрсәтегез.

1) *инде, әле, хәтта* кисәкчәләре һәрвакыт аерым языла.

2) *инде*, *әле, хәтта* кисәкчәләре җөмлә башында кушылып языла.

3) *инде*, *әле, хәтта* кисәкчәләре җөмлә башында кушылып языла**.**

4) *инде*, *әле, хәтта* кисәкчәләре җөмлә башында кушылып, җөмлә ахырында аерым языла.

**23** Җөмләдә <...> тамгасы урынына тыныш билгесенең куелышы дөрес билгеләнгән очракны күрсәтегез.

*Хәтер <...> еллар аша кайта торган изге матурлык иле*. *(М. Госманов)*

1) ике нокта куела

2) биредә бернинди дә тыныш билгесе куелмый

3) биредә өтер билгесе куела

4) сызык куела

**24** Җөмләдә <...> тамгасы урынына тыныш билгесенең куелышы дөрес аңлатылган очракны күрсәтегез.

*Бүлмә тулы әйбер <...> комод, көзге, шкаф, сәгать, тагын әллә нәрсәләр. (Х. Сарьян)*

1) тиңдәш кисәкләр үзара санау интонациясе белән килгәнлектән, биредә өтер куела.

2) тиңдәш кисәкләрне санап китү көтелгәнлектән, биредә ике нокта куела.

3) каршы кую интонациясе белән әйтелгәнлектән, биредә тиңдәш кисәкләр янына сызык куела.

4) тиңдәш кисәкләр янында гомумиләштерүче сүз килгәнлектән, биредә сызык куела.

**25** Аерымланган рәвеш хәле кулланылган җөмләне күрсәтегез (тыныш билгеләре куелмаган):

1) Авыл өстеннән кыр казлары очып бара.

2) Эшкә керешкәнче Галия журналлар караштырды.

3) Дәрес хәзерләп бетергәч кызым телевизор карый.

4) Малайлар шау-гөр килеп өйләренә таралышты.

**26** Җөмләдәге нокталар урынына тиешле тыныш билгесен билгеләгез.

*Ястык-ястык бозлар шомыртларны... баланнарны... гөлҗимешләрне ... карлыганнарны ега*. (М.Хәбибуллин)

1) өтер

2) өндәү

3) сызык

4) нокталы өтер

**27** Билгеләмәне дөрес итеп тәмамлагыз.

*Үзе бәйләнгән сүздән ерак торган синтетик иярчен җөмлә баш җөмләдән ...* .

1) өтер белән аерыла

2) бернинди билге белән дә аерылмый

3) сызык белән аерыла

4) ике нокта белән аерыла

|  |
| --- |
| ***Текстны укыгыз һәм 28-30, 31-38, 39 нчы биремнәрне эшләгез.*** |
| |  | | --- | | 1 ) Тагын да ныграк ашыйсы килә башлый. 2) Күңелдәге ниндидер бер шайтан: “Яшел сандыкны актар, анда тәмледән-тәмле нәрсәләр тулып ята”, дип котырта. 3) Айратның тимәскә дигән нәрсәгә тигәне юк, әмма озын көнне үткәреп җиткерә алмыйча эчләре чурылдаганда, балык исе сизгән мәчедәй, яшел сандык янына килә ул.  4) Айрат төшкә кадәр гел үзен котыртып йөргән шайтанга бирешмәгән иде, төштән соң яшел сандык тирәсендә ешрак бөтерелә башлады. 5) Әйтерсең аның ниндидер магниты бар: үзенә тарта да китерә, тарта да китерә. 6) Карыны ныграк ачкан саен, эчтәге шайтанга каршы тору көче кими барды малайның. 7) Ниһаять, түзмәде, сандыкны ачып җибәрде.  8) Капкач ачылып китүгә Айратны хәйран калдырган нәрсә <...> аның эчендәге бушлык булды. 9) Үзенең шулай алдануына Айратның җен ачуы чыкты. 10) Кая соң монда аның төшләренә кереп, авыз суларын китереп торган тәм-томнар?! 11) Кая?!  12) Ул, ярсып-ярсып, сандык эчендәге әйберләрне актарып ташлады. 13) Шунда аның күзенә куш йодрык хәтлерәк бер төенчек ташланды: “Әһә, менә кайда икән әҗәл даруы!” 14) Монда инде байлыкның зурыдыр, юкса аны әнисе әллә кая сандык төбенә яшерер идемени?!  15) Тик бүген Айратка тагын бер кат алданырга язган икән. 16) Әлеге төенчектә бер куш уч кабак орлыгы иде. 17) Айрат аларны кесәсенә сала башлады, ләкин кесә тишек булып чыкты.  18) Эш болайга киткәч, сандыктагы әйберләрне кире тутырырга калды. 19) Әтисенең костюмын элеккечә җайлап куйыйм дигәндә, нәрсәгәдер ияреп бер бит кәгазь килеп төште. 20) Кәгазь инде язулы, жәлләп торырлык түгел, Айрат, кабак төшләрен шул кәгазьгә салып, урамга йөгерде.  21) Табышын ул елга буена төшеп ашады. 22) Аннары кәгазеннән корабль ясап елгага җибәрде.  23) Өйгә кайтып керү белән Айрат әнисенең йөзенә карады. 24) Карады да коелып төште. 25) Әнисе шундый үзгәргән, картаеп, бөрешеп калган, әллә елаган да инде. 26) Әнкәсендәге бүгенге үзгәреш аны бөтенләй гаҗәпкә калдырды. 27) Озак кына сүзсез торганнан соң, әнисе Айратның кесәләрен әйләндереп карады:  – Син бит әтиеңнең фронттан язган бердәнбер хатын алып чыгып киткәнсең.  28) Айрат шунда гына эшнең нидә икәнлегенә төшенде. 29) Ничек соң аны Айрат танымаган?! 30) Кабак төшләрен төргәндә бу кәгазь аңа таныш кебек тоелган иде бит югыйсә. (*Ф. Яруллиннан*) | | | |

**28** Чагыштыру кулланылган җөмләне күрсәтегез.

1) Тагын да ныграк ашыйсы килә башлый.

2) Айратның тимәскә дигән нәрсәгә тигәне юк, әмма озын көнне үткәреп җиткерә алмыйча эчләре чурылдаганда, балык исе сизгән мәчедәй, яшел сандык янына килә ул.

3) Эш болайга киткәч, сандыктагы әйберләрне кире тутырырга калды.

4) Әнкәсендәге бүгенге үзгәреш аны бөтенләй гаҗәпкә калдырды.

**29** Фразеологик әйтелмә кулланылган җөмләне күрсәтегез.

1) Ниһаять, түзмәде, сандыкны ачып җибәрде.

2)Шунда аның күзенә куш йодрык хәтлерәк бер төенчек ташланды: “Әһә, менә кайда икән әҗәл даруы!”

3) Тик бүген Айратка тагын бер кат алданырга язган икән.

4) Кабак төшләрен төргәндә бу кәгазь аңа таныш кебек тоелган иде бит югыйсә.

**30** Текстта кулланылган гади сөйләм теленә хас үзенчәлекне күрсәтегез.

1) котырта (2 нче җөмлә)

2)төенчек (13 нче җөмлә)

3) жәлләп (20 нче җөмлә)

4) фронттан (27 нче җөмлә)

**2 нче өлеш**

|  |
| --- |
| ***Әлеге өлештәге биремнәрне үтәгәндә, үз җавапларыгызны 1 нче номерлы җавап бланкында 31-38 нче саннарының уң ягына беренче шакмактан башлап языгыз. Һәр хәреф яки цифр аерым шакмакка язылырга тиеш. Сүзләр яки цифрлар, санап үтелгәндә, аерым шакмакка куелган өтерләр белән аерыла. Җавапларны язганда, буш шакмаклар калдырырга ярамый.*** |

|  |
| --- |
| ***31–33 нче биремнәргә җавапларны сүзләр белән языгыз.*** |

**31** 27 нче җөмләдән кушма сыйфатны табып, күчереп алыгыз.

**32** 23-30 нчы җөмләләрдән *аңлады* сүзенеңсинонимын табып, күчереп алыгыз.

**33** 8 нче җөмләдә <...> тамгасы урынына кайсы тыныш билгесе куела?

|  |
| --- |
| ***34 – 38 нче биремнәргә җавапларны цифр белән күрсәтегез.*** |

**34** Икенче абзацтан рус теле аша грек теленнән кергән сүз кулланылган җөмләнең санын күрсәтегез.

**35** 21-27 нче җөмләләрдән исем фигыль кулланылган җөмләнең санын күрсәтегез.

**36** 8-17 нче җөмләләрдән иярчен вакыт җөмләле кушма җөмләнең санын күрсәтегез.

**37** 1-7 нче җөмләләрдән хис һәм тәэсирлелек дәрәҗәсе арта баруын күрсәткән сүзләр кулланылган җөмләнең санын күрсәтегез.

**38** 1-20 нче җөмләләрдән тойгылы җөмләләрнең санын арта бару тәртибендә күрсәтегез.

|  |
| --- |
| ***Барлык җавапларыгызны 1 нче номерлы җаваплар бланкына күчереп язарга онытмагыз.*** |

**3 нче өлеш**

|  |
| --- |
| ***Әлеге өлешкә җавапны 2 нче номерлы бланкта эшләгез. Башта биремнең номерын күрсәтегез (39), аннан соң инша языгыз.*** |

**39** Текст нигезендә инша (сочинение) языгыз.

Текст авторы тәкъдим иткән проблемаларның берсен формалаштырыгыз һәм аңлатыгыз (цитаталар китерү белән артык мавыкмагыз).

Автор (хикәяләүче) позициясен формалаштырыгыз. Укылган текст авторының фикерләре белән килешү яки килешмәвегезне языгыз, сәбәбен аңлатыгыз. Үз җавабыгызны, беренче чиратта, укыганнарыгызга, шулай ук белемегезгә һәм тормышта күзәткән күренешләрегезгә нигезләнеп дәлилләгез (беренче ике дәлил игътибарга алыначак).

Иншаның күләме 150 сүздән дә ким булмаска тиеш.

Укылган текстка нигезләнмичә язылган эш бәяләнми. Әгәр инша сөйләп чыгу яки чыганак текстны теге яки бу аңлатуларсыз тулысынча күчереп язу формасында гына булса, мондый эш 0 балл белән бәяләнә.

Иншаны пөхтә, аңлашылырлык итеп языгыз.

**3 вариант җаваплары**

**1 нче өлеш**

1 нче өлешнең һәм биременә дөрес җавап 1 балл белән бәяләнә.

Ике һәм күбрәк (шул исәптән дөрес җавап та), хата җавап яки җавап булмаса, 0 балл куела.

|  |  |  |  |
| --- | --- | --- | --- |
| Бирем номеры | Җавап | Бирем номеры | Җавап |
| 1 | 2 | 16 | 2 |
| 2 | 4 | 17 | 3 |
| 3 | 1 | 18 | 3 |
| 4 | 1 | 19 | 4 |
| 5 | 3 | 20 | 2 |
| 6 | 3 | 21 | 2 |
| 7 | 3 | 22 | 1 |
| 8 | 2 | 23 | 4 |
| 9 | 3 | 24 | 2 |
| 10 | 2 | 25 | 4 |
| 11 | 2 | 26 | 1 |
| 12 | 3 | 27 | 1 |
| 13 | 4 | 28 | 2 |
| 14 | 2 | 29 | 2 |
| 15 | 1 | 30 | 3 |

**2 нче өлеш**

|  |  |
| --- | --- |
| Бирем номеры | Җавап |
| 1 | бердәнбер |
| 2 | төшенде |
| 3 | сызык |
| 4 | 5 |
| 5 | 23 |
| 6 | 8 |
| 7 | 5 |
| 8 | 10,11,13,14 |

**3 НЧЕ ӨЛЕШНЕҢ СЫЙФАТЛАМАСЫ**

|  |
| --- |
| Текст турында мәгълүмат |
| Чыганак: Ф. Яруллин. Сайланма әсәрләр. 3 том. – Казан: Татар. кит. нәшр., 2008. – Б.95-96 |

|  |  |
| --- | --- |
| **Төп проблемалар** | **Автор позициясе** |
| Ачлык – газап. | Ачлык кешенең рухын җимерә, ярамаган эшләргә этәрә. |
| Ашыйсы килү теләге иң кадерле әйберләрне дә күрмәс дәрәҗәгә җиткерә. | Ашыйсы килү малайның эчке хәләтенә тәэсир ясый, гаилә өчен кадерле булган әйберләрне күрмәслек итә. |
| Ана белән бала каршылыгы. | Малайның әнисе әйткән сүзләрдән зиһене ачылып китә, үзенең гаебе ни дәрәҗәдә зур булуына гаҗәпләнү барлыкка килә. |

**4 вариант**

**1 нче өлеш**

***1-30 нчы биремнәрнең җавабы сан белән күрсәтелә. Җавапларны 1 нче номерлы җавап бланкына, кирәкле бирем номерыннан уң якка, беренче шакмактан башлап язып куярга кирәк.***

**1** Түбәндәге җөмләдә *якты* сүзенең мәгънәсе дөрес күрсәтелгән очракны күрсәтегез.

*Мансурның күңелен зур җиңүдән соң гына туа торган пакъ һәм якты хис биләп алды.*

1) ак, ачык төс

2) көләч, кояшлы

3) шатлыклы, бәхетле

4) аңлаешлы, анык

**2** Барлыкта, үткән заманда, төп юнәлештәге сыйфат фигыль кулланылган җөмләне күрсәтегез.

1) Шушы Идел буендагы авылларның берсендә, бик күп еллар моннан элгәре, ярлы гына бер кеше яшәгән, ди.

2) Галимҗан үз командасына каршы уйнаучы футболчыларның икесен, хәтта өчесен дә үтеп китә.

3) Күбәләк суыкны агач ярыгында уздырган һәм яз җиткәч уянган.

4) Качып кына гармун уйнаган Салихыбыз шул көннәрдән башлап музыка сәнгате өлкәсенә омтылды.

**3** Татар теленең орфографик нормаларына туры килмәгән сүз язылган җөмләне күрсәтегез.

1) Ул, сихерләнеп, түбәндә йөзгән ак томан болытларына карап тора.

2) Болгар дәүләте күп әйберләр белән сәүдә иткән.

3) Иң элек идеялар сандыгын эшләдек: кункурста катнашучылар ике төркемгә бүленеп, проектлар язалар.

4) Күтәрелгән саен тау сырты куе томаннан арына бара иде.

**4** Сөйләм сафлыгына зыян китерә торган сүз кулланылган җөмләне күрсәтегез.

1) Фәрит Сөн буйларының гаҗәеп гүзәл табигатенә сокланып яши.

2) Һәр йортның дәү-дәү казанында эремчек, корт кайный.

3) Искәндәр сөйләп китә алмады, ул үз сүзенә үзе буылып калды.

4) Веломаршрутны бер ун сәпитче белән башлап җибәрергә булдылар.

**5** Әдәби тел нормаларына туры килмәгән сүз кулланылган җөмләне күрсәтегез.

1) Үз кыйбласын беркайчан да югалтмаган әбием онытылып намаз укый.

2) Бөдрә яллары Инсафның йөзенә сирпелеп кенә кала.

3) Көтелмәгән хәбәрдән башы әйләнгән вакытта күзе тәрәзәгә төште.

4) Маллар бу печәнне язга кадәр җиткезмәйләр.

|  |
| --- |
| ***Текстны укыгыз һәм 6-11 нче биремнәрне үтәгез.*** |

|  |
| --- |
| 1) ... 2) Үзеңне табу… 3) Моңа ничек ирешергә соң? 4) Болар <...> җитди сораулар. 5) Берәүләр өчен юл күрсәтүче йолдыз – сәләт. 6)Табигать биргән сәләт әйбәт, ... . 7) Әмма булган мондый сәләтне ачу һәм аны җәмгыять файдасына эшкә җигә белү үзе тагын бер батырлык сорый.  8) Тормыш юлыңны, һөнәреңне дөрес сайлау өчен үзеңне һәр нәрсәдә сынап карарга кирәк. 9) Бу – минем эш, бусы – башкалар өчен – шуңа күңелең ышанырлык булсын.  10) Һәрнәрсә белән кызыксыну, даими уку, күңелдә туган күпсанлы сорауларга җавап табу өчен туктаусыз әзерләнү – кешегә зур танып белү шатлыгы бүләк итә. 11) Ул әйләнә-тирә мохитне бик сизгер кабул итү хәтер, фикерләү һәм ихтыяр көче белән тыгыз бәйләнгән. 12) Әгәр үзеңдә ихтыяр көчең булмаса, ниндидер бер җитди эшне ахыргача җиткерүе шикле. (*Х. Гайнуллиннан*) |

**6** Текстның беренче җөмләсе булып килергә тиешле җөмләне күрсәтегез.

1) Кирәкле һөнәрләр меңнәрчә!

2) Кем булуын түгел, ә нинди эш һәм аны ничек башкаруың мөһим.

3) Тормыш юлыннан беренче адым ясау.

4) Тормышта сынауларсыз булмый.

**7** 6 нчыҗөмләдәге күп нокталар урынына туры килгән сүзне күрсәтегез.

1) бәлки

2) ихтимал

3) әлбәттә

4) ахрысы

**8** 4 нче җөмләдә <...> тамгасы урынына куелырга тиеш тыныш билгесен күрсәтегез.

1) сызык

2) ике нокта

3) нокталы өтер

4) өтер

**9** Җөмләләрнең оештыручы үзәге дөрес күрсәтелгән очракны күрсәтегез.

1) болар сораулар (4 нче җөмлә)

2) юл күрсәтүче йолдыз (5 нче җөмлә)

3) һөнәреңне дөрес сайлау (8 нче җөмлә)

4) ихтыяр көче белән тыгыз бәйләнгән (11 нче җөмлә)

**10** 12 нче җөмләдәге *ахыргача* сүзенең басымы кайсы иҗеккә төшә?

1) беренче иҗеккә

2) икенче иҗеккә

3) өченче иҗеккә

4) дүртенче иҗеккә

**11** 10 нчы җөмләнең төрен күрсәтегез.

1) гади, җәенке, тулы, бер составлы хикәя җөмлә

2) гади, җәенке, тулы, ике составлы, хикәя җөмлә

3) гади, җыйнак, тулы, ике составлы, хикәя җөмлә

4) тезмә кушма җөмлә

**12** Исемле фигыль сүзтезмәне күрсәтегез.

1) урап узды

2) зур кыз

3) апага булышу

4) тагын карап алды

**13** Җөмләдә кулланылган хәлнең төрен күрсәтегез.

*Борынгы көй салмак кына, сабыр гына акты. (И. Гази)*

1) максат хәле

2) рәвеш хәле

3) сәбәп хәле

4) күләм хәле

**14** Каршы кую интонациясе ярдәмендә теркәлгән тезмә кушма җөмләне күрсәтегез.

1) Рәшит яшертен генә баскыч ягына карап алды – менүче кеше күренмәде.

2) Тынычлык, иминлек шулай бик кадерле, ул безнең халыкның рухына сеңгән иде.

3) Аның янында кемнәрдер бар, ә әти арттан атлый.

4) Вакыйга болай булган: Нәгыймә ханым көндезге икеләрдә өенә кайткан.

**15** Сөйләм төгәллеге бозылган җөмләне күрсәтегез.

1) Елгалар буйлап дәүләт чикләре үткән, алар халыкны дошман һөҗүменнән саклаган.

2) Мәгълүм ки, спортта һәрвакыт җиңүләр генә булып тормый.

3) Ул татар музыкасында чын мәгънәсендә Яхин мәктәбен тудырды.

4) Уйлап карасаң, эшләрдәй эшләр күп бит алар классында.

**16** Морфологик принципка буйсынып язылган очракны күрсәтегез.

1) сурәт

2) унбиш

3) дискета

4) каләм

**17** График принципка буйсынып язылган очракны күрсәтегез.

1) уңайлану

2) студияче

3) сәламәт

4**)** керсез

**18***ь* хәрефеиҗекне нечкәртү вазифасын башкарган очракны күрсәтегез.

1) курьер

2) мәкаль

3) һәрьяклы

4) җөрьәт

**19** Ялгызлык исеме (исемнәре) дөрес язылган җөмләне күрсәтегез.

1) Тиз генә исем табып бетерүе дә читендер шул, барысына да аркылы дип исем кушканнар.

2) Болар турында инде сез фәкать «безнең мирас» журналын кулыгызга алып, укып кына белә аласыз.

3) Башкалада Май чабу бәйрәменә төрле милләттәге халык вәкилләре җыелды.

4) Алар бии шаян җилләрдә, штраус вальсы көенә.

**20** Алынма сүзләргә дөрес кушымча ялганган очракны күрсәтегез.

1) номинация – номинацияне

2) власть – власты

3) Норвегия – норвегиелы

4) парфюмерия – парфюмериесы

**21** *–ар* кушымчасы ялганырга тиешле очракны күрсәтегез.

1) оныт-

2) актар-

3) аз-

4) тор-

**22** Дөрес язылган сүзне күрсәтегез.

1) мәгрифәтчел

2) җәһәнәм

3) нәзари

4) әхләкый

**23** Җөмләдә сызык куелырга тиешле очракны күрсәтегез (тыныш билгеләре куелмаган).

1) Эш эшләми уңыш килми.

2) Карт икегә сынып бил бөкте исәнләште.

3) Көзнең үз яме бар.

4) Бу агач йорт янында тора.

**24** Җөмләдә <...> тамгасы урынына куелырга тиешле тыныш билгесенең кагыйдәсе дөрес аңлатылган очракны билгеләгез (тыныш билгеләре куелмаган).

*Пешекчеләр савыт-саба юучылар һәм аш ташучылар* <...> *һәммәсе ыгы-зыгы килә. (Х. Хәйруллин)*

1) тиңдәш кисәкләр үзара санау интонациясе белән килгәнлектән, биредә өтер куела.

2) тиңдәш кисәкләрне санап китү көтелгәнлектән, биредә ике нокта куела.

3) каршы кую интонациясе белән әйтелгәнлектән, биредә тиңдәш кисәкләр янына сызык куела.

4) тиңдәш кисәкләрдән соң гомумиләштерүче сүз килгәнлектән, биредә сызык куела.

**25** Аерымланган рәвеш хәле кулланылган җөмләне билгеләгез (тыныш билгеләре куелмаган).

1) Ул катерны кире җибәрү ниятеннән баржада килгән йөкне тизрәк бушатырга кушты.

2) Көннәр бераз җылытканнан соң Камил Ак чишмәдән умарталык өенә күчкән иде.

3) Хәлим аяк очларына басып тәрәзәдән карады.

4) Фәйрүзә әйттеме егылып үлсә дә әйткән сүзеннән чигенми иде.

**26** Тезмә кушма җөмләдә нокталы өтер куелырга тиешле очракны билгеләгез (тыныш билгеләре куелмаган).

1) Колакчын бүрекле бер малай окоп эченнән бомба ыргытып ята бүтәннәр “ура” кычкырып аның өстенә йөгерәләр.

2) Укучылар әллә шуның өчен яраталар иде аны әллә бу сөйләшүләр чыннан да кызык була.

3) Аны инде йокы баскан ләкин ул әледән-әле күз кабакларын күтәреп куя.

4) Ашлык төягән арбалар шыгырдый бертуктамыйча яңгыр шыбырдый.

**27** Җөмләдә куелырга тиешле тыныш билгесен күрсәтегез (тыныш билгеләре куелмаган).

*Күренә ки мәсьәлә шактый катлаулы.*

1) өтер

2) нокталы өтер

3) сызык

4) ике нокта

|  |
| --- |
| ***Текстны укыгыз һәм 28-30, 31-38, 39 нчы биремнәрне эшләгез.*** |

|  |
| --- |
| 1) Хәлим белән Сәлим – күршеләр, дуслар. 2) Алар яшәгән мәһабәт йортлар арасында Мөсәллим картның алачыкны хәтерләткән тәбәнәк йорты гына посып утыра.  3) Чынлыкта алар өч дус. 4) Малайлар телендә “Ак бабай” дип йөртелә торган Мөсәллим карт җәйнең-җәй буе шушы ике малай янында. 5) Яшьләре төрле булса да, уйлары, сүзләре килешә күршеләрнең. 6) Агач шөгыленә дә, авылдагы башка эшләргә дә Ак бабайлары өйрәтте бит малайларны. 7) Аның үз оныклары юк шул, ләкин авылдагы һәр кеше бу изге, игелекле картны үз туганы кебек якын күрә, аксакал яисә мулла урынына йөртеп, зур җыеннарның, бәйрәмнәрнең түрендә тота.  8) Бу уй иң элек кемдә тугандыр – хәзер төгәл генә әйтүе дә кыен – ике дус малай быел яз кайтасы кошларны яңа оялар белән каршыларга булды. 9) Мәктәптә агач эшенә осталыклары белән билгеле малайлар алар. 10) Хәлим хезмәт дәресендә ясаган урындыклары белән ел буе район күргәзмәләрендә катнашып йөри. 11) Сәлим исә күбрәк агач уенчыклар, сыннар ясау белән мавыга.  12) Март аеның кояшлы, матур бер көнендә Ак бабайның ике як күршесендә дә балта, пычкы, чүкеч тавышлары ишетелә башлады. 13) Мөсәллим карт шундук аңлап-төшенеп алды: малайлар ниндидер җитди эшкә тотынган. 14) Ул иң элек Хәлим янына керде. 15) Кайчандыр өйрәнчек булып тагылып йөргән Хәлим хәзер әнә ничек оста уйната агачны, ничек бирелеп эшли эшен...  16) Ләкин Хәлим Ак бабай янында үзен бик сәер тотты. 17) Әллә каян исәнләшеп каршы алса да, күрше карты белән ачылып китеп сөйләшмәде, аның сорауларына да кырт-мырт кына җавап бирде. 18) Бераздан: “Өйрәткән булып, ник эш кешесен борчып йөрисең инде?” - дигәндәй, берничә мәртәбә картның күңелен кырыс, шелтәле карашы белән өшетеп алды.  19) Ак бабайның күпне күргән күңеле шундук сизенде. 20) Аның сүзе дә, үзе дә артык иде монда. 21) Менә ул язгы кояш нурларында җылынып өлгергән келәт баскычында мыш-мыш килеп сыерчык оясы ясап булышучы Хәлимнең аркасыннан кагып куйды да капкага таба китте. 22) Урамга чыккач, Сәлим янына керергәме-юкмы дип, бераз уйланып, таптанып торды, шулай да тәвәккәлләргә булды.  23) Сәлим үз эше белән шулкадәр мавыккан иде, кыенсыныбрак бер читтә басып торучы Ак бабайны бераздан гына күреп-шәйләп алды. 24) Шундук сикереп торды, каушабрак, тотлыгып кына исәнләште.  25) Эшләгән эшеннән оялган шикелле иде малай. 26) Хәлим кебек үк оста түгел бит ул... 27) Хәлимне балта тотарга Ак бабай үзе өйрәткән, ә Сәлимгә күрше картыннан “хезмәт дәресләре” азрак эләкте.  28) – Эшләр барамы, олан? – Сәлимне авыр хәлдән Ак бабай коткарды.  29) – Бара... Менә ясап бетерәм инде. Эләсе генә калды.  30) – Кайсы агачка эләргә булдың соң?  31) – Менә бу агачка. 32) Өй буенда – ышанычлырак та...  33) – Аңа элмә, олан, ярамый. 34) Бердән, өй кыегы буйлап мәче үрмәләве бар. 35) Икенчедән, җил вакытында түбәгә шап-шоп бәрелгән ботак тавышыннан кош балалары авыру алачак...  36) Сәлим шулай итте дә.  37) Хәлим дә сырлап-бизәкләп эшләнгән оясын урнаштырып өлгергән. 38) Үзенең авызы колагында. 39) Сөенерлек тә шул <...> ул ясаган сыерчык оясы мең мәртәбә матуррак!  40) Иң элек Сәлим ясаган оя ияле булды. 41) Хәлимнең сыерчык оясы, ничек кенә матур булмасын, шактый вакыт буш торды. (*Г. Гыйльмановтан*) |

**28** Метафора кулланылган җөмләне күрсәтегез.

1) Алар яшәгән мәһабәт йортлар арасында Мөсәллим картның алачыкны хәтерләткән тәбәнәк йорты гына посып утыра.

2) Мәктәптә агач эшенә осталыклары белән билгеле малайлар алар.

3) Эшләр барамы, олан? – Сәлимне авыр хәлдән Ак бабай коткарды.

4) - Кайсы агачка эләргә булдың соң?

**29** Фразеологик әйтелмә кулланылган җөмләне күрсәтегез.

1) Хәлим белән Сәлим – күршеләр, дуслар.

2) Чынлыкта алар өч дус.

3) Шундук сикереп торды, каушабрак, тотлыгып кына исәнләште.

4) Үзенең авызы колагында.

**30** Искергән сүз кулланылган очракны күрсәтегез.

1) Ак бабайлары өйрәтте (7 нче җөмлә)

2)сыннар ясау белән (11 нче җөмлә)

3) үзен бик сәер тотты (16 нчы җөмлә)

4) Аңа элмә, олан (33 нче җөмлә)

**2 нче өлеш**

|  |
| --- |
| ***Әлеге өлештәге биремнәрне үтәгәндә, үз җавапларыгызны 1 нче номерлы җавап бланкында 31-38 нче саннарының уң ягына беренче шакмактан башлап языгыз. Һәр хәреф яки цифр аерым шакмакка язылырга тиеш. Сүзләр яки цифрлар, санап үтелгәндә, аерым шакмакка куелган өтерләр белән аерыла. Җавапларны язганда, буш шакмаклар калдырырга ярамый.*** |

|  |
| --- |
| ***31–33 нче биремнәргә җавапларны сүзләр белән языгыз.*** |

**31** 7 нче җөмләдән кушма исемне күчереп языгыз.

**32** 1-7 нче җөмләләрдән *туры килә* сүзенеңсинонимын күчереп языгыз.

**33** 39 нчы җөмләдә <...> тамгасы урынына куелырга тиешле тыныш билгесен языгыз.

|  |
| --- |
| ***34 - 38 нче биремнәргә җавапларны цифр белән күрсәтегез.*** |

**34** 8-15 нче җөмләләрдән рус теленнән кергән алынма сүз кулланылган җөмләнең номерын языгыз.

**35** 19-22 нче җөмләләрдән барлык формасындагы хәзерге заман сыйфат фигыль кулланылган җөмләнең номерын языгыз.

**36** 1-22 нче җөмләләрдән туры сөйләм элементлары кулланылган җөмләнең номерын языгыз.

**37** 3-7 нче җөмләләрдән капма-каршы куеп сурәтләү булган җөмләнең номерын языгыз.

**38** 1-11 нче җөмләләрдән кире сүз тәртибе кулланылган җөмләләрнең санын арта бару тәртибендә языгыз.

|  |
| --- |
| ***Барлык җавапларыгызны 1 нче номерлы җаваплар бланкына күчереп язарга онытмагыз.*** |

**3 нче өлеш**

|  |
| --- |
| ***Әлеге өлешкә җавапны 2 нче номерлы бланкта эшләгез. Башта биремнең номерын күрсәтегез (39), аннан соң инша языгыз.*** |

**39** Текст нигезендә инша (сочинение) языгыз.

Текст авторы тәкъдим иткән проблемаларның берсен формалаштырыгыз һәм аңлатыгыз (цитаталар китерү белән артык мавыкмагыз).

Автор (хикәяләүче) позициясен формалаштырыгыз. Укылган текст авторының фикерләре белән килешү яки килешмәвегезне языгыз, сәбәбен аңлатыгыз. Үз җавабыгызны, беренче чиратта, укыганнарыгызга, шулай ук белемегезгә һәм тормышта күзәткән күренешләрегезгә нигезләнеп дәлилләгез (беренче ике дәлил игътибарга алыначак).

Иншаның күләме 150 сүздән дә ким булмаска тиеш.

Укылган текстка нигезләнмичә язылган эш бәяләнми. Әгәр инша сөйләп чыгу яки чыганак текстны теге яки бу аңлатуларсыз тулысынча күчереп язу формасында гына булса, мондый эш 0 балл белән бәяләнә.

Иншаны пөхтә, аңлашылырлык итеп языгыз.

**4 вариант җаваплары**

**1 нче өлеш**

1 нче өлешнең һәм биремендәге дөрес җавап 1 балл белән бәяләнә.

Ике һәм күбрәк (шул исәптән дөрес җавап та), хата җавап яки җавап булмаса, 0 балл куела.

|  |  |  |  |  |
| --- | --- | --- | --- | --- |
| Бирем номеры | Җавап |  | Бирем номеры | Җавап |
| 1 | 3 |  | 16 | 2 |
| 2 | 4 |  | 17 | 2 |
| 3 | 3 |  | 18 | 2 |
| 4 | 4 |  | 19 | 3 |
| 5 | 4 |  | 20 | 1 |
| 6 | 3 |  | 21 | 3 |
| 7 | 3 |  | 22 | 3 |
| 8 | 1 |  | 23 | 4 |
| 9 | 1 |  | 24 | 4 |
| 10 | 3 |  | 25 | 3 |
| 11 | 2 |  | 26 | 1 |
| 12 | 3 |  | 27 | 1 |
| 13 | 2 |  | 28 | 3 |
| 14 | 1 |  | 29 | 4 |
| 15 | 4 |  | 30 | 4 |

**2 нче өлеш**

|  |  |
| --- | --- |
| Бирем номеры | Җавап |
| 31 | аксакал |
| 32 | килешә |
| 33 | ике нокта |
| 34 | 10 |
| 35 | 21 |
| 36 | 18 |
| 37 | 5 |
| 38 | 4,5,6,9 |

**3 нче өлеш**

**3 НЧЕ ӨЛЕШНЕҢ СЫЙФАТЛАМАСЫ**

|  |
| --- |
| Текст турында мәгълүмат |
| Чыганак: Г.Гыйльманов. Ике дус һәм Ак бабай хакында кыйсса. http://kitap.net.ru/ |

|  |  |
| --- | --- |
| **Төп проблемалар** | **Автор позициясе** |
| Остазны өйрәнгәндә генә түгел, һәрчак олылау кирәк. | Остаздан олы булырга ярамый. |
| Өлкәннәр сүзен тыңлау кирәк. | Өлкәннәр сүзен тыңламасаң, эшеңнең шатлыгын күрмәссең. |

**5 вариант**

**1 нче өлеш**

***1-30 нчы биремнәрнең җавабы сан белән күрсәтелә. Җавапларны 1 нче номерлы җавап бланкына, кирәкле бирем номерыннан уң якка, беренче шакмактан башлап язып куярга кирәк.***

**1** Түбәндәге җөмләдә *култык* сүзенең мәгънәсе дөрес күрсәтелгән очракны күрсәтегез.

*Төнбоеклы култык моннан ерак түгел - ярты чакрым да булмас. (А. Тимергалин)*

1) беләкнең югарыгы өлеше белән ян арасы

2) сулыкларның коры җиргә уелып кергән өлеше

3) берәр нәрсәгә ясалган уенты

4) ышык урын

**2** Барлыкта, билгеле үткән заманда, кайтым юнәлешендәге хикәя фигыль кулланылган җөмләне күрсәтегез.

1) Кояшка караган йортның якты тәрәзәләрен челтәр йөзлекләр каймалаган.

2) Ул инде хәзер дошманның уннан артык "корыч кош" ын яндырган.

3) Иртән ул ишек алдыннан шак-шок килгән тавышларга уянып китте.

4) Карашын әле Зөбәйдәгә, әле ишек катына күчереп, туктаусыз сөйләнде.

**3** Татар теленең орфографик нормаларына туры килмәгән сүз язылган җөмләне күрсәтегез.

1) Чәчәкләрдән хуш исләр таралды.

2) Мин бит андый гәләмәтне белмим.

3) Мөкәрәмә сөйләгән арада кызыксынып иренең күзләренә карый.

4) Эшләгән эшеннән оялган шикелле иде малай..

**4** Сөйләм сафлыгына зыян китерә торган сүз кулланылган җөмләне күрсәтегез.

1) Ул үзен дөньядагы иң бәхетле кеше сыман тойды.

2) Урамдагы ерактан пычкы тавышына сискәнеп китте.

3) Сугыш беткәнгә дә ел ярым үтеп бара.

4) Башлыйбызмы инде концертны, наканис!

**5** Әдәби тел нормаларына туры килмәгән сүз кулланылган җөмләне күрсәтегез.

1) Менә шулай ел буе көткән каникул башланып китте.

2) Моңсу уйларына бирелеп, уйланды да уйланды Гайшә карчык.

3) Шушы ничә айга сузылган дошманлык безгә бик зур сабак бирде.

4) Яз җитеп, карлар китәр-китмәстә, авыл малаен урман үз кочагына ала.

|  |
| --- |
| ***Текстны укыгыз һәм 6-11 нче биремнәрне үтәгез.*** |

|  |
| --- |
| 1) ... 2) Укулар башланды.  3) Ефәк шарфлы апа безнең мәктәптә рус теле укыта. 4) Аны бик яраталар.  5) Аның ире очучы икән. 6) Менә хәзер ул ут эчендә фашистларны кырып йөри. 7) Ә Анна Сергеевна гомердә күз алдына китермәгән татар авылында балалар укыта. 8) Аңа бик еш хатлар килә. 9) Андый көннәрдә ул бик шат күренә. 10) ... кайчакта уйчанланып китә. 11) Кич, эштән бушаган арада, улы белән урамда йөри, чишмә буйларына төшә.  12) Әллә күршедә генә торганга, әллә улы минем сеңлем белән дуслашканга, Анна Сергеевна мине дә яратты. 13) Мәктәптә очраганда <...> ул минем белән сөйләшергә тырыша. (*Ә. Еникидән*) |

**6** Текстның беренче җөмләсе булып килергә тиешле җөмләне күрсәтегез.

1) Мин укырга яратам.

2) Сугыш вакыты

3) Анна Сергеевна турында сөйлисем килә.

4) Менә көз җитте.

**7** 10 нчы җөмләдәге күп нокталар урынына туры килгән сүзне күрсәтегез.

1) бәлки

2) ләкин

3) әлбәттә

4) әйтерсең

**8** 13 нче җөмләдә <...> тамгасы урынына куелырга тиеш тыныш билгесен күрсәтегез.

1) сызык

2) ике нокта

3) нокталы өтер

4) өтер

**9** Җөмләләрнең оештыручы үзәге дөрес күрсәтелгән очракны күрсәтегез.

1) безнең мәктәптә (3 нче җөмлә)

2) аны яраталар (4 нче җөмлә)

3) Анна Сергеевна укыта (7 нче җөмлә)

4) минем белән сөйләшергә (13 нче җөмлә)

**10** 7 нче җөмләдәге *китермәгән* сүзенең басымы кайсы иҗеккә төшә?

1) беренче иҗеккә

2) икенче иҗеккә

3) өченче иҗеккә

4) дүртенче иҗеккә

**11** 9 нчы җөмләнең төрен күрсәтегез.

1) гади, җәенке, тулы, бер составлы хикәя җөмлә

2) гади, җәенке, тулы, ике составлы, хикәя җөмлә

3) гади, җыйнак, тулы, ике составлы, хикәя җөмлә

4) тезмә кушма җөмлә

**12** Янәшәлек юлы белән бәйләнгән сүзтезмәне күрсәтегез.

1) җиргә чаклы бөгелү

2) ефәк күлмәк

3) әнине котлау

4) җырга оста

**13** Җөмләдә кулланылган хәлнең төрен күрсәтегез.

*Әле кичә генә бәләкәйләр идек, нәниләр (И. Юзеев)*

1) вакыт хәле

2) урын хәле

3) шарт хәле

4) рәвеш хәле

**14** Катнаш кушма җөмләне күрсәтегез.

1) Ничек кергән булсалар, алар шулай тиз генә китеп тә бардылар.

2) Пароходның койрыгына җиткәч, ул нигәдер түбән карады һәм ихтыярсыздан туктады.

3) Берәр гаделсезлек күрсә, чәчрәп чыгып, кыерсытылганны яклаучы да, ярдәм сорап килгәннәргә булышучы да иде.

4) Көн эссе булса да, Хәдичәттәй яшел ефәк шәл бөркәнгән, шәл чуклары җиргә кадәр салынган.

**15** Сөйләм төгәллеге бозылган җөмләне күрсәтегез.

1) Мин әткәйнең сөйләвенә, аның нәрсә белән кызыксынуына гаҗәпсенеп барам.

2) Әгәр эшкә файдасы булса, без түзәргә дә әзер.

3) Казанга Җәлил юбилее тантаналарына килгән күпсанлы делегацияләрне чын күңелдән сәламлибез.

4) Һәм алар уйладылар: ничек шәһәрдә һәм авылда яшәгән татар яшьләрен бәйләргә.

**16** Морфологик принципка буйсынып язылган очракны күрсәтегез.

1) карамастан

2) бозсыз

3) мөрәҗәгать

4) тәрәзә

**17** График принципка буйсынып язылган очракны күрсәтегез.

1) җемелди

2) презентация

3) имтихан

4) урманнар

**18** *ъ* хәрефеязылган очракны күрсәтегез.

1) җөр...әт

2) вәзгыят...

3) шиг...рият

4) канәгат...

**19** Җөмләләрдә зур хәрефләр белән бирелгән сүзләрнең аерым язылырга тиешле очрагын күрсәтегез.

1) ӘЙТЕРСЕҢ (ЛӘ) күктәге якты кояш белән игезәк.

2) Менә (БЕР) ЗАМАН, күңелле елмаеп кояш күтәрелә.

3) Якыннарында – сары ТӨН (БОЕКЛАР).

4) ӘЙЛӘНӘ (ТУЛГАНА) торгач, сүз янә сугышчан походка кайтып төште.

**20** Алынма сүзләргә дөрес кушымча ялганган очракны күрсәтегез.

1) арбитр – арбитре

2) астрономия - астрономиясен

3)профилактика–профилактиканең

4) дублет - дублете

**21** *–әр* кушымчасы ялганырга тиешле очракны күрсәтегез.

1) чәч-

2) йөр-

3) бир-

4) әйлән-

**22** Дөрес язылган сүзне күрсәтегез.

1) мәгрифәтчел

2) җәһаннәм

3) нәзәри

4) әхлакый

**23** Җөмләдә сызык куелырга тиешле очракны күрсәтегез (тыныш билгеләре куелмаган).

1) Бу яңалык миндә кызыксыну уятты таякчыкның бер-бер хикмәте булса кирәк.

2) Айнур нишләргә дә белмичә яфракларга ымсынып карап калды.

3) Мин иртүк мәктәпкә китәм әнием фабрикага.

4) Өлкән буын телне салмак олыгайтып яшәтсә яшь буын телне санлап яшәртә.

**24** Җөмләдә <...> тамгасы урынына тыныш билгесенең куелышы дөрес билгеләнгән очракны күрсәтегез.

*Фазыл сүзендә торды* <...> *Агыйдел буендагы сөйләшүдән соң бер атнадан сәфәргә чыкты. (Г. Ибраһимов)*

1) ике нокта куела

2) сызык куела

3) биредә өтер билгесе куела

4) биредә бернинди дә тыныш билгесе куелмый

**25** Аерымланган вакыт хәле кулланылган җөмләне күрсәтегез (тыныш билгеләре куелмаган).

1) Күпме булдыра алса шулкадәр тизрәк атларга тырышты.

2) Фәйрүзә әйттеме егылып үлсә дә әйткән сүзеннән чигенми иде.

3) Чәй эчкәч Мөнәвәрә кайтырга җыенды.

4) Бик нык аруга карамастан безнең күңелләр күтәренке иде.

**26** Тезмә кушма җөмләдә сызык куелырга тиешле очракны билгеләгез (тыныш билгеләре куелмаган).

1) Бу арада ни хаты килми ни хәбәре юк.

2) Хәрәкәтсез калып тыңлап торган солдатлар кузгалышып куйдылар тик берсе дә тынлыкны бозмады.

3) Эшләгән тук булган ә эшләмәгән юк булган.

4) Авыл янында партизаннарны күренүе булды фашистлар коралларын ташлап кача да башладылар.

**27** Аныклагыч янында сызык куелырга тиешле җөмләне күрсәтегез.

1) Кышкы каникул көннәрендә бөтен укучылар шул исәптән без дә саф һавада туйганчы уйнадык.

2) Берсе Мәхмүт абый дигәнебез безнең сыйныфта хезмәт дәресе укыта.

3) Кызлар өй эчендә озак юанмадылар бакчага чыктылар.

4) Моны язылмаган урман законын бүреләр дә яхшы беләләр.

|  |
| --- |
| ***Текстны укыгыз һәм 28-30, 31-38, 39 нчы биремнәрне эшләгез.*** |

|  |
| --- |
| 1) Гап-гади авылда үзенең карт әбисе белән бер кыз бик бәхетле яшәп ятканнар. 2) Кызның исеме Таңсылу икән.  3) Менә шулай бәхетле генә яшәп ятканда, Таңсылуның әбисе авырып киткән. 4) Докторлар чакырып караганнар <...> аларның да ярдәме тимәгән.  5) – Әбием, – дип өзгәләнгән Таңсылу, – әгәр белсәң, әйтче: син терелсен өчен миңа нишләргә?  6) Әйтергәме, әйтмәскәме дип озак кына уйланып ятканнан соң, әбисе мендәрдән башын калкытып:  – Урман җиләге белән чәй эчәсе килә минем, кызым, – дигән.  7) – Һи, әбием, хәзер урманга барам. 8) Былтыр синең белән җиләк җыйган урыннарны яхшы беләм әле мин, – дигән Таңсылу һәм кәрзинен беләгенә асып чыгып та йөгергән.  9) Әле уңга сугылган ул, әле сулга, әле алга йөгергән ул, әле артка. 10) Йөгерә торгач, эзли торгач ярты кәрзин җиләк җыйган Таңсылу, тик җиләккә мавыгып, караңгы төшкәнен сизми калган. 11) Исенә килеп кайтырга чыкканда, төн үзенең кара җәймәсен күктән җиргә кадәр җәеп куйган булган. 12) Кыз ятьмәгә эләккән балыктай бәргәләнгән, тәмам адашкан. 13) Тегендә чабып, монда чабып хәле беткән. 14) “Әбием мине көтә-көтә арып беткәндер инде. 15) Тизрәк кайтып аңа җиләкле чәй эчерергә иде”, – дип уйлаган кыз. 16) Шулай дип уйлавы булган, күктән бер йолдыз атылып кызның алдына төшкән. 17) Бөтен тирә-як көндезге кебек яп-якты булган. 18) Кыз аланга тәгәрәп төшкән йолдызны кулына алып юлга чыккан. 19) Йолдыз белән яктыртып баргач, юлны тиз тапкан ул.  20) Таңсылу кайтып кергәндә әбисенең хәле тагы да начарайган булган. 21) Ул көчкә-көчкә сулыш алып ята икән.  22) – Әбием, – дигән Таңсылу, – мин сиңа җиләк апкайттым. 23) Хәзер чәй кайнатып җибәрәм. 24) Син тереләчәксең, әбием.  Тиз арада чәй кайнап чыккан. Таңсылу әбисенең чәчәкле чынаягына җиләкләрнең иң пешкәннәрен генә салып чәй ясаган.  25) – Рәхмәт, балам, азапланма инде, эчәр хәлем юк, – дигән әбисе.  26) – Эчәсең, әбием, эчәсең. 27) Менә бу матур кашык белән үзем эчерәм.  28) Таңсылу кашык белән әбисенә чәй каптырган. 29) Әбисе озак кына чәйне йота алмый торган, ә йотып җибәргәч, үзенең тамырлары буйлап ниндидер көч агуын сизгән.  30) – И кызым, яңадан тугандай булдым, рәхмәт инде сиңа, – дигән әбисе һәм Таңсылуны кочагына алган. 31) Бу минутта алар икесе дә әйтеп бетергесез бәхет кичергәннәр. *(Ф. Яруллиннан)* |

**28** Чагыштыру кулланылган җөмләне күрсәтегез.

1) Менә шулай бәхетле генә яшәп ятканда, Таңсылуның әбисе авырып киткән.

2) Ул көчкә-көчкә сулыш алып ята икән.

3) Менә бу матур кашык белән үзем эчерәм.

4) И кызым, яңадан тугандай булдым, рәхмәт инде сиңа, – дигән әбисе һәм Таңсылуны кочагына алган.

**29** Фразеологик әйтелмә кулланылган җөмләне күрсәтегез.

1) Кызның исеме Таңсылу икән.

2) Исенә килеп кайтырга чыкканда, төн үзенең кара җәймәсен күктән җиргә кадәр җәеп куйган булган.

3) Таңсылу кайтып кергәндә әбисенең хәле тагы да начарайган булган.

4) Бу минутта алар икесе дә әйтеп бетергесез бәхет кичергәннәр.

**30** Сөйләм теленә хас үзенчәлекне күрсәтегез.

1) аларның да ярдәме тимәгән (4 нче җөмлә)

2)Әле уңга сугылган ул, әле сулга (9 нчы җөмлә)

3) мин сиңа җиләк апкайттым (22 нче җөмлә)

4) ниндидер көч агуын сизгән (29 нчы җөмлә)

**2 нче өлеш**

|  |
| --- |
| ***Әлеге өлештәге биремнәрне үтәгәндә, үз җавапларыгызны 1 нче номерлы җавап бланкында 31-38 нче саннарының уң ягына беренче шакмактан башлап языгыз. Һәр хәреф яки цифр аерым шакмакка язылырга тиеш. Сүзләр яки цифрлар, санап үтелгәндә, аерым шакмакка куелган өтерләр белән аерыла. Җавапларны язганда, буш шакмаклар калдырырга ярамый.*** |

|  |
| --- |
| ***31–33 нче биремнәргә җавапларны сүзләр белән языгыз.*** |

**31** 19 нчы җөмләдән ясалма фигыльне күчереп языгыз.

**32** 20-29 нчы җөмләләрдән *авырайган* сүзенеңсинонимын күчереп языгыз.

**33** 4 нче җөмләдә <...> тамгасы урынына куелырга тиешле тыныш билгесен языгыз.

|  |
| --- |
| ***34 - 38 нче биремнәргә җавапларны цифр белән күрсәтегез.*** |

**34** 1-6 нчы җөмләләрдән рус теле аша кергән алынма сүз кулланылган җөмләнең номерын языгыз.

**35** 1-7 нче җөмләләрдән инфинитив кулланылган җөмләнең номерын языгыз.

**36** 7-19 нчы җөмләләрдән кереш кулланылган җөмләнең номерын языгыз.

**37** 7-12 нче җөмләләрдән антонимнар кулланылган җөмләнең номерын языгыз.

**38** Тексттан парлы сүзләр кулланылган җөмләләрнең санын арта бару тәртибендә языгыз.

|  |
| --- |
| ***Барлык җавапларыгызны 1 нче номерлы җаваплар бланкына күчереп язарга онытмагыз.*** |

**3 нче өлеш**

|  |
| --- |
| ***Әлеге өлешкә җавапны 2 нче номерлы бланкта эшләгез. Башта биремнең номерын күрсәтегез (39), аннан соң инша языгыз.*** |

**39** Текст нигезендә инша (сочинение) языгыз.

Текст авторы тәкъдим иткән проблемаларның берсен формалаштырыгыз һәм аңлатыгыз (цитаталар китерү белән артык мавыкмагыз).

Автор (хикәяләүче) позициясен формалаштырыгыз. Укылган текст авторының фикерләре белән килешү яки килешмәвегезне языгыз, сәбәбен аңлатыгыз. Үз җавабыгызны, беренче чиратта, укыганнарыгызга, шулай ук белемегезгә һәм тормышта күзәткән күренешләрегезгә нигезләнеп дәлилләгез (беренче ике дәлил игътибарга алыначак).

Иншаның күләме 150 сүздән дә ким булмаска тиеш.

Укылган текстка нигезләнмичә язылган эш бәяләнми. Әгәр инша сөйләп чыгу яки чыганак текстны теге яки бу аңлатуларсыз тулысынча күчереп язу формасында гына булса, мондый эш 0 балл белән бәяләнә.

Иншаны пөхтә, аңлашылырлык итеп языгыз.

**5 вариант җаваплары**

**1 нче өлеш**

1 нче өлешнең һәм биремендәге дөрес җавап 1 балл белән бәяләнә.

Ике һәм күбрәк (шул исәптән дөрес җавап та), хата җавап яки җавап булмаса, 0 балл куела.

|  |  |  |  |  |
| --- | --- | --- | --- | --- |
| Бирем номеры | Җавап |  | Бирем номеры | Җавап |
| 1 | 2 |  | 16 | 2 |
| 2 | 4 |  | 17 | 2 |
| 3 | 2 |  | 18 | 3 |
| 4 | 4 |  | 19 | 1 |
| 5 | 4 |  | 20 | 2 |
| 6 | 4 |  | 21 | 1 |
| 7 | 2 |  | 22 | 4 |
| 8 | 4 |  | 23 | 3 |
| 9 | 3 |  | 24 | 1 |
| 10 | 2 |  | 25 | 3 |
| 11 | 2 |  | 26 | 4 |
| 12 | 2 |  | 27 | 4 |
| 13 | 1 |  | 28 | 4 |
| 14 | 4 |  | 29 | 2 |
| 15 | 4 |  | 30 | 3 |

**2 нче өлеш**

|  |  |
| --- | --- |
| Бирем номеры | Җавап |
| 31 | яктыртып |
| 32 | начарайган |
| 33 | сызык |
| 34 | 4 |
| 35 | 6 |
| 36 | 7 |
| 37 | 9 |
| 38 | 1,14,17,21 |

**3 нче өлеш**

**3 НЧЕ ӨЛЕШНЕҢ СЫЙФАТЛАМАСЫ**

|  |
| --- |
| Текст турында мәгълүмат |
| Чыганак: Фәнис Яруллин. Сайланма әсәрләр. - Казан: “Хәтер” нәшрияты, 2002. – 489 б. |

|  |  |
| --- | --- |
| **Төп проблемалар** | **Автор позициясе** |
| Якыныңа яхылык эшлә. | Яхшылык эшләгән кешегә табигать тә ярдәмгә әзер. |
| Бәхетле булырга күп кирәкми. | Якыннарыңның сәламәтлеге – зур бәхет. |

**6 вариант**

**1 нче өлеш**

***1-30 нчы биремнәрнең җавабы сан белән күрсәтелә. Җавапларны 1 нче номерлы җавап бланкына, кирәкле бирем номерыннан уң якка, беренче шакмактан башлап язып куярга кирәк.***

**1** Түбәндәге җөмләдә *таза* сүзенең мәгънәсе дөрес күрсәтелгән очракны күрсәтегез.

*Дөрес, аның бабасы, сөйләвенә караганда, таза гына тормышлы булган, аты, сыеры булган, иген иккән.*

1) чиста, чүпсез

2) ныклы, көчле

3) ихлас

4) юан, көр

**2** Барлыкта, берлек сандагы билгеле үткән заман хикәя фигыль кулланылган җөмләне күрсәтегез.

1) Өй эченә, ишегалларына машина фараларыннан төшкән ут көлтәләре бөркелә.

2) Җылы кунмаган котсыз бу йортта хәтта чикерткә дә сайрамый.

3) Мин Зөләйха әбигә чәй кайнатып эчердем.

4) Имән яфраклары гына көзге җилгә бирешмәде.

**3** Хаталы сүз булган җөмләне күрсәтегез.

1) Ул, сихерләнеп, түбәндә йөзгән ак томан болытларына карап тора.

2) Болгар дәүләте күп әйберләр белән сәүдә иткән.

3) Гомүмән алганда, аның сүзләрендә хаклык бар.

4) Күтәрелгән саен тау сырты куе томаннан арына бара иде.

**4** Сөйләм сафлыгына зыян китерә торган сүз кулланылган җөмләне күрсәтегез.

1) Куллары эшли, ә күңеле җырлый, моң-сагыш белән тула.

2) Иртән торып, күзен ачса, Мәдинә карчык иң беренче эш итеп, тәрәз каршына килеп пәрдәләрне тартып куяр.

3) Нигезен ташлап киткәннәрнең үз сандугачлары була алмый.

4) Һәммә нәрсә ага, бетә торган бу дөньяда ифрат скучно, – диде Шәрәфи.

**5** Әдәби тел нормаларына туры килмәгән сүз кулланылган җөмләне күрсәтегез.

1) Сөйләгәнен без тын да алмый тыңлыйбыз.

2) Габдрахман Әпсәләмовның “Ак чәчәкләр” романы буенча тулы метражлы кинофильм төшерелде.

3) Көтелмәгән хәбәрдән башы әйләнгән вакытта күзе тәрәзәгә төште.

4) Синең кылмышың кайберәүләрнең күңеленә хуш ятмастыр.

|  |
| --- |
| ***Текстны укыгыз һәм 6-11 нче биремнәрне үтәгез.*** |

|  |
| --- |
| 1) ... . 2) Киткән чакта тамыр өзелгәнен сизмисең әле. 3) Тамырсыз яшәү олыгая башлагач кына сизелә. 4) Гореф-гадәт безне ата-баба шәфкатенә, аларның яшәү рәвешенә, тормыш тәҗрибәсенә тоташтырып торган икән, ... . 5) Алар безгә кадәр йөз, биш йөз, мең ел элек яшәсәләр дә, бөтенләй юкка чыкмаганнар.  6) Шәһәр туклыгында гына шул өзелгән тамырларның җанга ашлама биреп торганлыгы һәм шәһәрдә шулардан колак какканыбыз сизелә башлый. 7) Тормыш җиле тәгәрәтеп йөртә башлагач, син теләсә нәрсәгә тотынып карыйсың. 8) Әмма җилгә каршы торып булмый. 9) Ул сине ялкаулыкка, я әхлаксызлыкка китереп тери. 10) Тамырсыз агач корый, тамырсыз үлән чери. 11) Адәм баласы бит агачтан да, үләннән дә сизгеррәк. 12) Дөнья иминлеге <...> тамырда. ( *М. Юныстан*) |

**6** Текстның беренче җөмләсе булып килергә тиешле җөмләне күрсәтегез.

1) Туган нигездән китүдән дә авыр нәрсә юктыр, мөгаен.

2) Туган җир ул – гомер башы.

3) Безнең тамырлар – туган-үскән җирдә.

4) Өлкән яшькә җиткәч, туган тамырлар, туган җир сагындыра.

**7** 4 нче җөмләдәге күп нокталар урынына туры килгән сүзне күрсәтегез.

1) ләбаса

2) бәлки

3) әлбәттә

4) сыман

**8** 12 нче җөмләдә <...> тамгасы урынына куелырга тиеш тыныш билгесен күрсәтегез.

1) сызык

2) күп нокта

3) нокталы өтер

4) өтер

**9** Җөмләләрнең ия белән хәбәре дөрес күрсәтелгән очракны күрсәтегез.

1) өзелгәнен сизмисең (2 нче җөмлә)

2) алар юкка чыкмаганнар (5 нче җөмлә)

3) җанга биреп торганлыгы (6 нчы җөмлә)

4) адәм баласы (11 нче җөмлә)

**10** 6 нчы җөмләдәге *тамырларның* сүзенең басымы кайсы иҗеккә төшә?

1) беренче иҗеккә

2) икенче иҗеккә

3) өченче иҗеккә

4) дүртенче иҗеккә

**11** 8 нче җөмләнең төрен күрсәтегез.

1) гади, җәенке, тулы, бер составлы хикәя җөмлә

2) гади, җәенке, тулы, ике составлы, хикәя җөмлә

3) гади, җыйнак, тулы, ике составлы, хикәя җөмлә

4) тезмә кушма җөмлә

**12** Чыгыш килеш кушымчасы ярдәмендә бәйләнгән сүзтезмәне күрсәтегез.

1) түгәрәк алан

2) әнидән сорау

3) авыл аша үтү

4) сезне күргәч

**13** Капма-каршы сүзләр (антонимнар) кулланылган очракны күрсәтегез.

1) күркәм, мөлаем

2) якында, биредә

3) ирекле, азат, хөр

4) ерак, якын

**14** Җөмләдә аерып бирелгән фигыльләрнең төркемчәсен билгеләгез: *Һичбер башка җиргә* ***барма****, тот та Уфага* ***кит****», – диде абый.*

1) хикәя фигыль

2) сыйфат фигыль

3) боерык фигыль

4) шарт фигыль

**15** Сөйләм төгәллеге бозылган җөмләне күрсәтегез.

1) Бервакыт авылга кайткач, капка төбенә Тәзкирә әби килеп утырды.

2) Кечкенә улыма флотский күлмәк алып бирәм әле баегач.

3) Куе бакчалар рәтеннә килеп шул тау итәгенә сыенып кына бер йорт тора.

4) Әниеңә ярдәм ит, акыллы булып үс.

**16** Сүзләрнең язылышы дөрес күрсәтелгән очракны күрсәтегез.

1) җийләк, йегет, елдоз

2) йиләк, җегет, җолдыз

3) җиләк, егет, йолдыз

4) йеләк, йегеть, йолдоз

**17 о, ө** хәрефләренең язылыш кагыйдәсе дөрес күрсәтелгән очракны күрсәтегез.

1) о, ө хәрефләре сүз ахырында гына языла

2) о, ө хәрефләре беренче иҗектә генә языла

3) о, ө хәрефләрен кайда ишетәбез, шунда язабыз

4) о, ө хәрефләренең язылышына карата аерым искәрмәләр юк.

**18** *ь* хәрефеязылган очракны күрсәтегез.

1) ям...ле

2) иг....тибар

3) шиг...рият

4) кул..язма

**19** Җөмләләрдә зур хәрефләр белән бирелгән сүзләрнең сызыкча аша язылырга тиешле очрагын билгеләгез:

1) Табигатьнең кышкы ТОРА (ТАШ) хәленнән җанлану вакыты һәр күзәнәктә чагыла.

2) Беләсезме КАЙ (ВАКЫТ) кешегә бөтен дөнья яңа булып тоела.

3) Автор эшчеләрнең авыр тормышын сурәтләүне ҮЗ (МАКСАТ) итеп куймый.

4) Өлфәт авызын ачкан, АРА (ТИРӘ) ыңгырашып ала.

**20** Сүзләр кушылып язылган очракны күрсәтегез.

1) ата ана, яше карты

2) мал туар, иксез чиксез

3) үги ана яфрагы, бака яфрагы

4) боз ваткыч, эш куар

**21** Күп нокталар урынына ***һ*** хәрефе язылырга тиешле очракны күрсәтегез.

1) ка...арман, ...ава

2) ...әл, шә...хес

3) ...өр, и...тимал

4) бә...әс, а...ыр

**22** Алынма сүзләргә дөрес кушымча ялганган очракны күрсәтегез.

1) номинация – номинацияне

2) мебель – мебельдан

3)парфюмерия – парфюмериесы

4) учреждение – учрежденияның

**23** Сүзләрнең дөрес язылышы бирелгән очракны күрсәтегез.

1) сизергә, тоярга

2) сизәргә, тоерга

3) сизергә, тоерга

4) сизәргә, тоярга

**24** Җөмләдә <...> тамгасы урынына тыныш билгесенең куелышы дөрес билгеләнгән очракны күрсәтегез.

*Китап* <...> *белем чишмәсе.*

1) ике нокта куела

2) сызык куела

3) өтер билгесе куела

4) нокталы өтер

**25** Тыныш билгесе дөрес куелган очракны күрсәтегез.

1) Әниләрнең хәлләрен исән чакта белешик туганнар.

2) Әниләрнең хәлләрен исән чакта белешик, туганнар.

3) Әниләрнең хәлләрен исән чакта белешик - туганнар.

4) Әниләрнең хәлләрен исән чакта белешик: туганнар.

**26** Җөмлә ахырында <...> тамгасы урынына куелырга тиешле тыныш билгесен күрсәтегез.

*Ничек була икән соң ул ярату* <...> *(Т. Миңнуллин)*

1) өндәү билгесе

2) нокта

3) сорау билгесе

4) тыныш билгесе куелмый

**27** Әдәби норма булып саналган кушымча ялганган очракны күрсәтегез.

1) әйтмәем

2) әйтмеш

3) әйтмәктән

4) әйттем

|  |
| --- |
| ***Текстны укыгыз һәм 28-30, 31-38, 39 нчы биремнәрне эшләгез.*** |

|  |
| --- |
| 1) Самолет җирдән аерылды да кояшка таба күтәрелде. 2) Яшел уҗымлы басулар янтайдылар, җир өсте авышты. 3) Барысы да аста калды. 4) Дуслар да, эш тә, мәшәкать тә, ялгыз карт ана да... 5) Ләкин, нигәдер, авыр түгел. 6) Син кемгәдер кирәк. 7) Кайдадыр синең хезмәтеңә мохтаҗлар. 8) Син бу тормышта нуль түгел. 9) Менә кайчандыр син аркаңа капчык асып, кара шинель киеп авылга укытучы булып килгән идең. 10) Димәк, син шунда кирәк кеше идең. 11) Хәзер син әнә тегендә – дөньяның икенче бер читендә кирәк. 12) Болай булганда – яшәргә дә яшәргә!  13) Самолет әле тиешле биеклекне алмаган иде. 14) Рушад игътибар белән аска карады. 15) Ни күрсен! 16) Аста тимер юл, таныш разъезд. 17) Әйе, әйе, шул, урман арасында! 18) Әнә уҗым басуы эчендәге коры елгага сузылып утырган кечкенә авыл - Рушадның әнисе төпләнгән авыл. 19) Әнә авыл читендәге сабын кабы кадәр генә йорт – түбәсенең яртысын инде яңа такта белән япканнар. 20) Тамак төбе җыерылып китте. 21) Авыр бит, авыр...  22) Самолет биеклек алды, барысы да топография картасындагы шартлы билге сыман шакмакларга әйләнде. 23) Туган җир артта калды. 24) Шулай да рух җиңеләеп китте. 25) Алда билгесез мәшәкатьләр <...> билгесез кешеләр, билгесез очрашулар көтә иде.  26) Узган гомер... 27) Кисәкләп үткән гомер. 28) Шуның һәрбер кисәгенә үткән саен борылып карыйсы, үткәннәргә бәя бирәсе килә. 29) Сугыштан кайтканнан алып бүгенге көнгә кадәр нәрсәләр эшләнде соң? 30) Шул турыда уйларга хәзер вакыт бар... 31) Күк йөзе чиста, пассажирлар тын гына газета-журнал карый, берәүләр йокымсырый. 32) Җир өсте кояшка коена.  33) “Кояш нәрсә? – Шарның ялтыравы, күкнең матурлыгы, табигать бәхете, көннең намусы, сәгатьләр бүлүче”. 34) Урта гасырлар фәлсәфәсе шулай өйрәтә. (*М. Мәһдиевтән*) |

**28** Чагыштыру кулланылган җөмләне күрсәтегез.

1) Самолет җирдән аерылды да кояшка таба күтәрелде.

2) Кайдадыр синең хезмәтеңә мохтаҗлар.

3) Әнә авыл читендәге сабын кабы кадәр генә йорт – түбәсенең яртысын инде яңа такта белән япканнар.

4) Шуның һәрбер кисәгенә үткән саен борылып карыйсы, үткәннәргә бәя бирәсе килә.

**29** Фразеологик әйтелмә кулланылган җөмләне күрсәтегез.

1) Барысы да аста калды.

2) Хәзер син әнә тегендә – дөньяның икенче бер читендә кирәк.

3) Әйе, әйе, шул, урман арасында.

4) Шуның һәрбер кисәгенә үткән саен борылып карыйсы, үткәннәргә бәя бирәсе килә.

**30** Сөйләм теленә хас үзенчәлекне күрсәтегез.

1) җир өсте авышты (2 нче җөмлә)

2) тормышта нуль түгел (8 нче җөмлә)

3) уҗым басуы эчендәге (18 нче җөмлә)

4) урта гасырлар фәлсәфәсе (34 нче җөмлә)

**2 нче өлеш**

|  |
| --- |
| ***Әлеге өлештәге биремнәрне үтәгәндә, үз җавапларыгызны 1 нче номерлы җавап бланкында 31-38 нче саннарының уң ягына беренче шакмактан башлап языгыз. Һәр хәреф яки цифр аерым шакмакка язылырга тиеш. Сүзләр яки цифрлар, санап үтелгәндә, аерым шакмакка куелган өтерләр белән аерыла. Җавапларны язганда, буш шакмаклар калдырырга ярамый.*** |

|  |
| --- |
| ***31–33 нче биремнәргә җавапларны сүзләр белән языгыз.*** |

**31** 28 нче җөмләдән кушма алмашлыкны табып, күчереп алыгыз.

**32** 13-25 нче җөмләләрдән *җан* сүзенеңсинонимын табып, күчереп алыгыз..

**33** 25 нче җөмләдә <...> тамгасы урынына кайсы тыныш билгесе куела?

|  |
| --- |
| ***34 - 38 нче биремнәргә җавапларны цифр белән күрсәтегез.*** |

**34** 26-34 нче җөмлләрдән рус теле аша Европа телләреннән кергән сүзләр кулланылган җөмләнең санын күрсәтегез.

**35** Беренче абзацтан кереш сүз кулланылган җөмләнең санын күрсәтегез.

**36** 26-32 нче җөмләләрдән сорау җөмләнең санын күрсәтегез.

**37**  Беренче абзацтан тезмә кушма җөмләнең санын күрсәтегез.

**38** Тексттан фикернең тәмамланмавын белдергән җөмләләрнең санын арта бару тәртибендә күрсәтегез.

|  |
| --- |
| ***Барлык җавапларыгызны 1 нче номерлы җаваплар бланкына күчереп язарга онытмагыз.*** |

**3 нче өлеш**

|  |
| --- |
| ***Әлеге өлешкә җавапны 2 нче номерлы бланкта эшләгез. Башта биремнең номерын күрсәтегез (39), аннан соң инша языгыз.*** |

**39** Текст нигезендә инша (сочинение) языгыз.

Текст нигезендә инша (сочинение) языгыз.

Текст авторы тәкъдим иткән проблемаларның берсен формалаштырыгыз һәм аңлатыгыз (цитаталар китерү белән артык мавыкмагыз).

Автор (хикәяләүче) позициясен формалаштырыгыз. Укылган текст авторының фикерләре белән килешү яки килешмәвегезне языгыз, сәбәбен аңлатыгыз. Үз җавабыгызны, беренче чиратта, укыганнарыгызга, шулай ук белемегезгә һәм тормышта күзәткән күренешләрегезгә нигезләнеп дәлилләгез (беренче ике дәлил игътибарга алыначак).

Иншаның күләме 150 сүздән дә ким булмаска тиеш.

Укылган текстка нигезләнмичә язылган эш бәяләнми. Әгәр инша сөйләп чыгу яки чыганак текстны теге яки бу аңлатуларсыз тулысынча күчереп язу формасында гына булса, мондый эш 0 балл белән бәяләнә.

Иншаны пөхтә, аңлашылырлык итеп языгыз.

**6 вариант җаваплары**

**1 нче өлеш**

1 нче өлешнең һәм биремендәге дөрес җавап 1 балл белән бәяләнә.

Ике һәм күбрәк (шул исәптән дөрес җавап та), хата җавап яки җавап булмаса, 0 балл куела.

|  |  |  |  |  |
| --- | --- | --- | --- | --- |
| Бирем номеры | Җавап |  | Бирем номеры | Җавап |
| 1 | 2 |  | 16 | 3 |
| 2 | 3 |  | 17 | 2 |
| 3 | 3 |  | 18 | 1 |
| 4 | 4 |  | 19 | 4 |
| 5 | 4 |  | 20 | 4 |
| 6 | 1 |  | 21 | 1 |
| 7 | 1 |  | 22 | 1 |
| 8 | 1 |  | 23 | 4 |
| 9 | 2 |  | 24 | 2 |
| 10 | 4 |  | 25 | 2 |
| 11 | 1 |  | 26 | 3 |
| 12 | 2 |  | 27 | 4 |
| 13 | 4 |  | 28 | 3 |
| 14 | 3 |  | 29 | 4 |
| 15 | 2 |  | 30 | 2 |

**2 нче өлеш**

|  |  |
| --- | --- |
| Бирем номеры | Җавап |
| 31 | һәрбер |
| 32 | рух |
| 33 | өтер |
| 34 | 31 |
| 35 | 10 |
| 36 | 29 |
| 37 | 2 |
| 38 | 4,21,26,30 |

**3 нче өлеш**

**3 НЧЕ ӨЛЕШНЕҢ СЫЙФАТЛАМАСЫ**

|  |
| --- |
| Текст турында мәгълүмат |
| Чыганак: М. Мәһдиев. Сайланма әсәрләр. 3 томда. 2 том. – Казан: Татар. кит. нәшр., 1996. – Б.339 |

|  |  |
| --- | --- |
| **Төп проблемалар** | **Автор позициясе** |
| Тормышта үз урыныңны табу, кирәкле булу – зур бәхет. | Әлеге хис кешене үсәргә, яңа хыялларга, максатларга ирешергә әйди. |
| Туган җирдән аерылу авырлыгы. | Тормышта кирәклекне тою туган җирдән, әниеңнән аерылу сагышын да баса. |
| Кеше тормышы аерым этаплардан тора. | Кеше үзенең үткәненнән нәтиҗә чыгара. Болай эшләү аңа киләчәген күзалларга ярдәм итә, |

**7 вариант**

**1 нче өлеш**

***1-30 нчы биремнәрнең җавабы сан белән күрсәтелә. Җавапларны 1 нче номерлы җавап бланкына, кирәкле бирем номерыннан уң якка, беренче шакмактан башлап язып куярга кирәк.***

**1** Түбәндәге җөмләдә *тамыр* сүзенең мәгънәсе дөрес күрсәтелгән очракны күрсәтегез.

*Шәһәр туклыгында өзелгән тамырларның җанга ашлама биреп торганлыгы һәм шәһәрдә шулардан колак какканыбыз сизелә башлый.*

1) үсемлекне җир белән тоташтыра торган әгъза

2) кеше организмындагы капилляр

3) нәсел җебе

4) кеше характерындагы сыйфат

**2** Барлыкта, үткән заманда, төп юнәлештәге сыйфат фигыль кулланылган җөмләне күрсәтегез.

1) Әле картлыктан берәүнең дә качып котылганы юк.

2) Ерактан мыштым гына якынлашкан тыгыз җил, көчәеп, мине тузанга коендырып китте.

3) Минем ул озын көйне кайчандыр ишеткәнем бар иде.

4) Тукай, Җәлил шигырьләренә тулы цикл иҗат итәргә батырчылык итә алган икән, димәк, Яхин үзе дә бу даһиларга тиң, тигез зат!

**3** Татар теленең орфографик нормаларына туры килмәгән сүз язылган җөмләне күрсәтегез.

1) Чиксез галәм киңлегендә, кара бушлыкта очкан бу корабта җан әсәре дә юк шикелле.

2) Тармакланып үскән кәкре кәүсәле каен янында көймәле арба күренде.

3) Соңыннан без ул идеяларга бәя бирергә керештек, безнең өчен конкурста кайсылары күбрәк бал җыйганлыгын ачыклау зарур иде.

4) Ул арада малай уянды һәм ашарга сорап еламсырый башлады.

**4** Сөйләм сафлыгына зыян китерә торган сүз кулланылган җөмләне күрсәтегез.

1) Ә тормыш аны күп тапкырлар бөгеп-бөгеп сынады.

2) Кеше дөньяга җиңел генә очар өчен туа да җир аны үзенә тарта, очарга ирек бирми.

3) Бу көй-җырлар аның күңелендә, йөрәгендә генә яңгырый бугай.

4) Яшьлектә адәм баласы бигрәк самими була инде, сеңел, бигрәк наив!

**5** Әдәби тел нормаларына туры килмәгән сүз кулланылган җөмләне күрсәтегез.

1) Бабасы бер сүз дә әйтмәде, оныгын җитәкләп, капка төбенә таба атлады.

2) Ишегалдыннан Әхәт картның ягымлы тавышы ишетелде.

3) Бу җыр чәчәкле болында кояш нурларының йөгерешүе түгелме соң?

4) Әлеге хәбәрне ишеткәченнән, ул шактый вакыт сүзсез басып торды.

|  |
| --- |
| ***Текстны укыгыз һәм 6-11 нче биремнәрне үтәгез.*** |

|  |
| --- |
| 1) ... 2) Халык икмәкнең кадерен кытлык елларда гына түгел, һәрвакытта, иң уңган чакларында да бик яхшы белгән. 3) Ул аны юкка-барга әрәм-шәрәм итмәгән, саклап тоткан, ничек тә запас белән торырга тырышкан. 4) Безнең татар халкында исә икмәккә хөрмәт аеруча зур иде. 5) “Ипекәй” дип кадерләп кенә йөртә иде ул аны...  6) Әгәр урамда ипи сыныгы ятканын күрсә, ул аны, иренмичә иелеп алып, читәнгә яки бүрәнә ярыгына кыстырып китә. 7) Балаларга да: “Сыныгыңны калдырма <...> валчыгыңны җый, бәрәкәт очмасын”, – дип, әйтеп кенә торалар. 8) Һәм без ипи валчыгын таптаудан, ...., курка идек, икмәк безгә рәнҗер, бездән китәр, килмәс дип шомлана идек... 9) Хәзер алай шомланулар бетте, әмма хөрмәт калырга, хөрмәт сакланырга тиеш.  (*Ә. Еникидән*) |

**6** Текстның беренче җөмләсе булып килергә тиешле җөмләне күрсәтегез.

1) Илдә икмәк җитәрлек булырга тиеш.

2) Бабаларыбыз икмәксез яшәмәгәннәр.

3) Икмәк – илнең иң зур байлыгы, дәүләтнең төп куәте.

4) Икмәк булганга, дәүләт байлыкларын бүтән ихтыяҗларга тота ала.

**7** 8 нче җөмләдәге күп нокталар урынына туры килгән сүзне күрсәтегез.

1) чынлап та

2) әйе

3) чөнки

4) ниһаять

**8** 7 нче җөмләдә <...> тамгасы урынына куелырга тиеш тыныш билгесен күрсәтегез.

1) сызык

2) ике нокта

3) нокталы өтер

4) өтер

**9** Җөмләләрнең оештыручы үзәге дөрес күрсәтелгән очракны күрсәтегез.

1) бик яхшы белгән (2 нче җөмлә)

2) запас белән торырга тырышкан (3 нче җөмлә)

3) ул кыстырып китә (6 нчы җөмлә)

4) ипи валчыгын таптаудан (8 нче җөмлә)

**10** 2 нче җөмләдәге *һәрвакытта* сүзенең басымы кайсы иҗеккә төшә?

1) беренче иҗеккә

2) икенче иҗеккә

3) өченче иҗеккә

4) дүртенче иҗеккә

**11** 9 нчы җөмләнең төрен күрсәтегез.

1) гади, җәенке, тулы, бер составлы хикәя җөмлә

2) гади, җәенке, тулы, ике составлы, хикәя җөмлә

3) гади, җыйнак, тулы, ике составлы, хикәя җөмлә

4) тезмә кушма җөмлә

**12** Исемле фигыль сүзтезмәне күрсәтегез.

1) бүредән курку

2) тиз таратты

3) аксыл болытлар

4) минем өчен авыр

**13** Җөмләдә кулланылган хәлнең төрен күрсәтегез.

*Уңышка сезнең авыл кешеләренең ярдәмчел булулары аркасында ирешелде. (Ф. Галиев)*

1) максат хәле

2) шарт хәле

3) сәбәп хәле

4) күләм хәле

**14** Каршы кую интонациясе ярдәмендә теркәлгән тезмә кушма җөмләне күрсәтегез.

1) Һава тәмам аязды, бары тик кояш батышында гына вак-вак болыт кисәкләре күренәләр.

2) Хезмәтнең тире ачы – җимеше татлы.

3) Шулкадәр бай булуына, мул булуына сокланып карап кына торганда, берзаман ниндидер чытырдау ишетелгән төсле тоелды.

4) Чикләвек куаклары апрельдә ачылса, май аенда хуш исле ап-ак болытлардай шомырт чәчәк ата.

**15** Сөйләм төгәллеге бозылган җөмләне күрсәтегез.

1) Ильяс сыкранып кына ризалашты.

2) – Китаптан укып кына мал-туар үрчеткән кызларны беренче тапкыр күрәм, – дип көлде Әмирхан ага.

3) Алай да утырып торган чак туры килде, аяк өстендә булсам, егылып китәр идем.

4) Менә ичмасам, бала булса да чамалый дөньяның кая таба барганын!

**16** Морфологик принципка буйсынып язылган очракны күрсәтегез.

1) механизм

2) утырганга

3) драмтүгәрәк

4) вазифа

**17** График принципка буйсынып язылган очракны күрсәтегез.

1) кондиция

2) сораштыру

3) коточкыч

4)чебеш

**18***ь* хәрефеиҗекне нечкәртү вазифасын башкарган очракны күрсәтегез.

1) мәсьәлә

2) тальян

3) төньяк

4) ниһаять

**19** Ялгызлык исеме (исемнәре) дөрес язылган җөмләне күрсәтегез.

1) Шул хасиятләрнең кадерен хөсәенов шәп белә.

2) Тау башында нәби тавышы ишетелде.

3) Кемдер “Мәйдан”нан күбрәк тапшырулар өмет итә.

4) Районның акбалык мәктәбенә яңа укытучы килде.

**20** Алынма сүзләргә дөрес кушымча ялганган очракны күрсәтегез.

1) агитация – агитацияне

2) власть – власты

3)конверсия–конверсиясенда

4) ситуация - ситуацияны

**21** *–әр* кушымчасы ялганырга тиешле очракны күрсәтегез.

1) кит-

2) дәш-

3) бир-

4) кил-

**22** Дөрес язылган сүзне күрсәтегез.

1) вагайу

2) химмәтле

3) воҗдан

4) тәвәккәл

**23** Җөмләдә сызык куелырга тиешле очракны күрсәтегез (тыныш билгеләре куелмаган).

1) Кошлар никтер түбәнтен очалар.

2) Казанда иң борынгы урам Ташаяк урамы.

3) Без алдагылар хәзер тубыктан диярлек кар ерып барабыз.

4) Ачлык елны бөтен нәрсә кырылып ашалып беткән.

**24** Җөмләдә <...> тамгасы урынына куелырга тиешле тыныш билгесенең кагыйдәсе дөрес аңлатылган очракны билгеләгез (тыныш билгеләре куелмаган).

*Сәлимә җиңгы быел дачага чыгу карарын кыш көне үк бөтен кардәш-кабиләсенә күршеләренә дусларына дошманнарына* <...> *барысына сөйләп мактанып өлгергән иде инде. (К. Тинчурин)*

1) тиңдәш кисәкләрнең саны күп булып, кайберләренең эчендә дә өтер куелганлыктан, биредә нокталы өтер куела.

2) тиңдәш кисәкләрне санап китү көтелгәнлектән, биредә ике нокта куела.

3) каршы кую интонациясе белән әйтелгәнлектән, биредә тиңдәш кисәкләр янына сызык куела.

4) тиңдәш кисәкләр соң гомумиләштерүче сүз килгәнлектән, биредә сызык куела.

**25** Аерымланган максат хәле кулланылган җөмләне билгеләгез (тыныш билгеләре куелмаган).

1) Ул катерны кире җибәрү ниятеннән баржада килгән йөкне тизрәк бушатырга кушты.

2) Көннәр бераз җылытканнан соң Камил Ак чишмәдән умарталык өенә күчкән иде.

3) Хәлим аяк очларына басып тәрәзәдән карады.

4) Фәйрүзә әйттеме егылып үлсә дә әйткән сүзеннән чигенми иде.

**26** Тезмә кушма җөмләдә сызык куелырга тиешле очракны билгеләгез (тыныш билгеләре куелмаган).

1) Бер-ике тапкыр ханым аның хакында сорашырга да теләп карады әмма булдыра алмады.

2) Беләсезме кайвакыт кешегә бөтен дөнья яңа булып тоела.

3) Аны инде йокы баскан ләкин ул әледән-әле күз кабакларын күтәреп куя.

4) Тынлык шартлап ярылды тышкы ишек ачылып ябылды.

**27** Җөмләдә куелырга тиешле тыныш билгесен күрсәтегез (тыныш билгеләре куелмаган).

*Балалар шул дәрәҗәдә туңган иделәр тәннәре тоймый башлаган иде.*

1) өтер

2) нокталы өтер

3) сызык

4) ике нокта

|  |
| --- |
| ***Текстны укыгыз һәм 28-30, 31-38, 39 нчы биремнәрне эшләгез.*** |

|  |
| --- |
| 1) Өлкән сержант Зариповның институтка керергә җыенып, кабул итү имтиханнарына җибәрүне сорап командование исеменә язган рапортына колак салдылар. 2) Тагын ике ай хезмәт итәсе калган булса да, Казанга кайтырга рөхсәт бирделәр. 3) Егетнең түбәсе күккә тиде, шатлык-куанычына чик булмады. 4) Татарстан башкаласына кайтып төшкәч, мин туган җирдә микән дип ышанмый торды хәтта.  5) Июльнең егерме тугызы иде. 6) Педагогия институтына документларын бирергә чак кына өлгерде.  7) «Бу институтны сайлавыңа ни нәрсә этәрде?» – дигән сорау куйсаң, Гыйззәт икеләнеп тормастан: «Укытучыларыма ихтирам», – дип бик кыска җавап бирер иде. 8) Чын шулай. 9) Яртугай һәм Ташбуа мәктәпләрендәге педагогик коллективлардагы укытучыларның барчасы диярлек – өлкәннәре дә, яшьләре дә – аның өчен өлге иде. 10) Мәктәп елларында ул шуларга охшарга, алар кебек белемле, акыллы, булдыклы, мәдәниятле һәм әдәпле булырга теләп яшәде. 11) Өлкән классларда исә гап-гади охшарга омтылу чиген узды, педагогның изге вазифасын төшенә башлады, укытучы дигән гали затның яшь буынның биографиясен язышучы шәхес икәнен аңлады. 12) Балаларны яратуы йөзенә чыккан иде. 13) Ул һәрдаим бәләкәйләр уралышында булды.  14) Институтның кабул итү комиссиясе секретаре хәрби формадан килеп кергән мәһабәт буй сынлы егетне бик җылы каршылады <...> документларын дикъкать белән күздән кичерде. 15) Гыйззәтнең хәрби частьтан алып килгән характеристикасын ошатты. 16) Аннары Зариповтан имтиханнар чорында тулай торак кирәкме-юкмы дип сорады. 17) Кирәкмәгән кая инде ул!  18) ...Августның егерме икесендә институтның Сулъяк Болак урамындагы төп бинасы вестибюлендә эленгән исемлекләрнең берсендә кабул ителгәннәр арасында «Зарипов Гыйззәт Габитович» дигән юл да бар иде.  19) Кулында нинди китап иде соң әле, Гыйззәт, канатланып китеп, шуның белән сул учына шыпылдатып сукканын тоймый да калды.  20) «Булдырдың, иптәш! Так держать!» – дип борын астыннан үзалдына гына әйткән иде кебек, кычкырып салды, күрәсең. 21) Гөжләп торган коридорда да игътибар итәрлек булгач,тавышы көр чыкты инде егетнең. 22) Уң якта бүтән факультетлар стенды янында торган кызлар кычкырып көлеп җибәрде. 23) Юк, кимсетү, солдафон мәнсезлегенә чутлап хурлау түгеллеге күренеп тора, үзләренең дә йөзләре көлә, күзләре көлә иде. (*Б. Камаловтан*) |

**28** Метафора кулланылган җөмләне күрсәтегез.

1) Тагын ике ай хезмәт итәсе калган булса да, Казанга кайтырга рөхсәт бирделәр.

2) Институтның кабул итү комиссиясе секретаре хәрби формадан килеп кергән мәһабәт буй сынлы егетне бик җылы каршылады, документларын дикъкать белән күздән кичерде.

3) Гыйззәтнең хәрби частьтан алып килгән характеристикасын ошатты.

4) Уң якта бүтән факультетлар стенды янында торган кызлар кычкырып көлеп җибәрде.

**29** Фразеологик әйтелмә кулланылган җөмләне күрсәтегез.

1) Егетнең түбәсе күккә тиде, шатлык-куанычына чик булмады.

2) Июльнең егерме тугызы иде.

3) Ул һәрдаим бәләкәйләр уралышында булды.

4) Аннары Зариповтан имтиханнар чорында тулай торак кирәкме-юкмы дип сорады.

**30** Сөйләм теленә хас үзенчәлекне күрсәтегез.

1) Педагогия институтына (6 нчы җөмлә)

2)бик кыска җавап бирер иде (7 нче җөмлә)

3) мәһабәт буй сынлы (14 нче җөмлә)

4) солдафон мәнсезлегенә чутлап (23 нче җөмлә)

**2 нче өлеш**

|  |
| --- |
| ***Әлеге өлештәге биремнәрне үтәгәндә, үз җавапларыгызны 1 нче номерлы җавап бланкында 31-38 нче саннарының уң ягына беренче шакмактан башлап языгыз. Һәр хәреф яки цифр аерым шакмакка язылырга тиеш. Сүзләр яки цифрлар, санап үтелгәндә, аерым шакмакка куелган өтерләр белән аерыла. Җавапларны язганда, буш шакмаклар калдырырга ярамый.*** |

|  |
| --- |
| ***31–33 нче биремнәргә җавапларны сүзләр белән языгыз.*** |

**31** 4 нче җөмләдән кушма исемне күчереп языгыз.

**32** 7-13 нче җөмләләрдән *бөек* сүзенеңсинонимын күчереп языгыз.

**33** 14 нче җөмләдә <...> тамгасы урынына куелырга тиешле тыныш билгесен языгыз.

|  |
| --- |
| ***34 - 38 нче биремнәргә җавапларны цифр белән күрсәтегез.*** |

**34** 9-13 нче җөмләләрдән диалекталь сүз кулланылган җөмләнең номерын языгыз.

**35** 1-6 нчы җөмләләрдән төп юнәлештә, барлыкта, төшем килешендәге исем фигыль кулланылган җөмләнең номерын языгыз.

**36** 1-13 нче җөмләләрдән туры сөйләм элементлары кулланылган җөмләнең номерын языгыз.

**37** 1-6 нчы җөмләләрдән билгенең арта баруын күрсәткән сүзләр кулланылган җөмләнең номерын языгыз.

**38** Тексттан кире сүз тәртибе кулланылган җөмләләрнең санын арта бару тәртибендә языгыз.

|  |
| --- |
| ***Барлык җавапларыгызны 1 нче номерлы җаваплар бланкына күчереп язарга онытмагыз.*** |

**3 нче өлеш**

|  |
| --- |
| ***Әлеге өлешкә җавапны 2 нче номерлы бланкта эшләгез. Башта биремнең номерын күрсәтегез (39), аннан соң инша языгыз.*** |

**39** Текст нигезендә инша (сочинение) языгыз.

Текст авторы тәкъдим иткән проблемаларның берсен формалаштырыгыз һәм аңлатыгыз (цитаталар китерү белән артык мавыкмагыз).

Автор (хикәяләүче) позициясен формалаштырыгыз. Укылган текст авторының фикерләре белән килешү яки килешмәвегезне языгыз, сәбәбен аңлатыгыз. Үз җавабыгызны, беренче чиратта, укыганнарыгызга, шулай ук белемегезгә һәм тормышта күзәткән күренешләрегезгә нигезләнеп дәлилләгез (беренче ике дәлил игътибарга алыначак).

Иншаның күләме 150 сүздән дә ким булмаска тиеш.

Укылган текстка нигезләнмичә язылган эш бәяләнми. Әгәр инша сөйләп чыгу яки чыганак текстны теге яки бу аңлатуларсыз тулысынча күчереп язу формасында гына булса, мондый эш 0 балл белән бәяләнә.

Иншаны пөхтә, аңлашылырлык итеп языгыз.

**7 вариант җаваплары**

**1 нче өлеш**

1 нче өлешнең һәм биремендәге дөрес җавап 1 балл белән бәяләнә.

Ике һәм күбрәк (шул исәптән дөрес җавап та), хата җавап яки җавап булмаса, 0 балл куела.

|  |  |  |  |  |
| --- | --- | --- | --- | --- |
| Бирем номеры | Җавап |  | Бирем номеры | Җавап |
| 1 | 3 |  | 16 | 2 |
| 2 | 2 |  | 17 | 1 |
| 3 | 3 |  | 18 | 4 |
| 4 | 4 |  | 19 | 3 |
| 5 | 4 |  | 20 | 1 |
| 6 | 3 |  | 21 | 1 |
| 7 | 1 |  | 22 | 4 |
| 8 | 4 |  | 23 | 2 |
| 9 | 3 |  | 24 | 4 |
| 10 | 1 |  | 25 | 1 |
| 11 | 4 |  | 26 | 4 |
| 12 | 1 |  | 27 | 4 |
| 13 | 3 |  | 28 | 2 |
| 14 | 2 |  | 29 | 1 |
| 15 | 4 |  | 30 | 4 |

**2 нче өлеш**

|  |  |
| --- | --- |
| Бирем номеры | Җавап |
| 31 | башкаласына |
| 32 | гали |
| 33 | өтер |
| 34 | 13 |
| 35 | 1 |
| 36 | 7 |
| 37 | 3 |
| 38 | 4,17,20,21 |

**3 нче өлеш**

**3 НЧЕ ӨЛЕШНЕҢ СЫЙФАТЛАМАСЫ**

|  |
| --- |
| Текст турында мәгълүмат |
| Чыганак: Б.Камалов. Язмыш сәхифәләре. Сайланма әсәрләр. – Казан: Татар. кит. нәшр., 1990. |

|  |  |
| --- | --- |
| **Төп проблемалар** | **Автор позициясе** |
| Хыялына омтылган – максатына ирешкән. | Теләге көчле кеше максатына ирешә ала. |
| Укытучы яшь буынның киләчәген билгеләүдә зур роль уйный. | Укытучы – яшь буынның биографиясен язышучы. |

**8 вариант**

**1 нче өлеш**

***1-30 нчы биремнәрнең җавабы сан белән күрсәтелә. Җавапларны 1 нче номерлы җавап бланкына, кирәкле бирем номерыннан уң якка, беренче шакмактан башлап язып куярга кирәк.***

**1** Җөмләдә күчерелмә мәгънәдә кулланылган сүзне күрсәтегез.

*Мостафаның фикере шул вакытларга атылды (Ф. Әмирхан)*

1) Мостафаның

2) фикере

3) атылды

4) вакытларга

**2** Кимлек дәрәҗәсендәге сыйфат кулланылган җөмләне күрсәтегез.

1) Аяктагы читек кап-кара булып, җем-җем итеп тора.

2) Ул миңа караганда калкурак булып, зур күренә иде.

3) Күк йөзенең бик биек икәнлеген шунда тойдым.

4) Күгелҗем басулар өстендә язгы һава хакимлек итә инде.

**3** *Ошаган*сүзе урынына *охшаган* сүзе кулланылырга тиеш вариантны күрсәтегез.

1) Ул үзе сабан тургаена ошаган, әмма аннан кечерәк була.

2) Минем сеңелемә бу кичә бик ошады.

3) Галия аны беренче күргәч үк ошатты.

4) Әтием Салихның уенын бик ошатты.

**4** Иренләшкән сузыкларны иренсезләштереп әйтү, увуляр авазларны кулланмау күренешләре булган диалектны күрсәтегез.

1) урта диалект

2) көнчыгыш, ягъни себер татарлары диалекты

3) көнбатыш, ягъни мишәр диалекты

4) татар диалектларының берсенә дә мондый үзенчәлек хас түгел.

**5** Әдәби тел нормасына туры килмәгән кушымчалы сүз кулланылган очракны күрсәтегез.

1) авыл халкының

2) кызны мактагачыннан соң

3) беренче башлап

4) күп мәгълүмат

|  |
| --- |
| ***Текстны укыгыз һәм 6-11 нче биремнәрне үтәгез.*** |

|  |
| --- |
| 1) ... 2) Китап һәм шигырь “җене” кагылган кызык халык. 3) Патшаларыннан алып “кол”ларына, олы руханиларыннан яшь шәкертләренә кадәр ... укыган, язган, сүзләрдән юллар тезгән. 4) Уй-хыяллары белән кайгы-хәсрәтләрен дә, өметләрен дә җыр-шигырьгә салган. 5) Башка кавемнәр кебек күбрәк “коры” гыйльми трактатларда, кырыс хакыйкатькә тулы тарихлар **<...>** елъязмаларда түгел, бәлки хискә корылган көйле әсәрләрдә үзенең сүзләрен әйтергә омтылган. 6) Зур күләмле кыйсса һәм дастаннардан алып кыска-кыска җырларга кадәр сыйдырган ул үзенең дөньяга карашын, аһ-зарларын. *(М. Госмановтан)* |

**6** Текстның беренче җөмләсе булып килергә тиешле җөмләне күрсәтегез.

1) Татар халкының киләчәге бар.

2) Безнең татар гаҗәп халык.

3) Китапларда безнең тарих тупланган.

4) Шигырьләрдә халыкның аһ-зарын ишетеп була.

**7** 3 нче җөмләдәге күп нокталар урынына туры килгән сүзне күрсәтегез.

1) гел

2) бераз

3) бәлки

4) азрак

**8** 5 нче җөмләдә <...> тамгасы урынына куелырга тиеш тыныш билгесен күрсәтегез.

1) сызык

2) ике нокта

3) өтер

4) тыныш билгесе куелмый

**9** 6 нчы җөмләнең төрен күрсәтегез.

1) тезмә кушма җөмлә

2) гади, җәенке, тулы, ике составлы, хикәя җөмлә

3) гади, җыйнак, тулы, ике составлы, хикәя җөмлә

4) гади, җәенке, тулы, бер составлы хикәя җөмлә

**10** Текстның 5 нче җөмләсендәге *трактатларда* сүзенең басымы дөрес күрсәтелгән очракны күрсәтегез.

1) беренче иҗек

2) икенче иҗек

3) өченче иҗек

4) дүртенче иҗек

**11** 2 нче җөмләдә кулланылган *шигырь, кагылган* сүзләренең әдәби әйтелеш нормасын дөрес күрсәтелгән очракны күрсәтегез.

1) [шигыр], [кагылган]

2) [шиғер], [қағылған]

3) [шыйгыр], [кагылган]

4) [шыйғер], [қагылган]

**12** Исем сүзтезмәне күрсәтегез.

1) еш кабатлау

2) җиде ел

3) авылда яшәү

4) әтисе кебек акыллы

**13** Синтетик иярчен җөмләне баш җөмләгә бәйли торган чараны күрсәтегез.

*Кыш якынлашып килүгә карамастан, бакчалар чәчәккә күмелеп утыра (М. Юныс)*

1) шарт фигыль кушымчасы

2) хәл фигыль кушымчасы

3) *карамастан* бәйлек сүзе

4) янәшә тору юлы

**14** Җөмләдә аерып бирелгән сүзнең нинди җөмлә кисәге булуын күрсәтегез.

*Без* ***шунда*** *иртә таңда җәяүләп китәбез (Х. Сарьян)*

1) ия

2) аергыч

3) хәл

4) тәмамлык

**15** Кире сүз тәртибе кулланылган вариантны күрсәтегез.

1) Күпме хәрби обозлар узган бу юлдан!

2) Җыелган кар суында малайлар сал агызып уйныйлар.

3) Бер елны шундый хәлгә тарыдым.

4) Мин бүген болында төн кундым.

**16** Кушылып языла торган сүзләр рәтен күрсәтегез.

1) үги ана яфрагы, күгәрчен күзе, мүк җиләге

2) көн батыш, таш бака, кара бодай, фото сурәт

3) ир ат, көне төне, шак шок, иге чиге

4) шау шу, баш ию, җилегенә төшү, ап ак

**17** *җибәр...ргә, бар...рга с*үзләренең дөрес язылышы бирелгән вариантны күрсәтегез.

1) җибәрергә, барырга

2) җибәрәргә, барарга

3) җибәрәргә, барырга

4) җибәрергә, барарга

**18** *ъ* билгесе белән язылырга тиешле рәтне күрсәтегез.

1) сәнгат...ле, бер...еллык, фәкат...

2) сигез...еллык, дүрт...яклы, көн...як

3) иг...тибар, аш...яулык, таш...язма

4) мәг...лүм, кор...ән, ям...ле, ниһаят...

**19** Раслауны белдергән кисәкчәләренең дөрес язылышын күрсәтегез.

1) күрдем ләбаса, китлә

2) күрдем-ләбаса, кит-лә

3) күрдем ләбаса, кит лә

4) күрдемләбаса, кит лә

**20** Баш хәрефтән язылырга тиешле сүзләр рәтен күрсәтегез.

1) акбай, караборын, алабай

2) татар, чуваш, инглиз

3) диалект, фонетика, морфема

4) чарлак, йөзлек, бусага

**21** Җөмләдә күп нокталар урынына язылырга тиеш сүзне күрсәтегез.*Кара көч ... аңлатырга кереште. (Ф. Әмирхан)*

1) тәвсилләп

2) тәфсиләп

3) тәфсилләп

4) тәвсиләп

**22** Рәт гармониясенә буйсынмаган сүзләргә дөрес кушымчалар ялганган рәтне күрсәтегез.

1) күксуен, магнитле

2) диваренда, җарияга

3) принцибе, тәлабендә

4) июньдә, филологиясе

**23** Җөмләдә <...> тамгасы урынына тыныш билгесе дөрес куелган очракны күрсәтегезтыныш билгеләре куелмаган).

*Син өйрәткәнне* <...>  *ул ныграк исендә калдыра. (Н. Фәттах)*

1) сызык

2) ике нокта

3) өтер

4) тыныш билгесе куелмый

**24** Җөмлә куелырга тиешле тыныш билгесен күрсәтегез (тыныш билгеләре куелмаган).

*Ике икең дүрт.*

1) өтер

2) сызык

3) ике нокта

4) тыныш билгесе кирәк түгел

**25** Куштырнакларга алынган мәкаль-әйтемнәрдән, канатлы сүзләрдән соң *диләр, дигәннәр, дип* сүзләре килсә, алар алдына куелырга тиешле тыныш билгесен күрсәтегез.

1) нокта

2) күпнокта

3) өтер һәм сызык

4) өтер

**26** Синтетик иярчен җөмлә белән баш җөмлә арасына өтер куелырга тиешле җөмләне күрсәтегез (тыныш билгеләре куелмаган).

1) Шуны бел мин сиңа кулымнан килгән кадәр ярдәм итәчәкмен.

2) Кояш чыгу белән без кырга юнәлдек.

3) Ватылды борчагы чәчелде.

4) Урам малайлары үсә торды Гөлсинә дә алардан калышма­ды.

**27** Билгеләмәне дөрес итеп тәмамлагыз.

*Раслауны белдергән әйе, ярый сүзләре тыныч тон белән әйтелгәндә, …*

1) башка җөмлә кисәкләреннән сызык белән аерыла

2) башка җөмлә кисәкләреннән өтер белән аерыла

3) башка җөмлә кисәкләреннән ике нокта белән аерыла

4) сүз җөмлә булып формалашалар һәм алардан соң өндәү билгесе куела.

|  |
| --- |
| ***Текстны укыгыз һәм 28-30, 31-38, 39 нчы биремнәрне эшләгез.*** |

|  |
| --- |
| 1) Һәр милләттә йөзек кашы булырдай кешеләр бар. 2) Татар тарихында да андыйлар аз түгел. 3) Ләкин халык язмышында зур үзгәрешләргә сәбәп булган егерменче гасырга күз салсак, татар аңына, татар рухына Тукай кадәр дә зур йогынты ясаган бүтән бер шәхесне очрата алмабыз. 4) Ә бит уйлап баксаң, Тукай әлеге гасырның башында ук япь-яшь килеш дөньядан китә. 5) Һәм аның татар рухи тормышында шундый зур роль уйнарлык мөмкинлеге дә булмый төсле. 6) Егерменче гасыр безнең бөтен холык-фигылебезне, яшәү рәвешен үзгәртте. 7) Әмма менә хәзер, инде яңа гасырны ваклаганда, шикләнмичә әйтергә мөмкин: егерменче йөз Тукай йолдызы астында үткән, шул йолдыз, Тимер казык кебек, юлыбызны яктыртып торган.  8) Аның пәйда булуы табигый. 9) Татар дөньясының бөтен төбәкләрендә мәдрәсәләр эшләп тора, матбугат барлыкка килә, татар буржуазиясе күпмедер икътисади мөмкинлекләр ала... 10) Тукай – биле язылган милләтнең сөрәнчесе, моңарчы күңел төпкеленә яшерелгән аһны дөньяга түгүче...  11) Шуңа да аның беренче шигырьләре үк халык күңелендә аваздашлык таба.  12) Ул һәр күзәнәге, бөтен асылы белән татар шагыйре. 13) Нәкъ менә аны гына чын мәгънәсендә безнең бердәнбер халык шагыйребез дип атап буладыр.  14) Тукай <...> Татар Галәменең кеше гомере кимәленәчә кысылган нәни генә күчерелмәсе кебек...  15) Аның нәкъ безнең милләткә төс булган фаҗигале гомере, үксез хыяллары, ятим хисләре татар җанын җуймаган һәркемнең әлегәчә күңелен кузгата.  16) Юкка гына ул үзен “бәхетсез милләтнең бәхетсез углы, бәхетсез почмакның әсир былбылы” дип атамаган.  17) Әдәби иҗатның дәрәҗәсен табигый сәләт кенә түгел, ә шагыйрьнең язмышы һәм Алла биргән күңел биеклеге дә билгели. 18) Тукай балачагында кичергән кагылулар, рәхимсезлекләр бүтән бер генә татар шагыйренә дә хас түгелдер. 19) Хәер, “асрамага бала бирәм, кем ала?” дип, шәһәр базарында йөртү күренешен дөнья әдәбияты тарихында да очратып булмый.  20) Мондый язмышка дучар булган кешенең бәгыре гомерлеккә катарга тиеш иде сыман. 21) Ләкин Тукай иҗатыннан даими шәфкатьлелек, җылылык бөркелә. 22) “Азмы какканны вә сукканны күрдем мин ятим?! 23) Азрак үстерде сыйпап тик маңлаемнан милләтем”.  24) Җанда милләтнең җылы кулын тою, әлбәттә, бәгырьдәге һәр ташны эретә аладыр... (*Р. Зәйдулладан*) |

**28** Чагыштыру кулланылган җөмләне күрсәтегез.

1) Ә бит уйлап баксаң, Тукай әлеге гасырның башында ук япь-яшь килеш дөньядан китә.

2) Ул һәр күзәнәге, бөтен асылы белән татар шагыйре.

3) Тукай <...> Татар Галәменең кеше гомере кимәленәчә кысылган нәни генә күчерелмәсе кебек...

4) Җанда милләтнең җылы кулын тою, әлбәттә, бәгырьдәге һәр ташны эретә аладыр...

**29** Фразеологик әйтелмә кулланылган җөмләне күрсәтегез.

1) Татар тарихында да андыйлар аз түгел.

2) Шуңа да аның беренче шигырьләре үк халык күңелендә аваздашлык таба.

3) Тукай балачагында кичергән кагылулар, рәхимсезлекләр бүтән бер генә татар шагыйренә дә хас түгелдер.

4) Ә бит уйлап баксаң, Тукай әлеге гасырның башында ук япь-яшь килеш дөньядан китә.

**30** Текстта кулланылган сөйләм теленә хас үзенчәлекне күрсәтегез.

1) йөзек кашы (1 нче җөмлә)

2) уйлап баксаң (4 нче җөмлә)

3) матбугат барлыкка килә (9 нчы җөмлә)

4) милләтнең җылы кулын тою (24 нче җөмлә)

**2 нче өлеш**

|  |
| --- |
| ***Әлеге өлештәге биремнәрне үтәгәндә, үз җавапларыгызны 1 нче номерлы җавап бланкында 31-38 нче саннарының уң ягына беренче шакмактан башлап языгыз. Һәр хәреф яки цифр аерым шакмакка язылырга тиеш. Сүзләр яки цифрлар, санап үтелгәндә, аерым шакмакка куелган өтерләр белән аерыла. Җавапларны язганда, буш шакмаклар калдырырга ярамый.*** |

|  |
| --- |
| ***31–33 нче биремнәргә җавапларны сүзләр белән языгыз.*** |

**31** 9 нчы җөмләдән ясалма сыйфатны табып, күчереп, күчереп языгыз.

**32** 11-19 нчы җөмләләрдән *ятим* сүзенеңсинонимын табып, күчереп алыгыз.

**33** 14 нче җөмләдә <...> тамгасы урынына кайсы тыныш билгесе куела?

|  |
| --- |
| ***34 - 38 нче биремнәргә җавапларны цифр белән күрсәтегез.*** |

**34** Беренче абзацтан рус теле аша француз теленнән кергән сүз кулланылган җөмләнең санын күрсәтегез.

**35** 17-24 нче җөмләләрдән исемләшкән сыйфат фигыль кулланылган җөмләнең санын күрсәтегез.

**36** Беренче абзацтан иярчен тәмамлык җөмләле кушма җөмләнең санын күрсәтегез.

**37** Тексттан кереш сүз белән башланган җөмләнең санын күрсәтегез.

**38** Тексттан цитаталар кулланылган җөмләләрнең санын арта бару тәртибендә күрсәтегез.

|  |
| --- |
| ***Барлык җавапларыгызны 1 нче номерлы җаваплар бланкына күчереп язарга онытмагыз.*** |

**3 нче өлеш**

|  |
| --- |
| ***Әлеге өлешкә җавапны 2 нче номерлы бланкта эшләгез. Башта биремнең номерын күрсәтегез (39), аннан соң инша языгыз.*** |

**39** Текст нигезендә инша (сочинение) языгыз.

Текст авторы тәкъдим иткән проблемаларның берсен формалаштырыгыз һәм аңлатыгыз (цитаталар китерү белән артык мавыкмагыз).

Автор (хикәяләүче) позициясен формалаштырыгыз. Укылган текст авторының фикерләре белән килешү яки килешмәвегезне языгыз, сәбәбен аңлатыгыз. Үз җавабыгызны, беренче чиратта, укыганнарыгызга, шулай ук белемегезгә һәм тормышта күзәткән күренешләрегезгә нигезләнеп дәлилләгез (беренче ике дәлил игътибарга алыначак).

Иншаның күләме 150 сүздән дә ким булмаска тиеш.

Укылган текстка нигезләнмичә язылган эш бәяләнми. Әгәр инша сөйләп чыгу яки чыганак текстны теге яки бу аңлатуларсыз тулысынча күчереп язу формасында гына булса, мондый эш 0 балл белән бәяләнә.

Иншаны пөхтә, аңлашылырлык итеп языгыз.

**8 вариант җаваплары**

**1 нче өлеш**

1 нче өлешнең һәм биремендәге дөрес җавап 1 балл белән бәяләнә.

Ике һәм күбрәк (шул исәптән дөрес җавап та), хата җавап яки җавап булмаса, 0 балл куела.

|  |  |  |  |  |
| --- | --- | --- | --- | --- |
| Бирем номеры | Җавап |  | Бирем номеры | Җавап |
| 1 | 3 |  | 16 | 2 |
| 2 | 4 | 17 | 1 |
| 3 | 1 |  | 18 | 3 |
| 4 | 3 |  | 19 | 3 |
| 5 | 2 |  | 20 | 1 |
| 6 | 2 |  | 21 | 3 |
| 7 | 1 |  | 22 | 4 |
| 8 | 1 |  | 23 | 4 |
| 9 | 2 |  | 24 | 2 |
| 10 | 4 |  | 25 | 4 |
| 11 | 2 |  | 26 | 2 |
| 12 | 2 |  | 27 | 2 |
| 13 | 3 |  | 28 | 3 |
| 14 | 3 |  | 29 | 4 |
| 15 | 1 |  | 30 | 2 |

**2 нче өлеш**

|  |  |
| --- | --- |
| Бирем номеры | Җавап |
| 1 | икътисади |
| 2 | үксез |
| 3 | сызык |
| 4 | 5 |
| 5 | 22 |
| 6 | 7 |
| 7 | 19 |
| 8 | 16,19,22,23 |

**3 нче өлеш**

**3 НЧЕ ӨЛЕШНЕҢ СЫЙФАТЛАМАСЫ**

|  |
| --- |
| Текст турында мәгълүмат |
| Чыганак: Р. Зәйдулла. Ташка ордым башны. – Казан: Татар. кит. нәшр., 2008. – Б.353 |

|  |  |
| --- | --- |
| **Төп проблемалар** | **Автор позициясе** |
| Тукай – татар милләтенең йөзек кашы. | Татар аңына, татар рухына Тукай кадәр зур йогынты ясаган бүтән бер шәхес юк. |
| Тукай иҗатының халыкчан булуы. | Татар җанына, рухына салынган уйны халыкчан итеп бары Тукай гына бирә ала. |
| Тукай шигърияте шәфкатьлелек, җылылык белән өретелгән. | Тормыш аяусызлыгы Тукай күңелен катырмаган. Ул халкына сыенган. |

**9 вариант**

**1 нче өлеш**

***1-30 нчы биремнәрнең җавабы сан белән күрсәтелә. Җавапларны 1 нче номерлы җавап бланкына, кирәкле бирем номерыннан уң якка, беренче шакмактан башлап язып куярга кирәк.***

**1** Түбәндәге җөмләдәге *ашау* сүзенең мәгънәсе дөрес күрсәтелгән очракны күрсәтегез.

*Үткән ел да Сакмарлыда гел каршыма төшеп җан ашады.*

1) ризыклану, туклану

2) тешләү, чагу

3) тиргәү, орышу

4) газаплау, аптырату

**2** Барлыкта, төп юнәлештәге икенче төр хәл фигыль кулланылган җөмләне күрсәтегез.

1) Эштән кайткач, ишегалды яктагы тәрәзәмне киереп ачарга яратам.

2) Тәскирә әби боларны уеннан бер генә тапкыр үткәрмәгән.

3) Без, Саматка ияреп, алмагачны карарга киттек.

4) Мин иртә белән, уйлана-уйлана, авылга кайтып киттем.

**3** Татар теленең орфоэпик нормасына туры килмәгән сүз кулланылган җөмләне күрсәтегез.

1) Тәмле өчпочмаклар белән чәй эчкәч, тәнне рәхәт йокы басты.

2) Капка төбендә кесәсеннән зур гына ак конверт төшеп калган.

3) Рафаил абыйны үзебезнең Дөбъязга кунакка апкайтам.

4) Ә тормыш аны күп тапкырлар бөгеп-бөгеп сынады.

**4** Татар теленең орфографик нормаларына туры килмәгән сүз язылган җөмләне күрсәтегез.

1) Мәктәпкә барганда, Әнвәр абыйлар яныннан үтәсе.

2) Мин сине артык якын күрдем.

3) Соңгы вакытта ул бераз ачылып, ягымлана төште.

4) Хәзер сыерларны игеңгә кертмәсәк, көтү көненең калганы әйбәт кенә узар.

**5** Кире сүз тәртибе кулланылган җөмләне күрсәтегез.

1) Без туган телебезне яратабыз һәм горурланабыз.

2) Июнь аеның кояшы бик иртә уяна.

3) Кояш баюга таба борылган иде инде.

4) Бәрәңгене генә харап иткән бит бу кырау!

|  |
| --- |
| ***Текстны укыгыз һәм 6-11 нче биремнәрне үтәгез.*** |

|  |
| --- |
| 1) ... 2) Әмма барыбер, ничек кенә күкләргә чөймәсеннәр, гомеремнең бушка үткәнлеген тагын да авыррак тоям. 3) Күз алдыма башын кыңгыр салып гармун тарткан, көй чыгара башлаганына шатланып, җаны күкләргә атылган малай чагым килеп баса. 4) Белегез <...> минем җаным шунда, малай чагымда ялгызы елап торып калгандыр ...!  5) Туган көнемә дип атап, өр-яңа яшел гармун алдык. 6) Әлегә мин анда уйнап караганым юк. 7) Ул гармунымны кода сайлашты.  8) – Әйдә әле, бер сайратып җибәр, илләр гаҗәпкә калсын! – диде, батырчылык итмәдем. 9) Әле хәзер дә йөрәгем җитми. (*Ф. Яхиннан*) |

**6** Текстның беренче җөмләсе булып килергә тиешле җөмләне күрсәтегез.

1) Мин уйларыма бирелдем.

2) Балачакны искә төшердем әле.

3) Минем кода – яхшы кеше.

4) Хәзер мин гармунда да уйныйм, җырлыйм да.

**7** 4 нче җөмләдәге күп нокталар урынына туры килгән сүзне күрсәтегез.

1) сыман

2) әлбәттә

3) гына

4) һичшиксез

**8** 4 нче җөмләдә <...> тамгасы урынына куелырга тиеш тыныш билгесен күрсәтегез.

1) сызык

2) ике нокта

3) нокталы өтер

4) өтер

**9** Җөмләләрнең оештыручы үзәге дөрес күрсәтелгән очракны күрсәтегез.

1) бушка үткәнлеген тоям (2 нче җөмлә)

2) гармун алдык (5 нче җөмлә)

3) анда уйнап караганым юк (6 нчы җөмлә)

4) кода сайлашты (7 нче җөмлә)

**10** Текстның 2 нче җөмләсендәге *чөймәсеннәр* сүзенең басымы дөрес күрсәтелгән очракны күрсәтегез.

1) чөймәсеннӘр

2) чөймәсЕннәр

3) чөймӘсеннәр

4) чӨймәсеннәр

**11** 7 нче җөмләнең төрен күрсәтегез.

1) гади, җәенке, тулы, бер составлы хикәя җөмлә

2) гади, җәенке, тулы, ике составлы, хикәя җөмлә

3) гади, җыйнак, тулы, ике составлы, хикәя җөмлә

4) тезмә кушма җөмлә

**12** Сүзтезмәнең төрен күрсәтегез.

*Ахырдан алтынчы*

1) санлы рәвеш сүзтезмә

2) исемле сан сүзтезмә

3) рәвешле сан сүзтезмә

4) санлы исем сүзтезмә

**13** Иярчен җөмләнең төрен күрсәтегез.

*Тик бер курку: бәхетемне*

*Ил белән югалтудан. (Р. Фәйзуллин)*

1) иярчен ия җөмлә

2) иярчен аергыч җөмлә

3) иярчен хәбәр җөмлә

4) иярчен сәбәп җөмлә

**14** Атау җөмләне күрсәтегез.

1)Идарә утырышы.

2) Рәис учы белән шапылдатып сукты.

3) Шуның белән бетерәбез, иптәшләр.

4) Миңа бер-ике сүз әйтергә рөхсәтме, Гәрәй туган?

**15** Сөйләм аһәңлеге бозылган җөмләне күрсәтегез.

1) Әнә бер үрдәк Габделхәй басып торган якка таба чайкала.

2) Искәндәр сөйләп китә алмады, ул үз сүзенә үзе буылып калды.

3) Бүген берсе, иртәгә икенчесе көтүчене ашата-эчертә, көндез ашарына күтимкәсен тутыра.

4) Дуслык сынавын алар икәү генә кичә алганнар иде.

**16** Парлы исемнәрдән генә торган рәтне күрсәтегез.

1) ил су, кара борын

2) өс баш, кызыл канат

3) хөрмәт итү, кайгы хәсрәт

4) ил көн, кул аяк

**17** График принципка буйсынып язылган очракны күрсәтегез.

1) брифинг

2) унбиш

3) төлке

4) аргамак

**18** Күп нокталар урынына ике бертөрле хәреф языла торган очракны күрсәтегез.

1) тәвә...әл

2) фә...ыйрь

3) ха...ият

4) китап...анә

**19** *акварель* сүзенә дөрес кушымча ялганган очракны күрсәтегез.

1) акварельлар

2) акварельга

3)аквареленә

4) акварельны

**20** Дөрес язылган сүзне күрсәтегез.

1) шөхрәтле

2) хастарлау

3) һиммәт

4) әүверелү

**21** Дөрес язылган очракны күрсәтегез.

1) баеячак

2) баиячак

3) байыйячак

4) баечак

**22** *ү* хәрефеязылган очракны күрсәтегез.

1) гом...ми

2) с...рәт

3) җөмһ...рият

4) аб...нә

**23** Тиңдәш кисәкләр янында ике нокта куелырга тиешле очракны күрсәтегез (тыныш билгеләре куелмаган).

1) Җиде яшьлек Сәлим давылдан да яшеннән дә курыкмады.

2) Әле ярый ул тиз үк әйләнеп керде һәм белдерү ясады.

3) Безнең әле андый сынауларны үткәнебез юк без әле куркаклык та батырлык та күрсәткәнебез юк.

4) Муса да мин дә бик тату яши идек.

**24** Җөмләдә куелырга тиешле тыныш билгесен күрсәтегез.

*Бүгенге очрашудан без шуны аңладык алар белән эш йөртеп була икән.*

1) нокталы өтер

2) өтер

3) сызык

4) ике нокта

**25** Аныклагыч белән аныкламыш арасында сызык куелырга тиешле җөмләне күрсәтегез (тыныш билгеләре куелмаган).

1) Кәҗә рәхмәт укый сакалын селкетә.

2) Мин аны ягъни Разияне сәер ярату белән яраттым.

3) Узган җәйдә исә бүтән эш тапты бәрәңге каравылларга куйды

4) Үти алмадым мин әтиемнең васыятен соңгы теләген.

**26** Аналитик иярчен җөмлә белән баш җөмлә арасына ике нокта куелырга тиешле җөмләне күрсәтегез (тыныш билгеләре куелмаган).

1) Ләкин сүзем өзелеп калды шул вакыт безгә приказ килде.

2) Иң мөһиме тормыштан алганын сәнгатьле итеп газета юлларына сала белә.

3) Кигән кием ничек туза яшь гомер шулай уза.

4) Бигрәк оста бии канатлары бар диярсең.

**27** Җөмләдә куелырга тиешле тыныш билгесен күрсәтегез (тыныш билгеләре куелмаган).

*Баксаң ул гомере буе шушы ачышка әзерләнгән булган икән.*

1) өтер

2) нокталы өтер

3) сызык

4) ике нокта

|  |
| --- |
| ***Текстны укыгыз һәм 28-30, 31-38, 39 нчы биремнәрне эшләгез.*** |

|  |
| --- |
| 1) Карчык бераз күзен йомып торды, аннары ничектер хәл кергәндәй тыныч кына әйтте:  – Мин, кызым, нәкъ менә иң кирәген сорыйм да шул... 2) Сез, яшьләр, шәригать йолаларын белмисез, үзем әйтеп калдырмасам, кем мине мөселманча җирләр?..  3) Кызы урыныннан ук торды – ул, гадәтенчә, каядыр ашыга иде.  4) – Юк хәсрәт төшкән башыңа, әсәй!.. 5) Ярар, бу хакта сүзне бетерик... 6) Врачлар киңәшен тыңларга кирәк. 7) Хәзер менә шушы даруыңны эч, ә бераздан Фатыйма кайнар чәй кертер... 8) Онытма, ямьсез уйларга бирелеп яту синең өчен бик зарарлы ул... 9) Ярый, хәзергә, сөйләшербез, минем барып киләсе җирем дә бар иде...  10) Карчык дәшмәде, тик «бар!» дигәндәй башын гына каккандай итте. 11) Һәм бик озак күзләрен йомып, берни уйламагандай, тын гына ятты. 12) Әмма аның зиһене бер генә секундка да эшләүдән туктамаган иде. 13) Нәрсәнедер, үзе өчен бик мөһим, бик яңа бер хакыйкатьне аңларга тырышып ята иде кебек... 14) Алай, әнә ничек икән ул!.. 15) Үләсе кеше белән каласы кеше тиз генә уртак тел таба алмыйлар икән! 16) Бик кыен икән аларга сөйләшүе... 17) Ни өчен соң бу шулай? 18) Бөтенләй кирәксез, юк нәрсә турында кайгыртып ятамыни ул – дөньядан китәсе ана кеше? 19) Балалары белән аның арасы шулай бик ераклашты микәнни? 20) Алай дисәң, карыйлар, дәвалыйлар, кызганып, борчылып та торалар кебек, ә менә әсәйләренең соңгы сүзен, соңгы үтенечен тыңларга, йөрәген аңларга теләмиләр. 21) Нидән соң бу болай? 22) Әлбәттә, карчыкка моның җавабын табу бик читен иде. 23) Тик ул күңеле белән генә сизенә <...> балалары аның бүтән кешеләр, бик нык үзгәргән кешеләр. 24) Авыр аңа, ямансу аңа, ничектер кинәт бик ятим, бик ялгыз калгандай хис итә ул үзен... 25) Ләкин шулай да аның балаларына үпкәлисе, рәнҗисе килми. 26) Җәнлек үзенең ярасын ялап төзәткәндәй, ул да җәрәхәтле йөрәген сабыр акылы белән тизрәк тынычландырырга, юатырга ашыга: ярамый болай, язык булыр, ди, балаларымны бәхилләп, ризалыкларын алып китәргә тиешмен, ди. 27) Шәт, алар да мине аңларлар, сүземне тыңларлар, кадерләп озатырлар... 28) Әйе, аның өмете зур һәм әйтер сүзе дә күп әле, күп... (*Ә.Еникидән*) |

**28** Текстның төп эчтәлеген чагылдырган җөмләне күрсәтегез.

1) – Юк хәсрәт төшкән башыңа, әсәй!..

2) Ярый, хәзергә, сөйләшербез, минем барып киләсе җирем дә бар иде...

3) Балалары белән аның арасы шулай бик ераклашты микәнни?

4) Нәрсәнедер, үзе өчен бик мөһим, бик яңа бер хакыйкатьне аңларга тырышып ята иде кебек...

**29** Фразеологик әйтелмә кулланылган җөмләне күрсәтегез.

1) Кызы урыныннан ук торды – ул, гадәтенчә, каядыр ашыга иде.

2) Әмма аның зиһене бер генә секундка да эшләүдән туктамаган иде.

3) Үләсе кеше белән каласы кеше тиз генә уртак тел таба алмыйлар икән!

4) Нидән соң бу болай?

**30** Искергән сүз кулланылган очракны күрсәтегез.

1) юк хәсрәт төшкән башыңа (4 нче җөмлә)

2) әсәйләренең соңгы сүзен тыңларга (20 нче җөмлә)

3) ярамый болай, язык булыр, ди (26 нчы җөмлә)

4) өмете зур һәм әйтер сүзе дә күп әле (28 нче җөмлә)

**2 нче өлеш**

|  |
| --- |
| ***Әлеге өлештәге биремнәрне үтәгәндә, үз җавапларыгызны 1 нче номерлы җавап бланкында 31-38 нче саннарының уң ягына беренче шакмактан башлап языгыз. Һәр хәреф яки цифр аерым шакмакка язылырга тиеш. Сүзләр яки цифрлар, санап үтелгәндә, аерым шакмакка куелган өтерләр белән аерыла. Җавапларны язганда, буш шакмаклар калдырырга ярамый.*** |

|  |
| --- |
| ***31–33 нче биремнәргә җавапларны сүзләр белән языгыз.*** |

**31** 25-28 нче җөмләләр арасыннан ясалма сыйфатны табып, текстта бирелгән формада күчереп алыгыз.

**32** 10-16 нчы җөмләләрдән антонимнарны табып, текстта бирелгән формада күчереп алыгыз.

**33** 23 нче җөмләдә <...> тамгасы урынына куелырга тиешле тыныш билгесен языгыз.

|  |
| --- |
| ***34 - 38 нче биремнәргә җавапларны цифр белән күрсәтегез.*** |

**34** 10-20 нче җөмләләрдән рус теле аша кергән алынма сүз кулланылган җөмләнең номерын языгыз.

**35** 1-9 нчы җөмләләрдән исем фигыль кулланылган җөмләнең номерын языгыз.

**36** 1-9 нчы җөмләләрдән аныклагыч кулланылган җөмләнең номерын языгыз.

**37** 3-9 нчы җөмләләрдән теркәгечсез тезмә кушма җөмләнең номерын языгыз.

**38** 10-28 нче җөмләләрдән сорау җөмләләрнең санын арта бару тәртибендә языгыз.

|  |
| --- |
| ***Барлык җавапларыгызны 1 нче номерлы җаваплар бланкына күчереп язарга онытмагыз.*** |

**3 нче өлеш**

|  |
| --- |
| ***Әлеге өлешкә җавапны 2 нче номерлы бланкта эшләгез. Башта биремнең номерын күрсәтегез (39), аннан соң инша языгыз.*** |

**39** Текст нигезендә инша (сочинение) языгыз.

Текст авторы тәкъдим иткән проблемаларның берсен формалаштырыгыз һәм аңлатыгыз (цитаталар китерү белән артык мавыкмагыз).

Автор (хикәяләүче) позициясен формалаштырыгыз. Укылган текст авторының фикерләре белән килешү яки килешмәвегезне языгыз, сәбәбен аңлатыгыз. Үз җавабыгызны, беренче чиратта, укыганнарыгызга, шулай ук белемегезгә һәм тормышта күзәткән күренешләрегезгә нигезләнеп дәлилләгез (беренче ике дәлил игътибарга алыначак).

Иншаның күләме 150 сүздән дә ким булмаска тиеш.

Укылган текстка нигезләнмичә язылган эш бәяләнми. Әгәр инша сөйләп чыгу яки чыганак текстны теге яки бу аңлатуларсыз тулысынча күчереп язу формасында гына булса, мондый эш 0 балл белән бәяләнә.

Иншаны пөхтә, аңлашылырлык итеп языгыз.

**9 вариант җаваплары**

**1 нче өлеш**

1 нче өлешнең һәм биремендәге дөрес җавап 1 балл белән бәяләнә.

Ике һәм күбрәк (шул исәптән дөрес җавап та), хата җавап яки җавап булмаса, 0 балл куела.

|  |  |  |  |  |
| --- | --- | --- | --- | --- |
| Бирем номеры | Җавап |  | Бирем номеры | Җавап |
| 1 | 4 |  | 16 | 4 |
| 2 | 3 | 17 | 1 |
| 3 | 3 |  | 18 | 1 |
| 4 | 4 |  | 19 | 3 |
| 5 | 4 |  | 20 | 3 |
| 6 | 4 |  | 21 | 1 |
| 7 | 1 |  | 22 | 3 |
| 8 | 2 |  | 23 | 2 |
| 9 | 4 |  | 24 | 4 |
| 10 | 4 |  | 25 | 4 |
| 11 | 2 |  | 26 | 2 |
| 12 | 3 |  | 27 | 1 |
| 13 | 2 |  | 28 | 4 |
| 14 | 1 |  | 29 | 3 |
| 15 | 3 |  | 30 | 3 |

**2 нче өлеш**

|  |  |
| --- | --- |
| Бирем номеры | Җавап |
| 31 | җәрәхәтле |
| 32 | үләсе, каласы |
| 33 | ике нокта |
| 34 | 12 |
| 35 | 8 |
| 36 | 2 |
| 37 | 3 |
| 38 | 17,18,19,21 |

**3 нче өлеш**

**3 НЧЕ ӨЛЕШНЕҢ СЫЙФАТЛАМАСЫ**

|  |
| --- |
| Текст турында мәгълүмат |
| Чыганак: Ә. Еники. Әйтелмәгән васыять. – Казан: Татар. кит. нәшр., 2008. – Б.353 |

|  |  |
| --- | --- |
| **Төп проблемалар** | **Автор позициясе** |
| Ана үзенең васыятен тапшырып китәргә тиеш. | Ана васыятен ишетә, тыңлый һәм үти белү зарур. |
| Ана белән балалар арасында аңлашу өзелмәсен. | Кеше дөнья куа, байлык туплый, ата-ана мирасы, рух турында оныталар. |

**10 вариант**

**1 нче өлеш**

***1-30 нчы биремнәрнең җавабы сан белән күрсәтелә. Җавапларны 1 нче номерлы җавап бланкына, кирәкле бирем номерыннан уң якка, беренче шакмактан башлап язып куярга кирәк.***

**1** Җөмләдә күчерелмә мәгънәдә кулланылган сүзне күрсәтегез.

*Зиннәт күңеленнән аңа карата иң җылы тойгылар эзләде (Г. Бәширов)*

1) җылы

2) күңеленнән

3) эзләде

4) тойгылар

**2** Күрсәтү алмашлыгы кулланылган җөмләне күрсәтегез.

1) Аңа да тормыш юлында, минеке кебек үк, талантлы, көчле кешеләр очраган.

2) Бу җырны миңа абыемның якын дусты Наил абый өйрәткән иде.

3) Кая, китер әле, үзем ялт иттереп тегеп ташлыйм.

4) Син бүген дәрескә барырга тиеш.

**3** *Туры* сүзе урынына *тугры* сүзе кулланылырга тиеш очракны күрсәтегез.

1) Әйләнгечтән юл туры, пычрактан юл коры.

2) Турылык бәладән коткарыр, хыянәт бәлагә кертер.

3) Туры юлдан баручы армый да, азмый да.

4) Аңламаганга туры сүз дә кыйшык булып күренер.

**4** Сөйләм сафлыгына зыян китерә торган сүз кулланылган җөмләне күрсәтегез.

1) Язучы гомере буе тел байлыгы җыя.

2) Өмет канатлары ныгыган саен, тауның да биегәюен тоясың.

3) Түлке, матри, мине бу эшкә катыштырасы булмагыз.

4) Чытырманлыкларны ярып атлаганда, егылган чаклар да була.

**5** Әдәби тел нормасына туры килмәгән кушымчалы сүз кулланылган җөмләне күрсәтегез.

1) Сине яклап атаңа әйтмәенчә тора идем.

2) Камилгә яңадан дәрт кереп китте.

3) Нуровның елмаеп җибәргәнен күргәч, үзем дә аптырап киттем.

4) Ул шулай капыл гына сүзсез калды.

|  |
| --- |
| ***Текстны укыгыз һәм 6-11 нче биремнәрне үтәгез.*** |

|  |
| --- |
| 1) ... 2) Янәшәдә тапталган, киң юллар да бар. 3) ... миңа үз сукмагымны табарга кирәк.  4) Шуны беләм: бу дөньяга килгәнмен икән, үз юлымны табарга тиеш. 5) Авырлыклар очраса да каушап калмый, үзең салган сукмактан алга, бары тик алга гына атлау өчен рухи ныклык кирәк. 6) Ә инде рухи көч синең җаныңа тумыштан ук салынмаса, беренче очраган киртәләр алдында ук көчсезләнеп туктап калачаксың.  7) Гомер тавының иң очына менеп баса алачагыңны тоемлау күңелдә ышаныч уята. 8) Өмет канатлары ныгыган саен <...> тауның да биегәюен тоясың. 9) Шуны аңлаган җаным, хыялга тотынып, җиңүгә омтыла. (*Ә. Ситдыйковадан*) |

**6** Текстның беренче җөмләсе булып килергә тиешле җөмләне күрсәтегез.

1) Тар сукмак буйлап барам.

2) Гомер юлым киңәя бара.

3) Өметсез яшәргә ярамый.

4) Мин үз сукмагымны эзлим.

**7** 3 нче җөмләдәге күп нокталар урынына туры килгән сүзне күрсәтегез.

1) гел

2) ихтимал

3) бәлки

4) ләкин

**8** 8 нче җөмләдә <...> тамгасы урынына куелырга тиеш тыныш билгесен күрсәтегез.

1) сызык

2) ике нокта

3) нокталы өтер

4) өтер

**9** Җөмләләрнең оештыручы үзәге дөрес бирелгән очракны күрсәтегез.

1) үз сукмагымны (3 нче җөмлә)

2) шуны беләм (4 нче җөмлә)

3) рухи ныклык (5 нче җөмлә)

4) җаным омтыла (9 нчы җөмлә)

**10** Текстның 6 нчы җөмләсендәге *салынмаса* сүзенең басымы дөрес күрсәтелгән очракны билгеләгез.

1) сАлынмаса

2) салЫнмаса

3) салынмАса

4) салынмасА

**11** 2 нче җөмләнең төрен билгеләгез.

1) тезмә кушма җөмлә

2) гади, җәенке, тулы, ике составлы, хикәя җөмлә

3) гади, җыйнак, тулы, ике составлы, хикәя җөмлә

4) гади, җәенке, тулы, бер составлы хикәя җөмлә

**12** *әнинең шәле* сүзтезмәсендәге бәйләүче чараны күрсәтегез.

1) янәшә тору

2) сүз тәртибе

3) килеш кушымчасы

4) исем фигыль формасы

**13** Җөмләдә аерып күрсәтелгән җөмлә кисәгенең төрен күрсәтегез.

*Шәмсине бердән курку биләде (Г. Исхакый)*

1) ия

2) аныклагыч

3) тәмамлык

4) хәл

**14** Җөмләнең төрен күрсәтегез.

*Авыл урамында машина очравы күптән инде яңалыкка саналмый. (Ш. Маннапов)*

1) гади җөмлә

2) кушма җөмлә

3) күп иярченле кушма җөмлә

4) катлаулы төзелмә

**15** Сөйләм аһәңлеге бозылган җөмләне күрсәтегез.

1) “Сабантуй белән бергә үскәнгә, тәүге каләмемне дә шушында чарлаганга, ул миңа бик кадерле.

2) Галия апасы әйткәнгә борылып карады.

3) Бу ел ашлык уңмады.

4) Бер төнне Самат ямьсез төшләр күреп уянды.

**16** Сүзләрнең дөрес язылышы бирелгән очракны күрсәтегез.

1) торыф, кедыр, бигерәк, ичтимагый

2) торф, кедр, бигрәк, иҗтимагый

3) торфы, кедыр, бигэрәк, ижтимаги

4) торф, кедр, бигерәк, иҗтыймаги

**17** Сүзләрнең дөрес язылышы бирелгән очракны күрсәтегез.

1) дәвәм, шафәк, кәнәгәт

2) давам, шафак, канәгать

3) дәвам, шәфак, кәнагәт

4) дәвам, шәфәкъ, канәгать

**18** Аерым язылырга тиешле очракны күрсәтегез.

1) кулын (да) ак бияләй

2) искергән киемнәре (дә) бар

3) урман кырыйларын (да) ак чәчәкләр үсә

4) кояш тирәсен (дә) ниндидер бакыр боҗра

**19** Юлдан-юлга күчерүнең дөрес очрагын күрсәтегез.

1) дөнь-я, ө-чен-че-көн, сай-ра-вы

2) дөнья, өчен-че-көн, сай-ра-вы

3) дөнья, өченче-көн, сай-рав-ы

4) дөнь-я, өчен-че-көн, сайра-вы

**20** *ъ* билгесе аеру вазифасын башкарган очракны күрсәтегез.

1) мәгънә

2) игътибар

3) кулъяулык

4) ягъни

**21** Сүз басымы беренче иҗеккә төшкән очракны күрсәтегез.

1) тапсыз, җыю, яшьлек, бүлек

2) барлык, радио, һәммәбез, ләкин

3) танышлык, балалар, өстән, белем

4) укытучы, урманчы, ихтыярсыз, нәшрият

**22** *ь* хәрефеязылган очракны күрсәтегез.

1) ел...язма

2) һәр...яклап

3) кул...югыч

4) бәг..зе

**23** Җөмләдә сызык куелырга тиеш очракны күрсәтегез (тыныш билгеләре куелмаган).

1) Сукмагыма каршы төшмә кит солдат.

2) Ичмаса берәр җылы сүз әйттеме ул аңа юаттымы берәр.

3) Ул яраланган булырга кирәк.

4) Мин аны яраттым кояш шаһит.

**24** Җөмләдә <...> тамгасы урынына тыныш билгесе дөрес куелган очракны күрсәтегез.

*Аларның һәркайсын ул аерым капта <...> алтын яисә көмеш җепләр белән чигелгән тышлыкта тота (Ф. Латыйфи)*

1) нокталы өтер

2) өтер

3) сызык

4) ике нокта

**25** Җөмләдә тыныш билгеләре дөрес куелган очракны күрсәтегез (тыныш билгеләре куелмаган).

*Юк (1) күрәсе иде үзен (2) ничек тә күрәсе иде. (Ә. Еники)*

1) (1) өтер, (2) өтер

2) (1) сызык, (2) өтер

3) (1) ике нокта, (2) өтер

4) (1) өтер, (2) ике нокта

**26** Ике нокта куелеырга тиешле очракны күрсәтегез (тыныш билгеләре куелмаган).

1) Ник җырламыйсың! дип аптыраттылар.

2) Күз алдында яп-якты дөнья.

3) Зәйдә бар да бар суы да, балыгы да.

4) Кичен чишмә янында очрашабыз шунда кил.

**27** Баш җөмлә белән иярчен җөмләне бәйләүче чара дөрес билгеләнгән очракны күрсәтегез.

*Күңел тоя: миңа терәк булып, Бөек халкым тора артымда (М.Җәлил*)

1) көттерү интонациясе

2) мөнәсәбәтле сүз

3) янәшә тору

4) кискен каршы кую интонациясе

|  |
| --- |
| ***Текстны укыгыз һәм 28-30, 31-38, 39 нчы биремнәрне эшләгез.*** |

|  |
| --- |
| 1) Габделхәй бүген тау башындагы күлгә ялгызы гына тукталып үтәчәк. 2) Шушы сөзәклектән күтәрелсә <...> күл уч төбендәге кебек күренәчәк. 3) Ул адымнарын кызулата төште.4) Менә килеп тә җитте һәм кисәк кенә тукталып калды. 5) Шатлыгыннан кычкырып җибәрмәкче дә булган иде, ярый әле, үзен тыеп өлгерде. 6) Җил исүдән аз гына шадраланып торган күл өстендә бер оя үрдәк йөзә иде.7) «Безнең күлне моннан соң да чит итмәгез, яме! 8) Сездән башка күлнең һич кенә дә яме юк! 9) Моңаеп көтә иде күл сезне. 10) Их, үзегезне истәлек өчен фотога төшереп аласы иде менә. 11) Мәктәпкә баргач, күрше авыл малайларына да күрсәтер идем».12) Шушы уй Габделхәйне канатландырып җибәрде. 13) Ул, тизрәк фотоаппаратын алып килергә дип, авылга таба борылды. 14) Тик каршы яктагы сөзәк тау артыннан Салих белән аның әтисен күргәч, уеннан кире кайтты. 15) Салих әнә аңа кул изи. 16) «Җиргә ят, үрдәкләрне куркытасың»,– дип әйтүе инде бу аның. 17) Әтисе кулында мылтык. 18) Менә-менә сихри тынлыкны челпәрәмә китерәчәк. 19) Тирә-як илереп кычкырган үрдәкләр тавышына күмеләчәк…20) Габделхәй, үзе дә сизмәстән, кулларын болгый-болгый кычкырып җибәрде:– Очыгыз, үрдәкләр, очыгыз тизрәк! 21) Габделхәйнең тавышы да, тынычлыкны бозган бер-бер артлы шартлаган мылтык гөрселдәве дә берьюлы яңгырады. 22) Күлдә чумып уйнаган үрдәкләрнең кайберләре, «пыр-рр-х-х» килеп, югарыга күтәрелде. 23) Беришләре, яралы канатларын суга бәрә-бәрә, очарга азапланды. 24) Ләкин йөгерек дулкыннар аларның хәлсез гәүдәләрен ярга куды. 25) Әнә берсе Габделхәй басып торган якка таба чайкала. 26) Моны күргән малай сумкасын яр буена ташлады да, кабалана-кабалана, су эченә кереп китте.27) Менә ул канатлары каерылган, томшыгыннан алсу кан саркыган күксел каурыйлы үрдәкне кулына алды. 28) Тәненнән җылы китмәгән иде әле үрдәкнең. 29) Ул, энҗе бөртегедәй күзен ачып, малайга карады. 30) Калтыранган гәүдәсен югарыга, биеккә күтәрергә теләп, канатларын җилпеп куйды.31) – Курыкма, дәвалармын үзеңне, терелерсең…32) Үрдәк малай кулында тагын бер талпынды да, тынып калды.33) – Нишләп торасың инде, алып чык тизрәк! – дип кычкырды бу якка чыгып өлгергән Салих.34) Ул арада бу якка Салихның әтисе дә чыгып житкән иде инде.35) – Улым, үрдәк ашына Габделхәйне дә чакырырсың, – диде ул.36) Габделхәй ашыкмый гына ярга чыкты. 37) Сакланып кына үрдәкне таш өстенә салды да, беркемгә бер сүз әйтмичә, ашыгып китеп барды. 38) Габделхәйнең күкрәк турысында әле моңа кадәр сизелмәгән бер сызлану кузгалды.39) Үрдәкләргә төбәп атылган ядрәләрнең үз күңелендә дә төзәлмәслек җәрәхәт калдырып үткәннәрен ул шунда гына аңлады. (*https://tatar16.ru/tatarcha-izlozhenie-tozelmeslek-zherexet/*) |

**28** Текстның төп эчтәлегенә туры килгшән мәкальне күрсәтегез.

1) Явызлыкка өйрәткән кешедән ерак тор.

2) Матурлык бер көнлек, игелек мәңгелек.

3) Үз намусың үз кулыңда.

4) Кеше булу кыен түгел, кешелекле булу кыен.

**29** Фразеологик әйтелмә кулланылган җөмләне билгеләгез.

1) Сездән башка күлнең һич кенә дә яме юк!

2) Шушы уй Габделхәйне канатландырып җибәрде

3) Тик каршы яктагы сөзәк тау артыннан Салих белән аның әтисен күргәч, уеннан кире кайтты.

4) Ул арада бу якка Салихның әтисе дә чыгып житкән иде инде.

**30** Чагыштыру кулланылган очракны билгеләгез.

1) Очыгыз, үрдәкләр, очыгыз тизрәк!

## 2) Нишләп торасың инде, алып чык тизрәк! — дип кычкырды бу якка чыгып өлгергән Салих.

3) Ул энҗе бөртегедәй күзен ачып, малайга карады.

4) Сакланып кына үрдәкне таш өстенә салды да, беркемгә бер сүз әйтмичә, ашыгып китеп барды.

**2 нче өлеш**

|  |
| --- |
| ***Әлеге өлештәге биремнәрне үтәгәндә, үз җавапларыгызны 1 нче номерлы җавап бланкында 31-38 нче саннарының уң ягына беренче шакмактан башлап языгыз. Һәр хәреф яки цифр аерым шакмакка язылырга тиеш. Сүзләр яки цифрлар, санап үтелгәндә, аерым шакмакка куелган өтерләр белән аерыла. Җавапларны язганда, буш шакмаклар калдырырга ярамый.*** |

|  |
| --- |
| ***31–33 нче биремнәргә җавапларны сүзләр белән языгыз.*** |

**31** 12-20 нче җөмләләрдән парлы исемне табып, текстта бирелгән формада күчереп алыгыз.

**32** 27-39 нче җөмләләрдән *яра* сүзенең синонимын табып, текстта бирелгән формада күчереп алыгыз.

**33** 2 нче җөмләдә <...> тамгасы урынына куелырга тиешле тыныш билгесен языгыз.

|  |
| --- |
| ***34 - 38 нче биремнәргә җавапларны цифр белән күрсәтегез.*** |

**34**1-11 нче җөмләләрдән рус теле аша кергән алынма сүз кулланылган җөмләнең санын күрсәтегез.

**35** 12-19 нчы җөмләләрдән 3 төр хәл фигыль кулланылган җөмләнең номерын языгыз.

**36** 20 - 30 нчы җөмләләрдән эндәш сүз кулланылган җөмләнең номерын языгыз.

**37** 12-19 нчы җөмләләрдән бер составлы исем җөмләнең номерын языгыз.

**38** Тексттан тойгылы җөмләләрнең санын арта бару тәртибендә языгыз.

|  |
| --- |
| ***Барлык җавапларыгызны 1 нче номерлы җаваплар бланкына күчереп язарга онытмагыз.*** |

**3 нче өлеш**

|  |
| --- |
| ***Әлеге өлешкә җавапны 2 нче номерлы бланкта эшләгез. Башта биремнең номерын күрсәтегез (39), аннан соң инша языгыз.*** |

**39** Текст нигезендә инша (сочинение) языгыз.

Текст авторы тәкъдим иткән проблемаларның берсен формалаштырыгыз һәм аңлатыгыз (цитаталар китерү белән артык мавыкмагыз).

Автор (хикәяләүче) позициясен формалаштырыгыз. Укылган текст авторының фикерләре белән килешү яки килешмәвегезне языгыз, сәбәбен аңлатыгыз. Үз җавабыгызны, беренче чиратта, укыганнарыгызга, шулай ук белемегезгә һәм тормышта күзәткән күренешләрегезгә нигезләнеп дәлилләгез (беренче ике дәлил игътибарга алыначак).

Иншаның күләме 150 сүздән дә ким булмаска тиеш.

Укылган текстка нигезләнмичә язылган эш бәяләнми. Әгәр инша сөйләп чыгу яки чыганак текстны теге яки бу аңлатуларсыз тулысынча күчереп язу формасында гына булса, мондый эш 0 балл белән бәяләнә.

Иншаны пөхтә, аңлашылырлык итеп языгыз.

**10 вариант җаваплары**

**1 нче өлеш**

1 нче өлешнең һәм биремендәге дөрес җавап 1 балл белән бәяләнә.

Ике һәм күбрәк (шул исәптән дөрес җавап та), хата җавап яки җавап булмаса, 0 балл куела.

|  |  |  |  |  |
| --- | --- | --- | --- | --- |
| Бирем номеры | Җавап |  | Бирем номеры | Җавап |
| 1 | 1 |  | 16 | 2 |
| 2 | 2 | 17 | 4 |
| 3 | 2 |  | 18 | 2 |
| 4 | 3 |  | 19 | 2 |
| 5 | 1 |  | 20 | 3 |
| 6 | 4 |  | 21 | 2 |
| 7 | 4 |  | 22 | 2 |
| 8 | 4 |  | 23 | 4 |
| 9 | 4 |  | 24 | 3 |
| 10 | 2 |  | 25 | 1 |
| 11 | 2 |  | 26 | 3 |
| 12 | 3 |  | 27 | 1 |
| 13 | 3 |  | 28 | 4 |
| 14 | 1 |  | 29 | 3 |
| 15 | 2 |  | 30 | 3 |

**2 нче өлеш**

|  |  |
| --- | --- |
| Бирем номеры | Җавап |
| 31 | тирә-як |
| 32 | җәрәхәт |
| 33 | өтер |
| 34 | 10 |
| 35 | 14 |
| 36 | 20 |
| 37 | 17 |
| 38 | 7,8,20,33 |

**3 нче өлеш**

**3 НЧЕ ӨЛЕШНЕҢ СЫЙФАТЛАМАСЫ**

|  |
| --- |
| Текст турында мәгълүмат |
| Чыганак: Төзәлмәслек җәрәхәт. (*https://tatar16.ru/tatarcha-izlozhenie-tozelmeslek-zherexet/*) |

|  |  |
| --- | --- |
| **Төп проблемалар** | **Автор позициясе** |
| Кешелеклелек, шәфкатьлелек сыйфатлары һәркемгә дә бирелми. | Кешелеклелек, шәфкатьлелек сыйфатлары кечкенәдән тәрбияләнә. |
| Кайбер гамәлләр кеше күңелендә тирән яра калдыра. | Башкалар салган җәрәхәт күңелдә мәңгелеккә калырга мөмкин. |

**ТУГАН ТЕЛДӘ БЕЛЕМ БИРҮ МӘКТӘПЛӘРЕ УКУЧЫЛАРЫ ӨЧЕН**

**ИМТИХАН ЭШЕН БӘЯЛӘҮ КРИТЕРИЙЛАРЫ (*81 НЧЕ КОД*)**

**3 өлешне бәяләү критерийлары**

|  |  |  |
| --- | --- | --- |
| **№** | ***Бәяләү критерийлары*** | **Баллар** |
| ***I*** | ***Иншаның эчтәлеге*** |  |
| **К1** | **Чыганак тексттагы проблемаларны формалаштыру** |  |
|  | Имтихан бирүче чыганак тексттагы проблемаларның берсен (теге яки бу формада) дөрес формалаштырган.  Проблеманы аңлау яки формалаштыруга бәйле фактик хаталар юк. | 1 |
| Имтихан бирүче чыганак тексттагы проблемаларның берсен дә дөрес формалаштыра алмаган. | 0 |
| **К2** | **Чыганак текстның формалаштырылган проблемасын аңлату** |  |
|  | Имтихан бирүче формалаштырган проблема чыганак текстка нигезләнеп аңлатылган. Язмасында чыганак текст проблемасын аңлауга бәйле фактик хаталар юк. | 2 |
| Имтихан бирүче формалаштырган чыганак текст проблемасы аңлатылган,  **ләкин**  чыганак текстка нигезләнмәгән  **яки**  язмасында чыганак текст проблемасын аңлауга бәйле 1 фактик хата бар. | 1 |
| Имтихан бирүче формалаштырган проблема аңлатылмаган,  **яки**  язмасында чыганак текст проблемасын аңлауга бәйле 1дән артык фактик хатасы бар,  **яки**  имтихан бирүче формалаштырмаган башка проблема аңлатылган,  **яки**  аңлатмалар урынына язмада текстның яки аның өзегенең эчтәлеге генә бирелгән,  **яки**  аңлатмалар урынына чыганак тексттан күләмле өзек кенә китерелгән. | 0 |
| **К3** | **Чыганак текст авторының позициясен чагылдыру** |  |
|  | Имтихан бирүче чыганак текст авторының (хикәяләүченең) аңлатылган проблемага бәйле позициясен дөрес формалаштырган.  Чыганак текст авторының позициясен аңлауга бәйле фактик хаталар юк.  Автор позициясен аңлауда фактик хаталар юк. | 1 |
| Чыганак текст авторының позициясе имтихан бирүче тарафыннан дөрес формалаштырылмаган,  **яки**  чыганак текст авторының позициясе формалаштырылмаган. | 0 |
| **К4** | **Имтихан бирүченең проблемага карата үз фикерен дәлилләве** |  |
|  | Имтихан бирүче үзе формалаштырган һәм текст авторы билгеләгән проблема буенча, фикерен (автор позициясе белән килешеп яки килешмичә) белдергән, дәлилләгән (**2 дән ким булмаган дәлил китергән, шуларның берсе матур, публицистик яки фәнни әдәбиятка карый**). | 3 |
| Имтихан бирүче үзе формалаштырган һәм текст авторы билгеләгән проблема буенча, фикерен (автор позициясе белән килешеп яки килешмичә) белдергән, дәлилләгән (белеменә, тормыш тәҗрибәсенә таянып, **2 дән ким булмаган** дәлил китергән),  **яки**  **матур, публицистик яки фәнни әдәбиятка караган 1 генә дәлил китергән**. | 2 |
| Имтихан бирүче үзе формалаштырган һәм текст авторы билгеләгән проблема буенча, фикерен (автор позициясе белән килешеп яки килешмичә) белдергән, белеменә, тормыш тәҗрибәсенә таянып дәлилләгән (**1** дәлил китергән). | 1 |
| Имтихан бирүче үзе формалаштырган һәм текст авторы билгеләгән проблема буенча, фикерен (автор позициясе белән килешеп яки килешмичә) белдергән, **ләкин дәлилләмәгән,**  **яки**  имтихан бирүче фикере формаль рәвештә генә (мәсәлән, “Мин автор фикере белән риза / риза түгел”) бирелгән,  **яки**  имтихан бирүче фикере язмада бөтенләй чагылыш тапмаган. | 0 |
| ***II*** | ***Иншаның тел ягы*** |  |
| **К5** | **Язманың мәгънәви бөтенлеге, сөйләм бәйләнешлелеге, язу эзлеклелеге** |  |
|  | Имтихан бирүченең эше мәгънәви бөтенлеге, сөйләм бәйләнешлелеге һәм язу эзлеклелеге белән характерлана:  – логик хаталар юк, язуда эзлеклелек бозылмаган;  – абзацларга бүленештә хаталар юк. | 2 |
| Имтихан бирүченең эше мәгънәви бөтенлеге, сөйләм бәйләнешлелеге һәм язу эзлеклелеге белән характерлана,  **ләкин**  1 логик хатасы бар,  **һәм/яки**  абзацларга бүленештә **1** урында хата бар. | 1 |
| Язмада сөйләм үстерүгә омтылыш бар,  **ләкин**  логик хаталарның саны 1 дән артык,  **һәм/яки**  абзацларга бүленештә **2** урында хата бар. | 0 |
| **К6** | **Төгәллек һәм сөйләм матурлыгы** |  |
|  | Язмада имтихан бирүченең фикере төгәл, төрле грамматик формалар кулланылган. | 2 |
| Язмада фикер төгәл,  **Ләкин** бер генә төрле сөйләм калыпларыннан файдаланылган,  **яки**  язмада төрле грамматик формалар кулланылган,  **ләкин** фикер төгәллеге бозылган. | 1 |
| Сүз байлыгыннан тиешенчә файдалана алмаган, бер үк төрле җөмлә калыпларын гына кулланган. | 0 |
| ***III*** | ***Грамоталылык*** |  |
| **К7** | **Орфографик нормаларның үтәлеше** |  |
|  | Орфографик хаталары юк (яки тупас булмаган 1 хатасы бар). | 3 |
| Хатасы 2 дән артык түгел. | 2 |
| 3-4 хата җибәрелгән | 1 |
| Хаталарының саны 4 тән артык | 0 |
| **К8** | **Пунктуацион нормаларның үтәлеше** |  |
|  | Пунктуацион хаталары юк (яки тупас булмаган 1 хатасы бар). | 3 |
| 1-3 хатасы бар. | 2 |
| 4-5 хатасы бар. | 1 |
| Хаталарының саны 5 тән артык | 0 |
| **К9** | **Тел нормаларының үтәлеше** |  |
|  | Грамматик хаталары юк | 2 |
| 1–2 хатасы бар | 1 |
| Хаталарының саны 2 дән артык | 0 |
| **К10** | **Сөйләм нормаларының үтәлеше** |  |
|  | Сөйләмгә кагылышлы 1 генә хатасы бар | 2 |
| **2–3** хатасы бар | 1 |
| Хаталарының саны **3** тән артык | 0 |
| **К11** | **Этикага кагылышлы нормаларның үтәлеше** |  |
|  | Этикага кагылышлы хаталары юк | 1 |
| Хаталары бар (1 һәм 1дән күбрәк) | 0 |
| **К12** | **Язмада фактларны бирүдәге төгәллекнең үтәлеше** |  |
|  | Фактик хаталары юк | 1 |
| Фактик хаталары бар | 0 |
| **Язма эш өчен максималь балл** | | **23** |

Грамоталылыкны (К7-К10) бәяләгәндә, укучы язмасының күләме исәпкә алына. Таблицада күрсәтелгән бәяләү нормалары күләме 150-300 сүздән торган язмаларны бәяләү өчен тәкъдим ителә.

Әгәр укучының язмасы 70 сүздән кимрәк булса, андый эш 0 балл белән бәяләнә, бирем үтәлмәгән булып санала.

Әгәр укучының язмасы 70 сүздән 150 сүзгә кадәр күләмдә булса, К7-К10 нчы критерийлардагы хаталары киметелә. **Бу критерийлар буенча 2 балл түбәндәге очракларда куела:**

К7 – орфографик хаталары юк (яки тупас булмаган 1 хатасы бар);

К8 – тыныш билгеләренә кагылышлы хаталары юк (яки тупас булмаган 1 хатасы бар).

**Бу критерийлар буенча 1 балл түбәндәге очракларда куела:**

К7 – хатасы 2 дән артык түгел;

К8 – 1-3 хатасы бар;

К9 – грамматик хаталары юк;

К10 – сөйләмгә кагылышлы хаталары 1 дән артык түгел.

Әгәр укучының язмасы 70 сүздән 150 сүзгә кадәр күләмдә генә булса, К7-К12 критерийлары буенча югары балл бөтенләй куелмый.

Әгәр укучының язмасында автор текстының эчтәлеге генә чагылыш тапса яки автор тексты бернинди аңлатмаларсыз күчереп кенә алынган булса, К1-К12 нче критерийлары буенча бу эш 0 балл белән бәяләнә. Чыганак текстка нигезләнмичә язылган эш бәяләнми.

**ТУГАН ТЕЛДӘ БЕЛЕМ БИРҮ МӘКТӘПЛӘРЕ УКУЧЫЛАРЫ ӨЧЕН**

**ТУГАН (ТАТАР) ТЕЛДӘН**

**БЕРДӘМ РЕСПУБЛИКА ИМТИХАНЫН УЗДЫРУ**

**ӨЧЕН ӘЗЕРЛЕК ДӘРӘҖӘСЕНӘ КУЕЛГАН ТАЛӘПЛӘР**

**ҺӘМ ЭЧТӘЛЕК ЭЛЕМЕНТЛАРЫНЫҢ КОДИФИКАТОРЫ**

Татар теленнән имтиханга әзерлек дәрәҗәсенә куелган таләпләр һәм эчтәлек элементларының кодификаторы (алга таба – кодификатор) ‒ 2024 нче елда уздырылачак бердәм республика имтиханының эчтәлеген билгеләүче документларның берсе.

Кодификаторда Татарстан Республикасы Мәгариф һәм фән министрлыгы тарафыннан тәкъдим ителгән дәреслекләргә, белем бирү программаларына кертелмәгән әзерлек дәрәҗәсе таләпләре чагылыш тапмый.

Бу документ урта (тулы) мәктәп курсы кысаларында татар теле буенча имтихан материаллары төзү өчен нигез булып тора, шуңа күрә уку материалын гомумиләштерү һәм системалаштыру принципларыннан гыйбарәт.

Кодификаторда эчтәлеге киңрәк булган блоклар, калын курсив хәрефләр белән язылып, кечерәк блокларга бүленде. Кодификаторның әлеге позицияләренең һәрберсе укыту эчтәлегенең берләштерелгән дидактик берәмлекләрен тәшкил итә. Аларга берничә тематик берәмлек керә ала. Тикшерү биреме төзеләчәк эчтәлек элементының коды икенче баганада күрсәтелә.

**1 нче бүлек. Татар теленнән бердәм республика имтиханында тикшереләчәк эчтәлек элементларының исемлеге**

|  |  |  |
| --- | --- | --- |
| **Бүлек коды** | **Тикшерелә торган элемент коды** | **Тикшерелә торган материалның эчтәлеге** |
| **1** |  | ***Фонетика*** |
|  | 1.1 | Аваз һәм хәреф |
|  | 1.2 | Сүзгә фонетик анализ |
| **2** |  | ***Лексика һәм фразеология*** |
|  | 2.1 | Сүзнең лексик мәгънәсе |
|  | 2.2 | Омонимнар. Антонимнар. Синонимнар |
|  | 2.3 | Фразеологик әйтелмәләр |
|  | 2.4 | Кулланылышы һәм килеп чыгышы ягыннан татар әдәби теленең сүзлек составы |
|  | 2.5 | Лексик анализ |
| **3** |  | ***Морфемика һәм сүз ясалышы*** |
|  | 3.1 | Сүзнең мәгънәле кисәкләре (морфемалар) |
|  | 3.2 | Сүзгә морфемик анализ |
|  | 3.3 | Сүз ясалышының төп ысуллары |
|  | 3.4 | Сүз ясалышы ягыннан анализ |
| **4** |  | ***Грамматика. Морфология*** |
|  | 4.1 | Мөстәкыйль сүз төркемнәре |
|  | 4.2 | Ярдәмче сүз төркемнәре |
|  | 4.3 | Сүзгә морфологик анализ |
| **5** |  | ***Грамматика. Синтаксис*** |
|  | 5.1 | Сүзтезмә |
|  | 5.2 | Җөмлә. Җөмләнең грамматик (предикатив) нигезе. Баш кисәкләр (ия, хәбәр) |
|  | 5.3 | Җөмләнең иярчен кисәкләре |
|  | 5.4 | Бер составлы һәм ике составлы җөмләләр |
|  | 5.5 | Җыйнак һәм җәенке җөмләләр |
|  | 5.6 | Тулы һәм ким җөмләләр |
|  | 5.7 | Катлауландырылган гади җөмлә |
|  | 5.8 | Кушма җөмлә |
|  | 5.9 | Тезмә кушма җөмлә |
|  | 5.10 | Иярченле кушма җөмлә |
|  | 5.11 | Туры һәм кыек сөйләм |
|  | 5.12 | Сүзтезмәгә синтаксик анализ |
|  | 5.13 | Гади җөмләгә синтаксик анализ |
|  | 5.14 | Кушма җөмләгә синтаксик анализ |
| **6** |  | ***Орфография*** |
|  | 6.1 | Орфограмма |
|  | 6.2 | о-ы, ө-е хәрефләренең дөрес язылышы |
|  | 6.3 | е, ю, я хәрефләренең дөрес язылышы |
|  | 6.4 | ъ-ь билгеләрнең дөрес язылышы |
|  | 6.5 | къ-гь, к-г авазларын дөрес язу кагыйдәләре |
|  | 6.6 | э хәрефенең дөрес язылышы |
|  | 6.7 | ия, -ие, -ль гә беткән алынма сүзләрнең дөрес язылышы |
|  | 6.8 | сүз азагындагы [п] һәм [к], [къ] авазларының дөрес язылышы |
|  | 6.9 | Сүзләрне юлдан юлга күчерү кагыйдәләре |
|  | 6.10 | Ялгызлык исемнәренең дөрес язылышы |
|  | 6.11 | Саннарның дөрес язылышы |
|  | 6.12 | Кушымчаларның дөрес язылышы |
|  | 6.13 | Кисәкчәләрнең дөрес язылышы |
|  | 6.14 | Тезмә сүзләрнең дөрес язылыш |
|  | 6.15 | Парлы сүзләрнең дөрес язылышы |
|  | 6.16 | Кушма сүзләрнең дөрес язылышы |
|  | 6.17 | Орфографик принциплар |
| **7** |  | ***Пунктуация*** |
|  | 7.1 | Ия белән хәбәр арасында тыныш билгесе |
|  | 7.2 | Гади җөмләдә тыныш билгеләре |
|  | 7.3 | Тиңдәш кисәкләр арасында тыныш билгеләре |
|  | 7.4 | Эндәш һәм кереш сүзләр, кереш җөмләләр янында тыныш билгеләре |
|  | 7.5 | Аерымланган хәлләр янында тыныш билгеләре |
|  | 7.6 | Кушма җөмләләрдә тыныш билгеләре |
|  | 7.7 | Туры сөйләмдә һәм диалогта тыныш билгеләре |
|  | 7.8 | Аныклагычлар янында тыныш билгеләре |
|  | 7.9 | Гомумиләштерүче сүзләр янында тыныш билгеләре |
|  | 7.10 | Теркәгечле тезмә кушма җөмләдә тыныш билгеләре |
|  | 7.11 | Теркәгечсез тезмә кушма җөмләдә тыныш билгеләре |
|  | 7.12 | Аналитик иярчен җөмләле кушма җөмләдә тыныш билгеләре |
|  | 7.13 | Синтетик иярчен җөмләле кушма җөмләдә тыныш билгеләре |
|  | 7.15 | Нокта кую кагыйдәләре |
|  | 7.16 | Сызык кую кагыйдәләре |
|  | 7.17 | Ике нокта кую кагыйдәләре |
|  | 7.18 | Күпнокта кую кагыйдәләре |
|  | 7.19 | Кабатлаулар янында тыныш билгеләре |
| **8** |  | ***Сөйләм*** |
|  | 8.1 | Сөйләм төре буларак текст. Текстның мәгънәви һәм композицион бөтенлеге |
|  | 8.2 | Текстта җөмләләрне бәйләүче чаралар |
|  | 8.3 | Стильләр һәм сөйләм төрләре |
|  | 8.4 | Тема, максат, адресат һәм аралашу ситуациясенә бәйле рәвештә текстта тел чараларын сайлау |
|  | 8.5 | Текстка анализ ясау |
|  | 8.6 | Төрле стильдәге һәм сөйләм төрендәге текстлар төзү |
| **9** |  | ***Тел нормалары*** |
|  | 9.1 | Орфоэпик нормалар |
|  | 9.2 | Лексик нормалар |
|  | 9.3 | Грамматик нормалар (морфологик нормалар) |
|  | 9.4 | Грамматик нормалар (синтаксик нормалар) |
| **10** |  | ***Татар сөйләменең матурлыгы*** |
|  | 10.1 | Татар фонетикасының тәэсирлелек чаралары |
|  | 10.2 | Сүз ясалышының тәэсирлелек чаралары |
|  | 10.3 | Лексика һәм фразеологиянең тәэсирлелек чаралары |
|  | 10.4 | Грамматиканың тәэсирлелек чаралары |
| **11** |  | **Төрле стильдәге һәм жанрдагы текстларны тикшерү** |

**2 нче бүлек.** **Татар теленнән бердәм республика имтиханында тикшерелә торган әзерлек дәрәҗәсенә куелган таләпләр исемлеге**

|  |  |
| --- | --- |
| **Таләп коды** | **Тикшерелә торган күнекмәләрнең исемлеге** |
| 1 | Сүздә аваз-хәреф мөнәсәбәтен ачыклый белү |
| 2 | Сөйләмне татар әдәби теленең әйтелеш (орфоэпик) нормалары ягыннан бәяли белү |
| 3 | Сөйләмне татар әдәби теленең лексик нормалары ягыннан бәяли белү |
| 4 | Сөйләмне татар әдәби теленең морфологик нормалары ягыннан бәяли белү |
| 5 | Сөйләмне татар әдәби теленең синтаксик нормалары ягыннан бәяли белү |
| 6 | Язмача белдерелгән фикерне тел материалының кулланылышы ягыннан, тәлап ителгән коммуникатив бурычларга ирешә алуга ярдәм итә алуы ягыннан бәяли белү |
| 7 | Грамматик билгеләренә нигезләнеп, сүзнең билгеле бер сүз төркеменә каравын билгели белү |
| 8 | Лексик билгеләренә нигезләнеп, сүзнең билгеле бер сүз төркеменә каравын билгели белү |
| 9 | Сүзгә фонетик анализ ясый белү |
| 10 | Фонетика, лексика, сүз ясалышы, морфология, синтаксис буенча алган белемнәрен телнең орфографик нормаларына яраклаштырып куллана белү |
| 11 | Тыныш билгеләренең куелышын аңлата белү |
| 12 | Сөйләм эшчәнлеге барышында, татар теленең синтаксик нормаларыннан тайпылмау |
| 13 | Язма сөйләмдәге мәгълүматны дөрес, төгәл аңлый белү |
| 14 | Сөйләм стильләрен билгели белү |
| 15 | Сүз ясалышы ысулларын билгели белү |
| 16 | Сүзтезмәләргә синтаксик анализ ясый белү |
| 17 | Җөмләгә синтаксик анализ ясый белү |
| 18 | Текстның эчтәлеге турында кыскача төгәл мәгълүмат бирә белү |
| 19 | Башлангыч текстның эчтәлеген аңлый һәм аңлатып бирә белү |
| 20 | Башлангыч текстка нигезләп, үз фикереңне эзлекле белдерә белү |
| 21 | Үз фикереңне эзлекле, бәйләнешле белдерә алу |
| 22 | Сөйләмдә телнең лексик байлыгыннан, төрле грамматик конструкцияләрдән урынлы куллана белү |
| 23 | Язма һәм телдән сөйләмне әдәби телнең орфографик, грамматик һәм пунктуацион нормалары нигезендә төзи белү |

**Туган телдә белем бирү мәктәпләре укучылары өчен туган (татар) телдән бердәм республика имтиханын уздыру**

**өчен күрсәтмә материалларының үзенчәлекләре**

**(спецификация)**

**1. Имтихан эше билгеләнеше**

Бердәм республика имтиханы урта (гомуми) белем бирү дәүләт программаларын үзләштергән затларның әзерлек сыйфатын объектив бәяләүне күздә тота.

Татар теленнән бердәм республика имтиханы нәтиҗәсе гомуми белем бирү учреждениеләрендә дәүләт (йомгаклау) аттестациясе нәтиҗәләре буларак билгеләнә, ә югары һәм урта һөнәри белем бирү уку йортлары тарафыннан керү имтиханнары буларак кабул ителәләр.

**2. Имтихан эшенең эчтәлеген билгеләүче документлар**

Имтихан эшенең эчтәлеге түбәндәге документларга нигезләнеп билгеләнә:

Шакурова М.М,, Гиниятуллина Л.М. Примерная образовательная программа учебного предмета «Родной (татарский) язык» для 5-9 классов основного общего образования с обучением на родном (татарском) языке <https://mon.tatarstan.ru/file/pub/pub_2685503.pdf>

Шакурова М.М., Гиниятуллина Л.М. Примерная образовательная программа учебного предмета «Родной (татарский) язык» для 10-11 классов среднего общего образования. <https://mon.tatarstan.ru/file/pub/pub_2685507.pdf>

**3. Имтихан эшенең төзелеше**

Укучыга татар теле фәне буенча имтихан эшендә тәкъдим ителгән 4 җавапның берсен сайлап алу мөмкинлеге булган – 30 бирем, кыска җавап бирүне таләп иткән – 8 һәм киңәйтелгән җавап (язма текст) бирүне таләп иткән ачык типтагы 1 бирем тәкъдим ителә.

Татар теленнән имтихан эше өч өлештән гыйбарәт.

1 нче өлеш (1–30) ‒ җавабын сайлап алу мөмкинлеге булган биремнәр.

2 нче өлеш (31–38) кыска җавап бирүне таләп иткән биремнәрдән гыйбарәт.

3 нче өлеш (39) – укылган текст нигезендә үз фикерен белдерә алуын тикшерүгә юнәлдерелгән ачык типтагы бирем.

Имтихан эшендә биремнәрнең чагылышы алдагы таблицада бирелә.

***Биремнәрнең имтихан эшендә чагылышы***

|  |  |  |  |  |
| --- | --- | --- | --- | --- |
| Эшнең өлешләре | Биремнәрнең саны | Башлангыч (максималь) иң югары балл | 64 баллга тигез барлык эшнең иң югары башлангыч баллдан биремнәрнең әлеге кисәге өчен куелган иң югары башлангыч баллның проценты | Биремнәрнең төрләре (типлары) |
| 1 нче өлеш | 30 | 30 | 47 % | Җавабын сайлап алу мөмкинлеге булган биремнәр |
| 2 нче өлеш | 8 | 11 | 17% | Кыска җавап бирүне таләп иткән биремнәр |
| 3 нче өлеш | 1 | 23 | 36% | Киңәйтелгән җавап таләп иткән биремнәр |
| Барлыгы | 39 | 64 | (100%) |  |

**4***.* **Имтихан эше биремнәрен эчтәлекләре һәм эш төрләренә нигезләнеп бүлү**

Әлеге бүленеш алдагы таблицада күрсәтелә.

***“Татар теле” фәненең төп бүлекләре буенча биремнәр бүленеше***

|  |  |  |  |
| --- | --- | --- | --- |
| Бүлекләр | Биремнәр саны | Иң югары башлангыч балл | 64 баллга тигез булган иң югары башлангыч баллдан биремнәрнең әлеге кисәге өчен куелган иң югары башлангыч балл проценты |
| Лексика һәм фразеология | 2 | 2 | 3,1 % |
| Сүз ясалышы | 1 | 1 | 1,6 % |
| Морфология | 2 | 2 | 3,1 % |
| Синтаксис | 6 | 6 | 9,4 % |
| Орфография | 7 | 7 | 10,9 % |
| Пунктуация | 7 | 7 | 10,9 % |
| Сөйләм. Текст | 6 | 6 | 9,4% |
| Сөйләм. Тел нормалары | 6 | 6 | 9,4 % |
| Татар сөйләменең матурлыгы. | 1 | 4 | 6,3 % |
| Сөйләм үстерү. Сочинение | 1 | 23 | 35,9% |
| *Барлыгы* | 39 | 64 | 100% |

Татар теленнән имтихан тесты биремнәре тел материалын бирү ысуллары ягыннан бик төрле (3 нче таблица). Укучы сүзләр, сүзтезмәләр яки җөмләләр буларак тәкъдим ителгән тел материалы белән, текст эчендә кулланылган тел күренешләре белән эш итә, башлангыч текстта күтәрелгән проблемага, тасвирланган вакыйгага карата үз фикерен белдерә.

***Биремнәрнең тел материалы белән***

***эшләү төрләре ягыннан бүленеше***

|  |  |  |  |
| --- | --- | --- | --- |
| Тел материалы белән эшләү төрләре | Биремнәр саны | Иң югары башлан-гыч балл | 64 баллга тигез булган иң югары башлангыч баллдан чыгарылган тел материалы белән эшләүнең төрләрен чагылдыра торган биремнәрне үтәгән өчен куелган иң югары балл проценты |
| Сүзләр, сүзтезмәләр, җөмләләр буларак тәкъдим ителгән тел материалы белән эшләү | 21  (1-5, 12-27) | 21 | 33 % |
| Текстта чагылыш тапкан тел материаллары белән эшләү | 17  (6-11, 28-30, 31-38) | 20 | 31 % |
| Тәкъдим ителгән башлангыч текстка нигезләнеп, язма рәвештә үз фикереңне белдерү | 1  (39) | 23 | 36 % |
| Барлыгы | 39 | 64 | 100% |

**5. Имтихан эше биремнәрен катлаулылыгы дәрәҗәсеннән чыгып бүлү**

Имтихан эшенең беренче бүлеге (1–30) чыгарылыш сыйныф укучыларының база материалын үзләштерү дәрәҗәләрен тикшерүгә юнәлдерелгән.

Икенче бүлеккә караган барлык биремнәр (31–38) нигез материалдан катлаулырак саналалар.

39 ‒ иң катлаулы бирем.

***Биремнәрнең катлаулылык дәрәҗәсе буенча бүленеше***

|  |  |  |  |
| --- | --- | --- | --- |
| Биремнәрнең катлаулылык дәрәҗәсе | Биремнәрнең саны | Иң югары башлангыч балл | 64 баллга тигез иң югары башлангыч баллдан чыгып, биремнәрнең әлеге кисәге өчен куелган иң югары башлангыч балл проценты |
| Нигез (база) | 30 | 30 | 47 % |
| Катлауландырылган | 8 | 11 | 17 % |
| Югары | 1 | 23 | 36 % |
| Барлыгы | 39 | 64 | 100 % |

Имтихан эшенә тәкъдим ителгән тестларның вариантлары катлаулылык дәрәҗәсе буенча да, төзелеше буенча да бер төрле булып, биремнәр дә бер үк тәртиптә бирелә.

**6. Аерым биремнәрне һәм эшне тулаем бәяләү системасы**

1 нче һәм 2 нче өлештәге һәр дөрес үтәлгән бирем (38 нче биремнән кала) өчен укучы 1 балл ала. Дөрес җавап яки җавап бөтенләй булмаса, 0 балл куела.

38 биреме 0-4 балл белән бәяләнә. Дөрес билгеләнгән һәр сан өчен 1 балл куела (4 балл: хаталар юк; 3 балл: 1 хата бар; 2 балл: 2 хата бар; 1 балл - бер генә сан дөрес күрсәтелгән; 0 балл: тулысынча хата җавап (саннарның дөрес булмаган җыелмасы) яки аларның язылмавы). Җавапта саннарны язу тәртибе мөһим.

Имтихан эшенең 3 нче өлешен уңышлы башкарган укучыга куела торган иң югары балл – 23.

Имтихан эшенең барлык биремнәрен эшләү нәтиҗәләре нигезендә укучыга куела торган иң югары балл - 64.

Имтихан эшенең барлык биремнәрен эшләү нәтиҗәләре нигезендә 100 баллы шкалада югары һәм урта һөнәри белем бирү йортларына керү мөмкинлеге бирә торган тест баллары билгеләнә.

**7. Эшне башкару вакыты**

Имтихан эшен үтәү өчен, 210 минут вакыт бирелә.

Имтихан эшенең беренче өлеше җавабын сайлап алу мөмкинлеге булган 30 биремнән тора. Бу бүлектәге 1 биремне үтәү өчен, 1-3 минут вакыт бирелә, ягъни укучы аларны якынча 60 минут эчендә үтәргә тиеш була.

Икенче өлеш 8 биремнән тора. Андагы һәр биремне үтәү өчен, 3-7 минут таләп ителә. Димәк, бу өлеш якынча 30 минут эчендә эшләнергә тиеш.

Өченче өлештәге язманы, бирелгән текстка нигезләнеп һәм үз фикереңне белдереп, 120 минут эчендә башкарырга кирәк.

**8. Имтихан эшенең планы**

Татар теленнән имтихан эше вариантларын формалаштыру өчен, имтихан эшенең гомумиләштерелгән планы эшләнгән. Ул кушымтада бирелә.

**Бердәм республика имтиханнарының**

**татар теле буенча контроль бәяләү материаллары вариантының гомумиләштерелгән планы**

*Эштә һәм җавап бланкларында биремнәрне билгеләү: 1-30 - җавабын сайлап алу мөмкинлеге булган биремнәр, 31-38 - кыска җавап бирүне таләп иткән биремнәр, 39 - укылган текст нигезендә үз фикерен белдерә алуын тикшерүгә юнәлдерелгән ачык типтагы биремнәр.*

*Биремнәрнең авырлык дәрәҗәсе: Н – нигез (база), К – катлауландырылган, Ю – югары.*

|  |  |  |  |  |  |
| --- | --- | --- | --- | --- | --- |
| Биремнең эштәге билгеләнеше | Эчтәлекнең тикшерелә торган элементлары | Эчтәлекнең тикшерелә торган элементларының коды (кодификаторның 1 нче п.) | Тикшерелә торган күнекмәләр коды (кодификаторның 2 нче п.) | Биремнәрнең авырлык дәрәҗәсе | Эшләнгән бирем өчен куелган иң югары балл |
| 1 | Сүзнең лексик мәгънәсе | 2.1 | 3 | Н | 1 |
| 2 | Сүз төркемнәре | 4.1 | 4 | Н | 1 |
| 3 | Орфоэпик нормалар | 9.1 | 2 | Н | 1 |
| 4 | Лексик нормалар | 9.2 | 3 | Н | 1 |
| 5 | Грамматик нормалар | 9.3 | 4 | Н | 1 |
| 6 | Сөйләм төре буларак текст. Текстның мәгънәви һәм композицион бөтенлеге | 8.1 | 13 | Н | 1 |
| 7 | Тема, максат, адресат һәм аралашу ситуациясенә бәйле рәвештә текстта тел чараларын сайлау | 8.4 | 19 | Н | 1 |
| 8 | Аерымланган хәлләр янында тыныш билгеләре | 7.8 | 11 | Н | 1 |
| 9 | Җөмлә. Җөмләнең грамматик (предикатив) нигезе. Баш кисәкләр (ия, хәбәр) | 5.2 | 5 | Н | 1 |
| 10 | Орфоэпик нормалар | 9.1 | 2 | Н | 1 |
| 11 | Гади җөмләгә синтаксик анализ | 5.13 | 17 | Н | 1 |
| 12 | Сүзтезмә | 5.1 | 5 | Н | 1 |
| 13 | Җөмләнең иярчен кисәкләре | 5.3 | 17 | Н | 1 |
| 14 | Тезмә кушма җөмлә | 5.9 | 17 | Н | 1 |
| 15 | Грамматик нормалар (синтаксик нормалар) | 9.4 | 5 | Н | 1 |
| 16 | Кушма сүзләрнең дөрес язылышы | 6.17 | 10 | Н | 1 |
| 17 | Орфографик принциплар | 6.17 | 10 | Н | 1 |
| 18 | Орфографик принциплар | 6.4 | 10 | Н | 1 |
| 19 | Кушымчаларның дөрес язылышы | 6.10 | 10 | Н | 1 |
| 20 | ия, -ие, -ль гә беткән алынма сүзләрнең дөрес язылышы | 6.12 | 10 | Н | 1 |
| 21 | Кушмымчаларның дөрес язылышы | 6.12 | 10 | Н | 1 |
| 22 | ъ-ь билгеләрнең дөрес язылышы | 6.11 | 10 | Н | 1 |
| 23 | Ия белән хәбәр арасында тыныш билгесе | 7.1 | 11 | Н | 1 |
| 24 | Тиңдәш кисәкләр арасында тыныш билгеләре | 7.8 | 11 | Н | 1 |
| 25 | Аерымланган хәлләр янында тыныш билгеләре | 7.5 | 11 | Н | 1 |
| 26 | Гомумиләштерүче сүзләр янында тыныш билгеләре | 7.10 | 11 | Н | 1 |
| 27 | Аналитик иярчен җөмләле кушма җөмләдә тыныш билгеләре | 7.12 | 11 | Н | 1 |
| 28 | Тема, максат, адресат һәм аралашу ситуациясенә бәйле рәвештә текстта тел чараларын сайлау | 8.5 | 22 | Н | 1 |
| 29 | Лексика һәм фразеологиянең тәэсирлелек чаралары | 8.3 | 3 | Н | 1 |
| 30 | Стильләр һәм сөйләм төрләре | 10.3 | 13 | Н | 1 |
| 31 | Сүз ясалышының төп ысуллары | 3.3 | 15 | К | 1 |
| 32 | Омонимнар. Антонимнар. Синонимнар | 2.2 | 3 | К | 1 |
| 33 | Гади җөмләдә тыныш билгеләре | 7.12 | 11 | К | 1 |
| 34 | Сөйләм төре буларак текст. Текстның мәгънәви һәм композицион бөтенлеге | 7.3 | 22 | К | 1 |
| 35 | Мөстәкыйль сүз төркемнәре | 4.1 | 4 | К | 1 |
| 36 | Текстка анализ ясау | 8.5 | 17 | К | 1 |
| 37 | Грамматиканың тәэсирлелек чаралары | 8.3 | 3 | К | 1 |
| 38 | Сүз ясалышының тәэсирлелек чаралары | 10.4 | 13 | К | 4 |
| 39 | Стильләр һәм сөйләм төрләре. Төрле стильдәге һәм сөйләм төрендәге текстлар төзү | 8.3  8.6 | 18  19  20  21 | Ю | 23 |